އަތޮޅުވެރިންގެ ބާބަކީ ކިޔައި ނިމިފައިވާ ބާބެކެވެ. މިހާރު ކިޔަމުން ދަނީ އަތޮޅު ކައުންސިލަރުންގެ ބާބެވެ. ނަަމަވެސް ހަނދާނާއި ތާރީޚަށްޓަކައި އަތޮޅުވެރިންގެ ފޮތް ހުޅުވައިލައި އޭގެ ތެރެއިން ބާރުގަދަ އަތޮޅުވެރިންގެ ބާބު ކިޔައިލުމަކީ ވެސް އޮތް ކަމެއް ނޫންތޯއެވެ. އަތޮޅު ކައުންސިލަރުންގެ ބާބު ފެށިފައި މި ވަނީ ލާމަރުކަޒީ ޤާނޫނޭ ކިޔުނު އެފަދަ ދެވަނައެއް ނެތް ކަމަށް ބުނެވޭ ފުރިހަމަ ޤާނޫނަކަށް ޢަމަލުކުރަން ފެށި ފަހުންނެވެ. އޭގެ ކުރިން އިދާރީގޮތުން ހިންގުމުގެ ފަސޭހައަށްޓަކައި ބަހާލައިފައިވާ ރާއްޖޭގެ ކޮންމެ އަތޮޅެއްގައި ހުންނަވާ އެންމެ އިސް ވެރިއަކީ އަތޮޅުވެރިޔާ އެވެ. އެންމެ ބޭފުޅެކެވެ.\nލާމަރުކަޒީ ޤާނޫނޭ ކިޔުނު ޤާނޫނަށް ޢަމަލުކުރަން ފެށި ފަހުން ކޮންމެ އަތޮޅެއްގައި އެތައް އަތޮޅު ކައުންސިލަރުން ތިއްބަވަ އެވެ. ކައިރި މުސްތަޤުބަލެއްގައި ރާއްޖޭގެ މީހުންއުޅޭ ކޮންމެ ރަށަކަށް ނިސްބަތްވާ އަތޮޅު ކައުންސިލަރެއް ހުންނެވުމަކީ ވެސް ދުރުގައިއޮތް ކަމެއްނޫނެވެ. ވެދާނެ ކަމެކެވެ. އެއީ ރާއްޖޭގެ އަތޮޅުތަކުގައި މީހުންއުޅޭ ކޮންމެ ރަށެއް އަތޮޅު ކައުންސިލުގައި ތަމްސީލުކުރުމަކީ ބޭނުންތެރިކަމެއް ކަމަށް ވެދާނެތީ އެވެ.\nބާރުގަދަ އަތޮޅުވެރިންނަކީ ރައީސް މައުމޫންގެ ވެރިކަމުގެ ފަހުގެ އަހަރުތަކުގައި ޚާއްޞަ ބާރާއި ފުރިހަމަ އިޚުތިޔާރު ދެއްވައި އަތޮޅުތަކަށް ފޮނުއްވިކަމަށް ބުނެވޭ އަތޮޅުވެރިންނެވެ. މިއީ މިލިޔުމުގެ ފޮޓޯއިން ފެންނަގޮތަށް ކޮންމެހެން ހަށިގަނޑުގެ ބާރުގަދަ ބޭފުޅުންނެއް ނޫނެވެ. އެ ބޭފުޅުންނަކީ އެ ހުރި ގޮތެއްގައި އެ ހުރި ބާރެއް އިންތިހާ ދަރަޖައިން މައްޗަށް ގޮސް އޭގެ މިނަކީ ކޮބައިކަން އިންސާނުންގެ އެނގުމުގެ ތެރެއިން ނުވާ އަތޮޅުވެރިންނެވެ.\nބާރުގަދަ އަތޮޅުވެރިންނޭ މި ލިޔުމުގައި ދަންނަވާފައި އެ ވަނީ އެފަދަ ބޭފުޅުންނަށެވެ. މިހެންވުމުން މިލިޔުމުގެ ސުރުޚީއާއި ފޮޓޯއިން މާނަކުރެވޭ އެއްޗަކާއި ލިޔުމުގައި ދަންނަވާ އެއްޗަކާއި ދިމާނުވެޔޭ ހީފުޅުވެދާނެ އެވެ. މި ހީފުޅަކީ ތެދު ހީފުޅެކެވެ. ނަމަވެސް އެއީ އެހާ ބޮޑުކަމެއް ކަމަށް ނުބެއްލެވުން އެދެމެވެ. އެހެނީ އަޅުގަނޑުމެންނަށް ވުރެ މި ޤައުމުގެ ބޮޑެތި މީހުންނޭ އެ ބުނެވޭ ބޭފުޅުން ވެސް ވިދާޅުވާ އެއްޗަކާއި އެ ބޭފުޅުން ޢަމަލުފުޅުކުރައްވާ ގޮތަކާއި ދިމަލެއް ނުވެއެއް ނޫންތޯ އެވެ. މިއީ ދިވެހިރާއްޖެ މި ދެކޭ ޒަމާނީ ޑިމޮކްރަސީގެ މުޅިން އައު ބާބެއް ނޫންތޯ އެވެ.\n"އަތޮޅުވެރިން" ކިޔަން ފެށުމުގެ ކުރިން އަތޮޅުތަކުގައި އެ މަސައްކަތް ކުރެއްވި ބޭފުޅުންނަށް "ކާރުދަވެރިން" "ވާރުވެރިން"ވެސް ކިޔައިފައިވެ އެވެ. ކޮންމެ ނަމެއް ކިޔާފައި ވިޔަސް އެ ބޭފުޅުންގެ މަސްއޫލިއްޔަތަކީ އެ ފަހަރެއްގެ ޤާނޫނާއި ޤަވަޢިދާ އެއްގޮތަށް ނުވަތަ އެ ފަހަރެއްގެ ސަރުކާރުން އަންގަވާ ގޮތެއްގެ މަތިން އެ އަތޮޅެއްގައި ކަން ހިންގަވައި ބެލެހެއްޓެވުމެވެ. ކާރުދަވެރިންނާއި ވާރުވެރިންނާއި އަތޮޅުވެރިންނަކީ ޒަމާނުއްސުރެ ފަތްކޮޅުދެއްވާ މަޤާމެއްގެ ބޭފުޅުންނެވެ. މިކަން މިގޮތަށް ހިނގަމުން ގޮސް ރައީސް ނާޞިރުގެ ވެރިކަމުގެ ފަހުކޮޅުގައި ފަތްކޮޅުދެއްވުން ނޯންނަ ދުވަސްވަރެއް ދިޔަ އެވެ. ނަމަވެސް އޭގެ ފަހުން ރައީސް މައުމޫންގެ ވެރިކަން ފެށި އެ ވެރިކަން ނިމެންދެން ފަތްކޮޅުދެއްވުން އޮތެވެ. އޭގެފަހުން ރައީސް ނަޝީދުގެ ވެރިކަމުގައި އެ މަޤާމުގެ ބަދަލުގައި އަތޮޅު ކައުންސިލަރުގެ މަޤާމް އުފައްދަވައި އެ މަޤާމަށް ބޭފުޅުން ހަމަޖެއްސެވި އެވެ.\nޚާއްޞަ ބާރާއި ފުރިހަމަ އިޚުތިޔާރުދެއްވި ކަމަށް ބުނެވޭ އަތޮޅުވެރިންނަކީ، ރާއްޖޭގައި ހަދާފައި ހުރި ޤާނޫނުތަކާއި ޤަވަޢިދުތަކާއި ފޮތްފޮތުގައި ވެސް އެ ބޭފުޅުންނަށް ދެއްވިކަމަށް ބުނެވޭ ޚާއްޞަ ބާރާއި ފުރިހަމަ އިޚުތިޔާރުގެ ވާހަކަ ޢާއްމުކޮށް ލިޔެވިގެން ވަނިކޮށް ބަޔަކަށް ފެނިފައި ނުވާ އަތޮޅުވެރިންނެވެ. އެ ބޭފުޅުންނަކީ ރާއްޖޭގެ އެންމެ މަތީ ވެރިކަމުގެ ފަރާތުން އެ ބާރާއި އެ އިޚްތިޔާރު ދެއްވާފައި އޮތް ބޭފުޅުން ކަން އެހެން ބަޔަކަށް އެނގެނީ ވެސް އެ ބޭފުޅުންނަށް މަޤާމުގެ ފަތްކޮޅު ދެއްވުމަށް ފަހު އަތޮޅާއި ޙަވާލުވެވަޑައިގަތުމަށް އަތޮޅަށް ވަޑައިގަންނަވާ އިރު އަތޮޅުގެ މީސްތަކުންނަށް އަތޮޅުވެރިޔާ ތަޢާރަފްކޮށް ދެއްވުމަށްޓަކައި ފުރަމާލެއިން ވަޑައިގަންނަވާ ބޭފުޅަކު މީސްތަކުން އެއްކޮށްގެން އެ ވާހަކަ ވިދާޅުވުމުންނާއި އަދި އޭގެ ފަހުން އެ އަތޮޅުވެރިއެއްގެ ޢަމަލުފުޅުތައް ހުންނަ ގޮތުންނެވެ. އޭނާ ކުރައްވާ ކަންކަމުންނެވެ.\nރާއްޖޭގެ ބައެއް އަތޮޅުތަކުގެ އަތޮޅުވެރިންގެ ކިބައިން ޚާއްޞަ ބާރާއި ފުރިހަމަ އިޚުތިޔާރުގެ ކަންކަން ވަނީ ރައްޔިތުންނަށް ފެނި ތަޖުރިބާކުރެވިފަ އެވެ. ނަމަވެސް މިއާއިއެކުމެ ވަރަށް ރަނގަޅު ޚުލްޤު ހެޔޮ، ރައްޔިތުންނަށާއި ދައުލަތަށާއި ޤައުމަށް ވަފާތެރި ތެދުވެރި ބައެއް އަތޮޅުވެރިން ވެސް ދިވެހި ޤައުމު ވަނީ ދެކިފަ އެވެ. ކުރިން ދެންނެވި ޚާއްޞަ ބާރާއި ފުރިހަމަ އިޚުތިޔާރުދެއްވި އަތޮޅުވެރިންތައް ފެނިފައިވަނީ ރައީސް މައުމޫންގެ ވެރިކަން ނިމުމުގެފެށުން ފެށުނު ފަހުންނެވެ. ރާއްޖޭގެ ވެރިކަމުގެ އެންމެ މަތީ ފަރާތްޕުޅުން މި އަތޮޅުވެރިން ތަކަށް ދެއްވިކަމަށް ބުނެވޭ އެ ފަދަ ޚާއްޞަބާރާއި ފުރިހަމަ އިޚުތިޔާރުގެ ދަށުން އެ ބޭފުޅުން އަތޮޅުތަކުގައި ކުރައްވަމުން ގެންދެވި ކަންކަމާއި އޭގެ ނަތީޖާއަކަށް ވާނީ ކޮންކަމެއް ކޮންގޮތަކަށްވުން ކަން އޭރު ވެސް އެނގިވަޑައިގެން އެ ވާހަކަފުޅު ދެއްކެވި މަދުނޫން ފަރާތްތައް މިހާރު ވެސް އެ ތިއްބެވީ އެވެ.\nރާއްޖޭގެ އަތޮޅުތަކަށް އަތޮޅުވެރިން ހަމަޖެއްސެވުމުގައި ރާއްޖޭގައި އެ ފަހަރަކަށް އޮތް ވެރިކަމެއްގެ ތެރޭގައި ނުފޫޛު ހުރި ބަސްވިކޭ ބައެއް ފަރާތްތަކުގެ ބާރު ފޯރުއްވަވައި އެ ކަން އެ ގޮތަށް ހިނގާފައިހުރި ކަމުގެ ހެކި ލިބެއެވެ. ދިވެހިރާއްޖެ ދުށް ތަފާތު ވެރިންގެ ތަފާތު ވެރިކަމުގެ ތެރެއިން މިކަހަލަ ކަންކަމުގައި ކަމާއިނުބެހޭ މީހުންގެ "ދަނޑިބޭނުން" އެންމެ ކުޑަ ވެރިކަމަކީ ރައީސް ނާޞިރުގެ ވެރިކަން ކަމުގައި ގިނަ ބަޔަކު އެއްބަސްވެ އެވެ. ރައީސް މައުމޫންގެ ވެރިކަމުގެ ނިމުމުގެފެށުން ފެށި އެ ވެރިކަން ފަސްތަނުން ބަނދެ ކަށްވަޅަށް ތިރިކުރުމާ ހަމައަށް ވެސް ރާއްޖޭގެ އަތޮޅުތަކަށް އަތޮޅުވެރިން ހަމަޖައްސަވައި ފޮނުއްވުމުގައި ވަކިވަކި ބޭފުޅުންކޮޅެއްގެ ފުރިހަމަ ބާރު އޮތްކަމަށް ބުނެވެ އެވެ.\nމި ކަމުގައި ވަކި ކަހަލަ އުޞޫލުތަކެއް ރައީސް މައޫމުން ގެންގުޅުއްވި ނަމަ އެއީ ކޮން ކަހަލަ އުޞޫލުތަކެއްތޯ، އެ އުޞޫލުތަކުގެ ސަބަބުން ދިވެހި ރައްޔިތުންނަށާއި އެ މަނިކުފާނުގެ ވެރިކަމަށް އިތުރު ކުރިއެރުމެއް ބަދަހިކަމެއް އައިތޯ، ނުވަތަ ނޫންތޯ، އެ ކަން ހިނގާފައިވަނީ ކިހިނެއްތޯ، އެ ބޭފުޅުންތައް މިއަދު ކޮބައިތޯ، ކިހިނެއްތޯ، މި ކަންކަން ރައީސް މައުމޫން ދެނެވަޑައިގަންނަވާނެ އެވެ. އެ މަނިކުފާނު އެ ހުންނެވީ އެވެ. އަދި އެއަށްވުރެ ވެސް ބޮޑަށް މި ބޭބޭފުޅުންގެ މަޤުޞަދާއި، ނިޔަތާއި، ޢަމަލުފުޅުތައް ދެނެވޮޑިގަތުމާއި އެނގިވޮޑިގަތުމުގައި މަތިވެރި ﷲގެ ކުޅަދުންވަންތަ ކަން ހާސްބައި ބޮޑެވެ.\nހެދިބޮޑުވާ ގަހާއި ހެދިފައި ހުރި ގަސްތައް އެންމެ އަވަހަށް ހިކި އަނަރޫފަވެ، ބިމުން ލުހިގެން ވެއްޓިގެން ދާނީ އެ ގަހެއްގެ މޫތައް އުފުރައިލެވުނު ގޮތަކުން އުފުރައިލުމުންނެވެ. މިވަރުން ވެސް ނުފުދޭނަމަ އެ ގަހެއްގެ އެކިއެކި ގޮފިތައް ވަކިވަކިން ކަނޑާލައި، ތޮށިގަނޑު ނޮޅައިލުމަކީ ވެސް އެ ގަހެއް ވުޖޫދުން ނެތިގެން ދިޔުން އަވަސްވެގެން ދާނެ ކަމެކެވެ. ރައީސް މައުމޫންގެ ވެރިކަން ނެތިގެން ދިޔުމުގައި މިފަދަ އެތަކެއް ޙަޤީޤީ ކަންތައްތަކެއް ހިނގާފައިވާ ކަމީ، އިންކާރު ކުރެވެން ނޯންނާނޭ ތެދު ހަޤީޤަތެވެ.


Dhiraagun hihsaa akah 4.72 rf bahan nimmaifi\nދިރާގުން ހިއްސާއަކަށް 4.72ރ. ބަހަން ނިންމައިފި\nމިދިޔަ އަހަރުގެ ފައިދާއިން ދިރާގުގެ ހިއްސާއަކަށް 4.72ރ. ބަހަން އެ ކުންފުނީގެ ޑިރެކްޓަރުންގެ ބޯޑުން ނިންމައިފި އެވެ.\nރާއްޖޭގެ އެންމެ ބޮޑު މުއާސަލާތީ ކުންފުނި ދިރާގުން ބުނީ ފައިނަލް ޑިވިޑެންޓުގެ ގޮތުގައި 358 މިލިއަން ރުފިޔާ ކަނޑައަޅައި، އަހަރީ އާއްމު ޖަލްސާއަށް ހުށަހެޅުމަށް ޑިރެކްޓަރުންގެ ބޯޑުން ނިންމާފައިވާ ކަމަށެވެ. އެ ކުންފުނީގެ އަހަރީ އާއްމު ޖަލްސާ ބާއްވާނެ ތާރީހެއް އަދި އިއުލާނެއް ނުކުރެ އެވެ.\n"..މިދިޔަ އަހަރުގެ ފައިނަލް ޑިވިޑެންޑްގެ ގޮތުގައި އަހަރީ އާންމު ޖަލްސާގައި ހިއްސާދާރުން ކަނޑައަޅާ ފައިދާ ބެހުމަށް ހަމަޖެހިފައިވަނީ އަހަރީ އާންމު ޖަލްސާއަށް އިއުލާނުކުރެވޭ 'ބުކް ކްލޯޝާ ޑޭޓް' ގައި ކުންފުނީގެ ރަޖިސްޓަރގައި ލިސްޓްކުރެވިފައިވާ ހިއްސާދާރުންނަށް ކަމަށެވެ،" ދިރާގުން ބުންޏެވެ.\nދިރާގުން 2013 ވަނަ އަހަރުގެ ފައިދާއިން ހިއްސާދާރަކަށް ޑިވިޑެންޑުގެ ގޮތުގައި ޖެހިފައިވަނީ 5.72ރ. އެވެ. އަދި މިދިޔަ އަހަރު އެ ކުންފުންޏަށް ލިބުނު 483 މިލިއަން ރުފިޔާގެ ސާފު ފައިދާގެ ތެރެއިން ބަހާފައިވަނީ 435 މިލިއަން ރުފިޔާ އެވެ.\nދިރާގަށް 2013 ވަނަ އަހަރު ޖުމްލަ އާމްދަނީގެ ގޮތުގައި 2.1 ބިލިއަން ރުފިޔާ ލިބިފައިވެ އެވެ. އަދި ހިންގުމުގެ ހަރަދަށް މިދިޔަ އަހަރު ހޭދަކޮށްފައިވަނީ 712 މިލިއަން ރުފިޔާ އެވެ.


Memberun Neren Sifain Nugennaanan: Nasheed – Iru\nތުނބުޅި ބަހައްޓާފައި ތިބޭ އެންމެންނަކީ ހައްދުފަހަނައަޅާފައިވާ ބައެއްކަމަށް ދެކިގެންނުވާނެ: މަހްލޫފް\nކޮވިޑްއާއި ގުޅިގެން ފުލުހުންގެ އޮޕަރޭޝަން ލެވެލް މަތިކޮށްފި\nމެމްބަރުން ނެރެން ސިފައިން ނުގެންނާނަން: ނަޝީދު\nރައްޔިތުންގެ މަޖިލީހުގެ ތަޅުމުން މެންބަރަކު ނެރެން ޖެހިއްޖެ ހާލަތުގައި އެކަން ކުރުމަށް މަޖިލީހުގެ ތަޅުމަށް ސިފައިން ގެންނާން ޖެހޭނެ ކަމަށް ގަބޫލުފުޅު ނުކުރައްވާ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެ އެވެ.\nމަޖިލިހުގައި ނޫސްވެރިންނާ ބައްދަލުކުރައްވައި ނަޝީދު ވިދާޅުވީ ސިފައިން މަޖިލިސް ކުރާ މާލަމަށް ވައްދައިގެން ކަންކަން ކުރެއްވުމުގެ ވިސްނުމެއް ނެތް ކަމަށާއި މެމްބަރުންނަށް އެކަން ކުރެއްވޭނެ ކަމަށް ގަބޫލު ކުރައްވާ ކަމަށެވެ.\nނަޝީދު ވިދާޅުވީ އެއްވެސް ގޮތަކަށް މަޖިލީހަށް ސިފައިން ވަންނަން ނޭދޭކަމަށާއި އެގޮތަށް އެކަން ވާނަމަ އެއީ ވަރަށް ދެރަ ކަމެއް ކަމަށެވެ.\n“އެއީ ދެން ވަރަށް ބޮޑު ފެއިލިއައަކަށް ވާނީ މަޖިލީހުގެ ރައީސަކަށް މިތަނަށް ބަރު ހަތިޔާރާ އެކީގަ ސިފައިން ވަންނަން ޖެހުން. މިހެން ދަންނަވާއިރުވެސް އަޅުގަނޑު ދަންނަވާނަން މާދަމާވެސް ހަމަ އަޅުގަނޑުމެންނަށް މިކަން ކުރާން ޖެހިދާނެ އެނގޭތޯ.” ނަޝީދު ވިދާޅުވިއެވެ.


"ފަންނު އެކްސްޕޯ 2019" އަށް ކަލާފާނު ސްކޫލްގައި ސްޓޯލް ސެޓަޕްތަކާއި ސައުންޑާއި ލައިޓިންގ ހަދައިދޭނެ ފަރާތެއް ހޯދުމާއިބެހޭ\nމިގޮތުން "ފަންނު އެކްސްޕޯ 2019" އަށް ކަލާފާނު ސްކޫލްގައި ސްޓޯލް ސެޓަޕްތަކާއި ސައުންޑާއި ލައިޓިންގ، ތައްޔާރުކުރެވިފައިވާ ކޮންސެޕްޓާއި އެއްގޮތަށް ހޯދައި، ހަރުކޮށްދޭނެ ފަރާތެއް ހޯދަން ބޭނުންވެއެވެ. ވީމާ މިކަމަށް ޝައުޤުވެރިކަން ހުރި އެންމެހައި ފަރާތްތަކުން މިކަމަށް ކުރިމަތިލުމަށް ބީލަން އުސޫލުން ހުޅުވައިލަމެވެ. މި މަސައްކަތާއި ބެހޭ މަޢުލޫމާތު ދިނުމުގެ ސެޝަން އޮންނާނީ 14 އޮކްޓޫބަރު 2019 ވާ ހޯމަ ދުވަހުގެ މެންދުރު 02:00 ގައި ބީ.ސީ.ސީ މީޓިންގ ރޫމްގައިއެވެ. އަދި ބީލަން ހުޅުވުން އޮންނާނީ 21 އޮކްޓޫބަރު 2019 ވާ ހޯމަ ދުވަހުގެ މެންދުރު 02:00 ގައި ބީ.ސީ.ސީ މީޓިންގ ރޫމްގައިއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. މައުލޫމާތު ދިނުމުގެ ސެޝަނަށް ވަޑައިނުގަންނަވާ ފަރާތްތަކުގެ ބީލަން ބަލައިނުގަނެވޭނެ ވާހަކަވެސް މައުލޫމާތައްޓަކައި ދަންނަވާލަމެވެ.


Maafushy Jalugai Ithuru Court Room eh Hulhuvaifi މާފުށީ ޖަލުގައި އިތުރު ކޯޓްރޫމެއް ހުޅުވައިފި – Huvadhoo News Maafushy Jalugai Ithuru Court Room eh Hulhuvaifi Huvadhoo News\nމާފުށީ ޖަލުގައި އިތުރު ކޯޓްރޫމެއް ހުޅުވައިފި\nމާފުށީ ޖަލުގައި ކޯޓް ރޫމެއް ހުޅުވުމުގެ ރަސްމިއްޔާތުގެ ތެރެއިން - ފޮޓޯ: ކަރެކްޝަން\nމާފުށީ ޖަލުގައި ޤައިދީންނާއި ބަންދުމީހުންނަށް އޮންލައިންކޮށް ޝަރީޢަތްތަކުގައި ބައިވެރިވެވޭގޮތަށް އިތުރު ކޯޓްރޫމެއް ހުޅުވާލައިފިއެވެ.\nމީގެކުރިން މާފުށީ ޖަލުގައި ހުރި3ކޯޓް ރޫމް މިހާރު މިވަނީ 05 ކޯޓް ރޫމަށް އިތުރުކޮށްފައެވެ.\nމިއަދު މާފުށީ ޖަލުގައި ބޭއްވި ރަސްމިއްޔާތުގައި، ކޯޓް ރޫމްތައް ހުޅުއްވައިދެއްވީ ކޮމިޝަނަރ އޮފް ޕްރިޒަންސް އަޙްމަދު މުޙައްމަދުފުޅުއެވެ. މި ރަސްމިއްޔާތުގައި ކޮމިޝަނަރ ގެ އިތުރުން ޑެޕިއުޓީ ކޮމިޝަނަރ އޮފް ޕްރިޒަންސް އަލްއުސްތާޛް އިބްރާހިމް މުޙައްމަދު ދީދީ، މާފުށީ ޖަލުގެ ޑައިރެކްޓަރ އެސިސްޓަންޓް ސުޕްރިންޓެންޑެންޓް އޮފް ޕްރިޒަންސް އަޙްމަދު ޖާދުގެ އިތުރުން ކޮމިޝަންޑް އޮފިސަރުންނާއި އެ ޖަލުގެ އޮފިސަރުން ވަނީ ބައިވެރިވެފައެވެ.\nޖަލުގައި ކޯޓް ރޫމްތައް އިތުރުކުރުމުގެ މައިގަނޑު މަޤްޞަދަކީ އެމްސީއެސްގެ ބެލުމުގެ ދަށުގައި އަބަދުވެސް ޝަރީޢަތް ނިމެންދެން ގިނަ އަދަދެއްގެ މީހުން ބަންދުކޮށްފައި ބައިތިއްބަންޖެހި، ކޯވިޑް-19ގެ ނުރައްކާ ކުރިމަތިވެފައިވާ ޙާލަތުގައި ޝަރީޢަތް ބޭއްވުމުގައި އަދި އެ ފަރާތްތައް ކޯޓުތަކަށް އުފުލުމުގައި ދިމާވާ ދަތިތައް ކުޑަކުރުމެވެ.\nއެގޮތުން ކްރިމިނަލް ކޯޓުން އަންދާޒާކޮށްފައިވާ މުއްދަތަށްވުރެ އަވަހަށް ބެކްލޮގް ކްލިއަރ ކުރުމަށް މަގު ފަހިވެގެންދާނެއެވެ. މިގޮތުން 13 ފެބަރުވަރީ 2022 ވަނަ ދުވަހު މާލެ ޖަލުގައި ރަސްމީކޮށް 03 ކޯޓް ރޫމް ވަނީ ބޭނުންކުރައްފަށާފައެވެ.


ދަފްތަރު. ނަންބަރު ރސ 1156\nމުޙައްމަދު އަބޫބަކުރު، ސަރުކާރަށް ޚިދުމަތް ކުރައްވަން ފެށްޓެވީ، 21 ޑިސެންބަރު 1969 ގައެވެ. ފުރަތަމަ ވަޒީފާ އަދާކުރެއްވީ ކަސްޓަމްސްގައެވެ. 1 އޮގަސްޓު 1973 ގެ ނިޔަލަށް ކަސްޓަމްސްގައި ޚިދުމަތް ކުރެއްވިއެވެ. އޭގެފަހުން ޚިދުމަތް ކުރެއްވީ އެއަރ މޯލްޑިވްސްގައެވެ. އެއަރ މޯލްޑިވްސްގެ ވަޒީފާއިން6އެޕްރީލް 1975 ގައި ބަދަލުވެވަޑައިގަތީ، ބ. އަތޮޅު އޮފީހުގެ2ނަންބަރު ކާތިބުކަމުގެ މަގާމަށެވެ. އޭގެފަހުން ޚިދުމަތް ކުރެއްވީ، ބ. ހިތާދޫ އޮފީހުގައެވެ. އެއޮފީހުގެ ކާތިބެއްގެ މަގާމުގައި 1 އެޕްރީލް 1979 އިން ފެށިގެން 28 އޮކްޓޫބަރު 1986 އާ ހަމަޔަށް ޚިދުމަތް ކުރެއްވިއެވެ.\nމުޙައްމަދު އަބޫބަކުރަކީ، ރާއްޖޭގެ ތަޢުލީމީ ދާއިރާގައިވެސް ދިގު މުއްދަތެއްގައި ޚިދުމަތް ކުރައްވައި، އެތައް ދަރިވަރުންނަކަށް އުނގަންނައިދެއްވި ބޭފުޅެކެވެ. ތަޢުލީމީ ދާއިރާއާ ގުޅިވަޑައިގަތީ މަޖީދިއްޔާ ސްކޫލުންނެވެ.\nރަށު އޮފީހުގައި ޚިދުމަތް ކުރެއްވުމަށްފަހު، މުޙައްމަދު އަބޫބަކުރު މާލެއަށް ބަދަލުވެވަޑައިގެން، މަޖީދިއްޔާ ސްކޫލްގައި ޚިދުމަތް ކުރައްވަން ފެށްޓެވިއެވެ. މަޖީދިއްޔާ ސްކޫލްގައި ޚިދުމަތް ކުރެއްވީ، 1986 ވަނަ އަހަރުގެ އޮކްޓޫބަރު މަހުގެ 28 ވަނަ ދުވަހުން ފެށިގެން 2000 ވަނަ އަހަރުގެ ފެބުރުވަރީ މަހުގެ 1 ވަނަ ދުވަހާ ހަމަޔަށެވެ. މަޖީދިއްޔާ ސްކޫލްގެ އިސްލާމް މުދައްރިސް ކަމާއި، އެސިސްޓެންޓް ސުޕަވައިޒަރުކަމާއި، ސުޕަވައިޒަރުކަން ކުރެއްވިއެވެ. އޭގެފަހުން6ޖޫން 2011 ގައި ވަޒީފާއިން ރިޓަޔަރ ކުރައްވަންދެން ޚިދުމަތް ކުރެއްވީ، ޢިމާދުއްދީން ސްކޫލްގައެވެ. އެ ސްކޫލަށް ބަދަލުވެވަޑައިގަތީ 1 ފެބުރުވަރީ 2000 ގައެވެ. އެ ސްކޫލްގެ ސުޕަވައިޒަރުކަމާއި ލީޑިންގ ޓީޗަރުކަންވެސް ކުރައްވައިފައިވެއެވެ.\nމުޙައްމަދު އަބޫބަކުރަކީ، 41 އަހަރަށްވުރެ ގިނަދުވަހު ސަރުކާރަށް ޚިދުމަތް ކުރައްވައިފައިވާ ބޭފުޅެކެވެ.


ގޭގައި ކުރާ މަސައްކަތްތަކަށްވެސް ޓެކްސް ދައްކަން ޖެހޭނެ: ފައްޔާޒު\nމަރިޔަމް ލީނާ 20 ނޮވެމްބަރު 2020 11:50\nއާމްދަނީ ހޯދުމުގެ ގޮތުން ގޭގައި ތިބެގެން މަސައްކަތްކުރާ ފަރާތްތައްވެސް ދައުލަތަށް ޓެކްސް ދައްކަން ޖެހޭނެކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެއެވެ.\n"ސަންގު ޓީވީ" ގެ ޕްރޮގްރާމެއްގައި އެކަމާއި ގުޅޭގޮތުން ވާހަކަ ދައްކަވަމުން ފައްޔާޒު ވިދާޅުވީ ކެފޭ، ހޮޓާ، ރެސްޓޯރަންޓަކީ ކުދި ވިޔަފާރީގެ ތެރޭގައި ހިމެނޭ ތަންކޮޅެއް ބޮޑު ވިޔަފާރިތަކެއް ކަމަށާއި، ބޮޑު ކުލީގައި ހަރަދުކޮށް، ސަރުކާރަށް ޓެކްސް ދައްކައި، މުވައްޒަފުންނަށް މުސާރަދީގެން މަސައްކަތް ކުރާއިރު، ގޭގައި މަސައްކަތްކުރާ ފަރާތްތަކަށް އެ ހަރަދުކުރަން ނުޖެހޭތީ ކެފޭ ހިންގާ މީހުންގެ ނުތަނަވަސްކަމެއް އެބަހުރި ކަމަށެވެ.\n"އަޅުގަނޑުމެންގެ ބޭނުމަކީ ހޯމް ބޭސްޑް ވޯކާޒް އަށް ވެސް ޖާގަ ދީގެން އެކަމު އެބޭފުޅުން ވެސް ޓެކްސް ދައްކަވަން ޖެހޭނެ. ލިބޭ ޖާގައިގެ ތެރެއިން ޓެކްސް ދައްކަވަން ވާނެ. އަޅުގަނޑަކަށް މައްސަލައެއް ނެތް އެބޭފުޅުން ގޭގެ ބަދިގޭގައި އެބޭފުޅުންނަށް ޖާގަ ލިބޭތީ އެކަން ކުރެއްވުމަކީ،" ފައްޔާޒު ވިދާޅުވި އެވެ.\nމިގޮތަށް ކުރާ މަސައްކަތްތަކުން ޓެކްސް ނަގާނެ ކަމަށް ފައްޔާޒު ވިދާޅުވިނަމަވެސް ގޭގައި ތިބެގެން ކުރާ އެފަދަ މަސައްކަތްތައް ވިޔަފާރީގެ ގޮތުގައި ރަޖިސްޓްރީ ކުރާކަށް ނުޖެހެއެވެ. އެހެން ކަމުން އެފަރާތްތަކުގެ އަތުން ޓެކްސް ނެގޭނީ ކޮން އުސޫލަކުން ކަމެއް ސާފެއް ނޫނެވެ.\nފައްޔާޒު އިސްމާއިލް ވިޔަފާރި ޓެކްސް\nJanuary 05, 2020 10:17:14\nއަންދާޒާކުރި މިންވަރަށްވުރެ ނޮވެންބަރު މަހު ދައުލަތުގެ އާމްދަނީ އިތުރުވި\nOctober 21, 2020 13:51:59\nރައީސް ޓުރަމްޕު ޗައިނާއަށް ޓެކްސްގެ ގޮތުގައި ގާތްގަނޑަކަށް ދެލައްކަ ޑޮލަރު ދެއްކެވި\nJuly 31, 2020 16:39:37\nއެސްޓީއޯއަށް ސާފު ފައިދާގެ ގޮތުގައި 104 މިލިއަން ރުފިޔާ، ހިއްސާއަކަށް 93 ރުފިޔާ\nތީތަ ކައެ ބުނި ވައްކަން ކުރިޔަސް ވައްކަމެއްކަން ނޭނގޭ ކަހަލަ ވައްކަންތައް\nގޭގައި މަސައްކަތެއް ދެން ނުކުރާނަން ދެން ދާނީ ނާށި ކިބައެއް ހިފާގެން ފަޒުނާ ގޭ ދޮށައް ސަލާން ޖަހަން .. އޭގެން ލިބޭ އެތިކޮޅައް ވެސް ޓެކުސް ނަގަން ހުރޭ ރެޑީގަ .. ބާއި މި ދަނީ\nލާ ނޭވާއަށް ދައްކާނެ ފައިސާއެއް ނެތް. ދެން ޖެހޭނީ މަރުވާން؟\nހހހާދަ ހާ ބޯވަޅު ވާ ހަކައެއް ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ\nދިވެހިންނޭ ދިވެހިންނޭ ގޮހޮރު ދަމައިގަތުމުގެ ކުރިން ހާލަތު ބަދަލުކުރަން ކަމަރު ބަނދެގެން ނުކުންނާށޭ. އަމިއްލަ މަސައްކަތުން ހޯދާ ކާއެތިކޮޅުވެސް އަރުތެރެއަށް ނުލާ ބަޔަކުމީހުން ކާން ދޭށޭ މިޖެހެނީ. ބަނޑަށް ޖެހި ކަށްވަޅު ކޮންނަ ހިސާބަށް ނުދަނީސް މިކަމުން ސަލާމަތްވާން އުޅޭށޭ.


Idhikolhu Koalhun Boduve, Emme Fahun Jameel Ge Faadu Kiun Nasheed Ah - Vaguthu\nއިދިކޮޅު ކޯޅުން ބޮޑުވެ، އެންމެ ފަހުން ޖަމީލުގެ ފާޑުކިއުން ނަޝީދަށް\n10 މަސް ކުރިން ( މެއި 27, 2018 )\nކުރީގެ ރައީސް މުޙައްމަދު ނަޝީދާއި، ކުރީގެ ނައިބު ރައީސް ޑރ. މުޙައްމަދު ޖަމީލް\nކުރިއަށްއޮތް ރިޔާސީ އިންތިޚާބު ބޯމަތުވެފައިވާއިރު، އެއް ރޫޙެއްގައި ވަރަށް އެކުވެރިކަމާއި އެކު އިދިކޮޅު އެއް ޖަމާޢަތެއްގެ ގޮތުގައި ނިކުތް ރާއްޖޭގެ އިދިކޮޅު ސިޔާސީ ފަރާތްތަކުގެ އެންމެ އިސް ސަފުގައި ޙަރަކާތްތެރިވަމުންދާ ފަރާތްތަކުގެ ކޯޅުން ފަހަކަށް އައިސް ވަނި ފެންމަތިވެ ހާމަވާން ފަށާފައެވެ. އެގޮތުން އިންތިޚާބު ކައިރިވާ ވަރަކަށް އިދިކޮޅު ލީޑަރުންގެ އެކުވެރިކަމަށް ނިމުން އަންނަ މަންޒަރު ފެނިގެންދާއިރު، އެންމެފަހުން އިދިކޮޅު އެމްޔޫއޯ އުފެއްދުމުގައި އިސްކޮށް މަސައްކަތް ކުރެއްވި ކުރީގެ ރައީސް މުޙައްމަދު ނަޝީދާއި ކުރީގެ ނައިބު ރައީސް ޑރ. މުޙައްމަދު ޖަމީލާއި ދެމެދުގައިވެސް ބޮޑެތި ޚިޔާލު ތަފާތުވުންތަކެއް ހުރިކަންް ވަނީ ހާމަވެގެން ގޮސްފައެވެ.\nއެގޮތުން ޖުމްހޫރީ ޕާޓީން މިރޭ ބޭއްވި ޖަލްސާއެއްގައި ބައިވެރިވެވަޑައިގެން ވާހަކަ ދައްކަވަމުން، ޖަމީލުގެ ނުސީދާ ބަސްތައް ރައީސް ނަޝީދަށް އަމާޒުކުރެއްވި އިރު، ޖަމީލު ވިދާޅުވީ ރާއްޖެއަށް ދިމާވެފައިވާ މައްސަލަ ޙައްލު ކުރެވޭނީ "ހަމައެކަނި ތިމާ އަށޭ" ވިދާޅުވުމުގެ ހައްޤެއް އެއްވެސް ބޭފުޅަކަށް ލިބިގެން ނުވާކަމަށެވެ. މިގޮތަށް ޖަމީލު ވިދާޅުވެފައި މިވަނީ، ރައީސް ނަޝީދު ރާއްޖެ އިސްލާޙު ކުރެވޭނީ ހަމައެކަނި އެމަނިކުފާނަށް ކަމަށް ވިދާޅުވެ، ގުޅިފައިވި އިދިކޮޅު އިއްތިހާދުން އެއްކައިރިވެވަޑައިގެން "ޖަޒީރާ ރައީސް"ގެ ނަމުގައި އެމަނިކުފާނު ރިޔާސީ ކެމްޕެއިން ވަކީން ފައްޓަވައިގެން އުޅުއްވަނިކޮށެވެ.\nމިރޭގެ ޖަލްސާގައި ޖަމީލް ވިދާޅުވީ، މައްސަލަ ޙައްލު ކުރެވޭނީ އެކުގައި ގުޅިގެން މަސައްކަތް ކުރުމުން ކަމަށާއި، ވަކިވެގަތުމުން ލިބޭނޭ ފައިދާއެއް ނޯންނާނެ ކަމަށެވެ. އެހެންކަމުން އިދިކޮޅު ފަރާތްތަކުން ދުރަށް ޖެހިގެން ތިބި ނަމަވެސް، ރާއްޖޭގެ ސިޔާސީ މަސްރަހު ބަދަލުކޮށްލެވޭނީ އިދިކޮޅު ފަރާތްތައް އެކުވެރިކަމާއި އެކު ތިބުމުން ކަމަށް ޖަމީލް ވިދާޅުވިއެވެ.\nއެހެން ނަމަވެސް އެކުވެރިކަން ދެމެހެއްޓޭނީ އިތުބާރު ޤާއިމްކޮށްގެން ކަމަށާއި، އިތުބާރު ހިފެހެއްޓުމުގެ މާނައަކީ ހިޔާލާއި ފިކުރު ދޫކޮށްލުން ނޫން ކަމުގައިވާއިރު، ޖުމްހޫރީ ޕާޓީއަކީ ވަކި ފިކުރެއް ކަމަށް ދާދިފަހުން ޖުމްހޫރީ ޕާޓީ އާއި ގުޅިވަޑައިގަތް ޖަމީލް މިރޭ ވިދާޅުވިއެވެ.\nޖަމީލް އިތުރަށް ވިދާޅުވީ، ޚިޔާލު ތަފާތުވާ ކޮންމެ ފަހަރެއްގައި ބުރަކައްޓަށް ވަޅި ހަރައިލުމަކީ އެކަން ކޮށްގެންވާނެ ގޮތް ނޫން ކަމަށެވެ.\n"ދޮންބެއަށް މީރު ކާ އެއްޗެހި މަށަށް މީރު ނުވެދާނެ، ދޮންބެއަށް މީރު ބުއިން މަށަށް މީރު ނުވެދާނެ، އޭގެ މާނައަކީ ބުރަކައްޓަށް ވަޅި ހަރާލުމެއް ނޫން،" ޖަމީލް ވިދާޅުވިއެވެ.\nމިރޭގެ ޖަލްސާގައި ޖަމީލް ވަނީ، ރައީސް ނަޝީދު ރާއްޖެއަށް ބަރުލަމާނީ ނިޒާމެއް ގެނައުމަށް ދެއްކެވި ވާހަކަތަކަށްވެސް ފާޑު ވިދާޅުވެ ވާހަކަދައްކަވާފައެވެ. އެގޮތުން ރާއްޖޭގެ ވެރިކަމުގެ ނިޒާމް ބަދަލު ކުރުމަކީ ހައްލެއް ނޫން ކަމަށާއި، ޙައްލު ހޯދޭނީ ޖުމްހޫރީ ޕާޓީގެ ލީޑަރު ގާސިމް އިބްރާހީމަށް ވެރިކަން ހޯއްދަވައި ދިނުމުން ކަމަށް ޖަމީލް ވިދާޅުވިއެވެ.\nމެއި 27, 2018 05:35\nޖަމީލަކީ ރާއްޖޭގެ ތާރީހު ދުއް އެންމެ ނުލަފާ މަކަރުވެރި މީހެއް. އަމިއްލަ ޖީބައް ބޮޑިކުރާ މީހުން މީ..\nމެއި 27, 2018 06:48\nވަރައްފަހުން ޔާމިނުބުނި ފަހުތަޅާލުންގަންޑު އޮންނާނީ ރާއްޖޭން ބޭރުގަޔޯ، މަސައްވަރައް ޔަގީން މީ އެއެޕިސޯޑުގެ ފެށުންކަމައް. ޔާމިނުގެ ހިސާބު ޖެހުން ހަމަމޮޅީ، މަގޭވޯޓު ޔަގީން.\nމެއި 27, 2018 07:09\nޖަރީމާ ރައީސް އެންޑް ދަ3އިޑިއަޓްސް\nމެއި 27, 2018 07:20\nތިންފަށް ވަރިއަކުން ވަރިކޮށް އެމްޑީޕީ ދޫކޮށް އެންމެން ފިލާނެކަން މިހާރު ޔަގީންވީ. އެއީ ސަބަބު ނެތިއެއްވެސް ނޫންދޯ. މިފަހަރު އިންތިހާބުގައި ވެސް ހަމަ ބޯހަރުކަމުން ގޮތްދޫނުކޮށް ތިމަންނަ ކުރިމަތިލާނަމޭ ކިޔާ މުޅި އިނދިކޮޅު ކޯލިޝަންތެރޭ މަވެތިކަން ދައްކަންފަށައިފި. މިނަޝީދު ކިޔާ ވެރިކަމަށް ސިކު މީހާގަނޑާ. އަނެއްކޮޅުން އީސީން އެބަބުނޭ ނަޝީދު ނުލާ އެހެން ކުއްޖެއް ނެރެން އެހެން ނޫނީ ޕާޓީގަނޑު އެޑްމިޓަށް ތަޅާތިރި ކުރާނަމޭ. މީދޯ މި ވެރިކަމަށް ސިކު ނަޝީދުގެ ސަބަބުން މެންބަރުން ޕާޓީ ވަރިކުރަން ޖެހޭ ސަބަކީ.\nމެއި 27, 2018 08:43\nދިވެހި ރާއްޖެދުން އެންމެލަފަ ޖާހިލަކީ ގ. ކެނެރީގެ محمد نشيد އެކަލޭގެ ކުފުރުވަ ކޮންމެފަހަރަކު އެމްޑީޕީން ގަބޫލެއްނުކުރެ\nމެއި 27, 2018 09:39\nޤާސިމަކީ ކަމެއްގެ ޙައްލުހޯދޭވަރުގެ އުރަތްޕެއްހުރި މީހެއް ނޫނެވެ. އަމިއްލަ ނަފްސު އެހެންބައެއްގެ ކޮންޓްރޯލްގައިވާ މީހެކެވެ.\nމެއި 27, 2018 10:11\nރައީސް ޔާމީން ދަނީ އަނގުރު އަލިފާނާ ދިމާއަށް ކަމަށް ގާސިމް ބުނެ ބިރު ދައްކާ އުސޫލުން ވާހަކަ ދެއްކި ނަމަ ވެސް އެއިން މަމެން ޕިންކީން ހިތަށް ކަހިރުވަކެކޭ ވެސް ނާރައޭ ޖޭޕީ އަށް މިހާރު ޖޭޕީގެ ސައިޒު ރީއްޗަށް ފެންނާނެއޭ ޖޭޕީ ދަ ރާއްޖެތެރެއަށް ކުރާ ދަތުރު ތަކުގައި އެމެންނަށް ދަ ރާއްޖެތެރެއަންސް އިންގެ ބޯ ވެސް ކާލަން އުޅެގެން އެކަން ކާމިޔާބު ނުވެއޭ ގާސިމް ބުނާ އަނިޔާ ވެރިކަމަކީ އެމެން ސަރުކާރަށް ދައްކަން ޖެހޭ ޓެކްސް ފައިސާ ނުދައްކާ ގޮތަށް ރައީސް ޔާމީން މާފު ކުރުންތޭ ނުދަންނަން މަމެން އެކަމެއް. ތާ އަަތޮޅު އެލާ ގާސިމް ނަގައިގެން އެރަށުގައި ރިސޯރޓް ނަހަދާތާ 20 އަހަރު ވާއިރު އެކަން ކުރަން އުޅެންވީ ނޫންތޭ ވެރިކަމާއި ނުބެހި ތަމެން ނަށް މިހާރު ތާއީދު ކުރާ ބަޔަކު ރާއްޖޭގަިއ ނެތޭ ތަމެން ދައްކަނީ ކޮރަޕްޝަން އޭ ކިޔާ ބޭކާރު ވާހަކަ ތަކޭ އެމްއެމްޕީއާރުސީން ފައިސާ ދަވާލި ބްރޯ ވެސް ހުރީ މިހާރު ތަމެން ފަޅީގައި ތަމެން ބުނެގެން އުއްތަމައޭ މެންނަށް 80 މިލިއަން ރުފިޔާގެ ކަޓް ދީގެން ނޫންތޭ ތަމެން މަހަށް ދޭބަލަ ދެން\nމެއި 27, 2018 10:55\nމިއީ 2008 ގައި ވޯޓު ބައި ބަޔަށް އެޅިހެން ވޯޓުބައިބައި ކުރަން ނިކުމެގެން އުޅޭބައިގަނޑެއް. ޢަލީ ވަހީދު ބުނި ހެން މި މީހުންނާއި އެމްޑީޕީއާއި ހިތާހިތުން ގުޅިފައިވާ ގުޅުން ނުކެނޑޭނެ. މިއީ ހަމަ އެއް ކަހަލަ ވެރިކަމާއި ހެދި ހޭބުއްދި ފިލާގެން އުޅޭބައެއް. ގައުމު ސުންނާފަތި ކޮށްލުމުގެ ވިސްނުން މި މީހުންގެ ހުންނާނީ.\nމެއި 27, 2018 14:49\nޑރ.ޖަމީލުގެ ވިސްނުންފުޅު ބަރާބަރު. ޙަޖަމުވާން ޖެހޭ\nމެއި 27, 2018 15:22\nގާސިމަކީވެސް ގަވްމުގެ ރައީސަކަށް އެކަށޭނަ ބޭފުޅެއް ނޫން. އަމިއްލަ ބަހުން ފޫބެދޭގޮތަށް އެއްޗެއް ބުނަން ނޭގޭ. ވަރަށް ރުޅިއަވަސް ރުޅިއަތުވެއްޖެއްޔާ ބޮޑުބަސްފޮތުގެ ބަސްބަސް ބޭނުންކުރައްވާ ބޭފުޅެއް.\nމެއި 27, 2018 16:40\nޖަމީލު ނައިބަކަށް އަންނަ ހިސާބުން ހުވަފެނުގަ ރައީސަކަށް ހުންނަތަން ފެންނާނެ. ދެން އެވީ ގާސިމު ރައީސްކަމުން ބާލަން. މިއީ ޔާމިނުގެ ވެރިކަމުގަ ވެސް ޖަމީލު ދުށް ހުވަފެން. އެހެންވެ ދުރުކޮށްލަން ޖެހުނީ. ވެރިކަން ހޯދަން އުޅުނަސް ބޮޑުވަރު ތީ.\nމެއި 27, 2018 17:51\nގާސިމްގެ ހުރިހާ ރަށްތައް އަލުން އޭނަތަށް ދިނީ ކޮންމެވެސް ކަމަކު. އަހަރުމެން ވެސް ވިކޭން އަގުޖެހުނީމާ.\nމެއި 27, 2018 18:06\nޤާސިމް އަކީ ވެރިކަމަށް ކުފޫހަމަވާ މީހެއްނޫން އަމިއްލައެދުމާގެން މޮޔަބޮލަށް އަރާގެން އުޅޭ ރައްޔިތުން މޮޔަހައްދަން އުޅޭ މަކަރުވެރި ނުބާއި ނުލަފާ ގޮތެއް ފޮތެއްނެތް ޝަރުޢީ ހުކުމްތްކަށް ފިލާގެން އުޅޭ މީހެއް.ރައްޔިތުންގެ ހައްޤު ހިމާޔަތް ކުރެވޭނީ ތިމަންނައަށޭ ވެރިކަން ކުރެވޭނީ ތިމަނަނައަށޭ ކިތާނެކަމެއްނެތް.މިހާރު ތިގާސިމްއަށް ތާއީދުކުރާނެ މީހަކު މިދިވެހިރާއްހެއަކުނެތް\nމެއި 28, 2018 12:25\nކީއްކުރާނީދޯ ބަލިކުއްޖެއްވީޔަ، އެސޮރުގެ މައިބަދައަށް ބޭސްކުރާގޮތަށް ތިސޮރުގެ ސިކުނޑިއަށްވެސް ބޭސްކުރަން އެބަޖެހޭ


Massood Ge Car Gai Roakohlithaa5Mas, Adhives Meehaku Hayyareh Nukurey - Vaguthu\nމަސްއޫދުގެ ކާރުގައި ރޯކޮށްލިތާ5މަސް ވަނީ، އަދިވެސް މީހަކު ހައްޔަރެއް ނުކުރޭ\nދިއެފްއެމްގެ ކުރީގެ ސީއީއޯ މަސްއޫދު ހިލްމީގެ ކާރުގައި ރޯކޮށްލިތާ ގާތްގަނޑަކަށް ފަސް މަސް ދުވަސްވީ އިރު ވެސް އެ މައްސަލައިގައި މީހަކު ހައްޔަރުކޮށްފައި ނުވާ ކަމަށް ފުލުހުން ވިދާޅުވެއްޖެއެވެ.\nމަސްއޫދުގެ ކާރުގައި ރޯކޮށްލާފައިވާ ކަމުގެ ރިޕޯޓް ފުލުހުންނަށް ލިބިފައި ވަނީ މިދިޔަ ޑިސެމްބަރު މަހުގެ ހަތް ވަނަ ދުވަހުގެ ރޭ މެންދަމު 3:05 ހާއިރު ކަމަށް ފުލުހުން ވަނީ މީގެ ކުރިން ފާހަގަކުރައްވާފައެވެ.\nމި މައްސަލަ އާއި ގުޅޭ އަދާހަމަ ހިއްސާކުރައްވަމުން "ވަގުތު" އަށް ފުލުހުންގެ މީޑިއާ އޮފިޝަލް ވިދާޅުވީ އެ މައްސަލަ އާއި ގުޅިގެން މިހާތަނަށް ކޮށްފައިވާ މަސައްކަތްތައް ޕީޖީ އޮފީހާއި ހިއްސާކޮށްފައިވާ ކަމަށެވެ. އަދި މި މައްސަލަ އާއި ގުޅގެން ޕީޖީ އޮފީހާއި އެކު މަޝްވަރާުކުރަމުންދާ ކަމަށް ވެސް އޮފިޝަލް ވިދާޅުވިއެވެ.\nމަސްއޫދުގެ ކާރުގައި ރޯކޮށްލާފައި ވަނީ ލ.ފޮނަދޫ ޔޫތު ސެންޓަރު ކައިރީގައި ކާރު އޮއްވާ ކަމަށް ވާއިރު އެ ކާރުގައި ރޯކޮށްލި ކަމުގެ މައުލޫމާތު ފުލުހުންނަށް ލިބުމާއެކު ފޮނަދޫ ޕޮލިސް ސްޓޭޝަންގެ ފުލުހުން އެ ރޭ މެންދަމު 3:30 ހާއިރު އެތަނަށް ގޮސް ރޯވެފައިވާ އަލިފާންގަނޑު ނިއްވާލާފައިވާ ކަމަށް ފުލުހުން ފާހަގަކުރައްވައެވެ.\nއަދި އެ ހާދިސާގައި ކާރުގެ ފަހަތުކޮޅު އެއްކޮށް އެނދުމުގެ ސަބަބުން ކާރު ވަނީ ބޭނުން ނުކުރެވޭ ވަރަށް ހަލާކު ވެފައެވެ. ކާރުގައި ރޯކޮށްލާފައި ވަނީ މީހަކު ނުވަތަ ބަޔަކު ގަސްދުގައި ކަމަށް ގަބޫލު ކުރެވޭ ހެކިތައް ފެންނަން ހުރިކަން ކާރުގެ ވެރި ފަރާތުން ފާހަގަކުރެއެވެ.\nއެހެންނަމަވެސް ހާދިސާ ހިނގިތާ ފަސް މަސް ފާއިތުވެ ދިޔައިރު ވެސް މައްސަލައިގެ ތުހުމަތުގައި މީހަކު ހައްޔަރު ކޮށްފައި ނުވުމުން ބައެއް އާއްމުންވެސް ވަނީ ކަންބޮޑުވުން ފާޅުކޮށްފައެވެ. އަދި ތުހުމަތު ކުރެވޭ މީހާވެސް ހައްޔަރުކޮށްފައި ނުވާތީ ފުލުހުން އެ މައްސަލަ އެކަށީގެންވާ ގޮތެއްގައި ނުބަލާކަމުގެ ތުހުމަތުވެސް ބައެއް އާއްމުން ވަނީ ކޮށްފައެވެ.\nއިތުރު މީހަކު ބުނިގޮތުގައި އަގުބޮޑު ވެހިކަލެއްގައި ރޯކޮށްލި މައްސަލައެއްގެ ތަޙްޤީޤު ފުލުހުން އެކަށީގެންވާ ގޮތެއްގައި ކުރަމުން ނުގެންދިއުމުގެ ސަބަބުން ރަށުގައި ބިރުވެރިކަން އުފެދުނު ކަމަށެވެ.\n"ކިހިނެއްތޯ އެނގޭނީ ދެން ރޯކޮށްލާނީ ކާކުގެ ވެހިކަލެއްގައި ކަމެއް؟ މިފަދަ ކަންކަން ކުރާ މީހުން އަވަހަށް ހައްޔަރު ކުރަން ޖެހޭ. މިއީ މުޖުތަމައަށް ހުރި ވަރަށް ބޮޑު ބިރެއް" ކަމަށެވެ.\nކާރު ރޯކޮށްލި މައްސަލައިގައި އެއްވެސް މީހަކު ހައްޔަރުނުކޮށް ދިގުލައިގެން ދާތީ މައްސަލަ އާއި ގުޅުން ހުރި ހެކިތައް ނައްތާލުމުގެ ފުރުސަތު ބޮޑު ކަމަށް ބައެއް މީހުން ބުނެފައި ވެއެވެ.\nމެއި 5, 2021 16:27\nކުއްވެރިންނަށް ހުރިހާ ބާރެއްދީފަ އޮތީމަވާނީ މިހެން ގާނުނުތައްވެސް ހެދިފަ އޮންނަނީ އެމީހުންސަލާމަތްވާގޮތައް\nމެއި 5, 2021 18:11\nމި ސަރުކާރުގަ ތިކަހަލަ ކަންކަން އޯކޭވާނެއެއްނު.. މީ އަލިފާން ރޭޕް ސަރުކާރު\nމެއި 6, 2021 01:23\nވަކި ސަރުކާރެއް ކިޔާނެކަމެއް ނެތް.. ޤާނޫނުތައް ހަދާފައި ހުރީ ހައްޔަރު ކުރަން އެންމެ އުދަނގޫ ގޮތައް..ކުއްވެރިންގެ ހައްގު ބޮޑުކުރަނީ ކާފަރުންގެ ގާނޫނުތައް ނަކަލުކޮށްގެން..ދޮން މީހުން އެއުޅެނީ ކުށްކުރާވަރުން ސަލާމަތް ނުވެގެން.. އެވަރުން މާމޮޅު އެއްޗެއްކަމަށް އެކޮޕީކޮށްގެން މިރާއްޖެއިން އުޅެނީ..ދެން ކިޔާނެ ޕޮލިހުންނޭ ކޯޓުތަކޭ.. ބަލަގަ މަޖިލީހަށޭ އެބަދަލު ކުރެވޭނީ.. މަޖިލީހުގެ ރައީސްގެ ހާލަތު ނޭގޭ ކުޑަކުއްޖެއް ނުހުންނާނެ މިރާއްޖޭ..


Eh'aharuge medhu kendumakah'fahu Novelty book fair fashaifi\nއެއް އަހަރުގެ މެދުކެނޑުމަކަށްފަހު ނޮވެލްޓީ ބުކް ފެއަރ ފަށައިފި\nމިއަހަރުގެ ބުކްފެއަރ ނި ބޭއްވެނީ އެއް އަހަރުގެ މެދުކެނޑު މަކަށްފަހު\nލަކީ ޑްރޯއިން ހޮވޭ ފަރާތަކަށް ދެ ލައްކަ ރުފިޔާގެ އިނާމު ލިިބިގެންދާނެ\nކ. މާލެ | 29 އޯގަސްޓް 2019 | ބުރާސްފަތި 19:40 | 4,753\nނޮވެލްޓީ ބުކްފެއާ - އަތޫފް އާތިފް\nނޮވެލްޓީ ބުކްސޮޕުން ބާއްވާ ނޮވެލްޓީ ބުކްފެއަރ އެއް އަހަރުގެ މެދުކެނޑުމަކަށްފަހު ދަރުބާރުގޭގައި ފަށައިފިއެވެ.\nނޮވެލްޓީ އިން ބުނީ މި އަހަރުގެ ބުކްފެއަރ އެހެން އަހަރުތަކުގެ ބުކްފެއާރއަށްވުރެ ތަފާތުވާނެ ކަމަށާއި، މި އަހަރު ދަރުބާރުގޭގައި މި ބުކްފެއަރ މި ބޭއްވެނީ ތިން އަހަރު ދުވަހުގެ މެދު ކެނޑުމަކަށްފަހު ކަމަށެވެ. މީގެ އިތުރުން އޭނާ ބުނީ މި ބުކްފެއަރގައި 1،000 ވައްތަރުގެ ދިވެހި ފޮތް ލިބެން ހުންނާނެކަމަށާއި މީގެ އިތުރުން 18،000 ވުރެ ގިނަ ވައްތަރުގެ ފޮތް ލިބެން ހުންނާނެ ކަމަށެވެ. އަދި މި ފެއަރގައި 10 އިންސައްތަ އާއި 70 އިންސައްތައާއި ދެމެދުގެ ޑިސްކައުންޓެއް ލިބިގެންދާނެކަމަށެވެ. އެހެން އަހަރުތަކެކޭ ވެސް އެއްފަދައިން މިއަހަރު ވެސް ލަކީ ޑޮރޯ އެއް ކުރިޔަށް ގެންދާނެ ކަމަށާއި މި ލަކީ ޑޮރޯއިން ހޮވޭ ފަރާތަކަށް ދެލައްކަ ރުފިޔާގެ އިނާމެއް ހުށަހަޅާފައިވާކަމަށް ނޮވެލްޓީން ބުންޏެވެ.\nމިފެއަރގެ މަގްސަދަކީ މުޖްތަމައުގައި މީހުން ފޮތަށް އަހުލުވެރި ކުރުން ކަމަށާއި މީގެ އިތުރުން އެއް ތާކުން ތަފާތު ވައްތަރުގެ ފޮތްތައް އަގުހެޔު ކޮށް ލިބޭނެ މަގު ފަހިކޮށްދިނުން ކަމަށް ނޮވެލްޓީ އިން ބުނެއެވެ.\nފެއަރ ހުޅުވުމުގެ ގޮތުން ނޮވެލްޓީ އިން ވަނީ ފިޔަވައްޗަށް 10،000 ރުފިޔާގެ އަގުހުރި ފޮތް ހަދިޔާ ކޮށްފައެވެ.\nފިޔަވަތި ހިންގުމާ ވަގުތީ ގޮތުން ހަވާލުވެ ހުންނެވި އަބްދުﷲ ހަލީމް ބުނީ އަމިއްލަ ފަރާތްތަކުން ވެދެއްވާ މިފަދަ އެހީތަކަށް އެފަރާތްތަކަށް ޝުކުރުއަދާ ކޮށްފައެވެ. އޭނާ އިތުރަށް ބުނީ ނޮވެލްޓީ އިން ވެދިން އެހީގެ ސަބަބުން ފިޔަވަތީގެ ލައިބްރަރީ އިތުރަށް މުއްސަނދި ވެގެން ދާނެ ކަމަށެވެ.\nމިއަހަރުގެ ނޮވެލްޓީ ބުކްފެއާ 13 ދުވަހަށް ކުރިޔަށްދާއިރު މިއީ މި ބުކްފެއާ ބޭއްވޭ 13 ވަނަ އަހަރެވެ.


America ge kureege Raees George Herbert Walker Bush maruvejje – adduLIVE\nއެމެރިކާގެ ކުރީގެ ރައީސް ޖޯޖް ބުޝް މަރުވެއްޖެ\n1 Dec 01, 2018, 11:19 ޝަބްނަމް ރަޝީދު\nކަނާތްފަރާތުން ޖޯޖް ހާބާޓް ވޯކާ ބުޝް އަދި ވާތްފަރާތުން އޭނާގެ ދަރިފުޅު ޖޯޖް ވޯކާ ބުޝް\nއެމެރިކާގެ 41 ވަނަ ރައީސް ޖޯޖް ހާބާޓް ވޯކާ ބުޝް އުމުރުން 94 އަހަރުގައި މަރުވެއްޖެއެވެ.\nޖޯޖް ހާބާޓް ވޯކާ ބުޝް މަރުވެފައިވަނީ ހުކުރު ދުވަހުގެ ރޭ ގައެވެ. އޭނާ މަރުވެފައިވާކަން އޭނާގެ އޮފީހުން ވަނީ ސްޓޭޓްމަންޓަކުން ޔަގީންކޮށްދީފައެވެ. އެ ސްޓޭޓްމެންޓްގައި ޖޯޖް ވޯކާ ބުޝް މަރުވީ ސަބަބު ހާމަކޮށްފައެއް ނުވެއެވެ. އެހެން ނަމަވެސް އޭނާ ވަނީ ތުރުތުރުއަޅާ ބަލީގެ ވައްތަރެއްގެ ޝިކާރައަކަށް ވެފައި ކަމަށާއި އަދި ދާދި ފަހަކާއި ޖެހެންދެން ނިއުމޯނިއާއަށް ތަފާތު އެކި ފަހަރުމަތިން ބޭސް ކޮށްފައިވާ ކަމަށް ޑެއިލީ މެއިލްއިން ރިޕޯޓް ކުރެއެވެ.\nބުޝް މަރުވިއިރު އޭނާގެ އަނބިކަނބަލުން ބާބަރާ ވެސް ވަނީ މީގެ އަށެއްކަ މަސް ކުރިން މަރުވެފައެވެ. ބުޝް މަރުވިއިރު ދުނިޔޭގައި އޭނާގެ5ދަރިން އެބަތިއްބެއެވެ. 17 ކާފަ ދަރިންގެ އިތުރުން 8 މުނިކާފަ ދަރިންވެސް ދުނިޔޭގައި އެބަތިއްބެެވެ.\nބުޝްގެ ދަރި ޖޯކް ވޯކާ ބުޝް ވަނީ އޭނާގެ ބައްޕަ މަރުވުމުން ހިތާމަފާޅުކޮށް ސްޓޭޓްމަންޓެއް ނެރެފައެވެ. އޭނާގެ ބައްޕަގެ މިޒާޖަށް ތައުރީފް ކުރައްވާ ބައްޕަގެ ޚިދުމަތަކަށް އެ ސްޓޭޓްމަންޓްގައި ބަލާލާފައިވެއެވެ.\nއެމެރިކާގެ ކުރީގެ ރައީސް ބަރަކް އޮބާމާވެސް ވަނީ ބުޝްގެ އާއިލާއަށް ތައުޒިޔާ ވިދާޅުވެފައެވެ.


Budhdhiveri Noakaru | Dhiislam\nއިނާޒް ޢަދުނާން މެއި 24, 2019\nއެއްޒަމާނެއްގައި އުޅުއްވި ރަސްކަލެކެވެ. މި ރަސްގެފާނުގެ ވިސްނުންފުޅަށް އަންނަ ކޮންމެ ސުވާލަކަށްވެސް ޖަވާބުދިނުމަކީ އަރިހުގައި އުޅޭ މީހުންނަށް މަޖުބޫރުކަމެވެ. ޖަވާބުނުދެވިއްޖެނަމަ ރަސްގެފާނުގެ އަމުރަށް އެމީހަކު ޤަތުލުކުރެވެއެވެ. ނޫނީ ޖަލަށްލެވެއެވެ. ނުވަތަ އެހެންވެސް ބޮޑު އަދަބެއް ދެވެއެވެ. ރަސްގެފާނުގެ ބޮޑު ވަޒީރަކީ ވަރަށް ވިސްނުންތޫނު ބުއްދިވެރިއެކެވެ. ރަސްގެފާނު ކުރައްވާ ދެކޮޅުނުޖެހޭ، މޮޔަ ކަންތައްތައްވެސް ވަޒީރު ގެންދެވީ އޭނާގެ ތަދުބީރުތައް ބޭނުންކުރައްވައިގެން ޢާންމު ރައްޔިތުންނަށް ވަންހަނާކުރައްވަމުންނެވެ. އެކަމަކު ކިހައި ދުވަހެއް ވާންދެންތޯއެވެ؟ އެންމެފަހުން ވަޒީރުވެސް ރަސްގެފާނުގެ ޝިކާރައިގެ ދަލުގައި ޖެހިވަޑައިގެންނެވިއެވެ. ރަސްގެފާނުގެ ހިތްޕުޅަށް އެ ޚިޔާލު އައީ ކޮންތާކުންކަމެއްވެސް ނޭގެއެވެ. އެއްދުވަހަކު ހެނދުނު ހެނދުނާ ރަސްގެފާނު، ވަޒީރު ގެންނަވައި ތިން ސުވާލެއްކުރެއްވިއެވެ.\n1- ބިމުގެ މެދު އަހަރެންނަށް ފާހަގަކޮށްދޭށެވެ!\n2- ދުނިޔެ ވަށައިގެން އަހަރަމެންނަށް ބުރެއްޖެހޭނީ ކިހައި ވަގުތަކުން ހެޔްވެ؟\n3- ޤައުމުގެ އެންމެ އިސް ވެރިޔެއްގެ ޙައިޘިއްޔަތުން އަހަރެންގެ އަގަކީ ކޮބައިކަން ބުނެދޭށެވެ!\nމި ތިން ސުވާލު ކުރެއްވުމަށް ފަހު ޖައްލާދު ގެންނަވައި ވިދާޅުވިއެވެ. ސައުވީސް ގަޑިއިރު ތެރޭގައި މި ސުވާލުތަކުގެ ޖަވާބުނުދެވިއްޖެނަމަ ވަޒީރުގެ ބޯ ބުރިކޮށްލާށެވެ. ވަރަށް ބޮޑަށް ވިސްނަވައިގެންވެސް ވަޒީރަކަށް އެސުވާލުތަކުގެ ޖަވާބު އެނގިވަޑައެއްނުގަތެވެ. އެންމެފަހުން ވަޒީރު އުންމީދުކަނޑުއްވައި ލެއްވިއެވެ. އަދި އަޖަލު ހަމަވީކަމުގައި ނިންމެވިއެވެ.\nވަޒީރުގެ ނޯކަރަކު ހުރެއެވެ. އޭނާގެ ސާހިބާ ކަންބޮޑުވެފައިވާ މަންޒަރު ފެނުމުން އެކަމުގެ ސަބަބާއި ބެހޭގޮތުން ނޯކަރު ސުވާލުކުރިއެވެ.ވަޒީރު އޭނާގެ ނޯކަރަށް ހުރިހާ ވާހަކައެއް ކިޔައިދެއްވިއެވެ. ހީކުރިގޮތާ ޚިލާފަށް ނޯކަރު ޖަވާބުދިނެވެ. ތިޔައީ އެއްވެސް ކަމެއް ނޫނެވެ. މަނިކުފާނު ކަންބޮޑުވެވަޑައިނުގެން މާދަމާ ދަރުބާރަށް ވަޑައިގަންނަވާށެވެ. އަދި ރަސްގެފާނަށް ދަންނަވާށެވެ. ތިޔަ ސުވާލުތަކުގެ ޖަވާބު އަޅުގަނޑުގެ ނޯކަރުވެސް ދީފާނެއެވެ.\nއަނެއް ދުވަހު ހެނދުނު ތެޅިތެޅި އޮތް ހިތަކާއެކު ވަޒީރު ދަރުބާރަށް ވަޑައިގެންނެވިއެވެ. އެހިނދު އެއްކަލަ ތިން ސުވާލު ވަޒީރާ ކުރިމަތިކުރެވުނެވެ. ވަޒީރު ދެންނެވިއެވެ. ތިޔަ ސުވާލުތަކުގެ ޖަވާބު އަޅުގަނޑުގެ ނޯކަރުވެސް ދީފާނެއެވެ. އެހެންކަމުން ނޯކަރު ދަރުބާރަށް ޙާޒިރުކުރެވުނެވެ. ރަސްގެފާނު ވަޒީރުގެ ނޯކަރުގެ ކުރިމަތީގައިވެސް ތިން ސުވާލު ތަކުރާރުކުރެއްވިއެވެ. ނޯކަރު ދަރުބާރުގެ ތެރެއަށް ކުޑަކޮށް ނަޒަރު ހިންގައިލުމަށްފަހު އެއްފަރާތަކަށް ހިނގައިގަތެވެ. މާދުރަކަށް ނުދެއެވެ. ހައެއްކަ ފިޔަވަޅު އެޅުމަށްފަހު އޭނާގެ އަތުގައި އޮތް ދަނޑިބުރި ބިމަށް ޖެހުމަށްފަހު ރަސްގެފާނަށް ދެންނެވިއެވެ. މިއީ ބިމުގެ މެދެވެ. މަނިކުފާނަށް ޝައްކުވާނަމަ މިންއަޅުއްވާށެވެ.\nދެވަނަ ސުވާލުގެ ޖަވާބުދެމުން ނޯކަރު ދެންނެވިއެވެ. މަނިކުފާނެވެ. މަނިކުފާނު އަހަށް ސަވާރުވެވަޑައިގެން އިރުގެ ދުވެލީގައި ދަތުރުކުރައްވައިފިނަމަ ސައުވީސް ގަޑިއިރު ތެރޭގައި ދުނިޔެ ވަށައި ބުރެއް ޖެހިދާނެއެވެ.\nތިންވަނަ ސުވާލުގެ ޖަވާބުގައި ނޯކަރު ދެންނެވިއެވެ. މަނިކުފާނުގެ އަގު ދެއްތޯއެވެ؟ ސާހިބާއެވެ. ޢީސާގެފާނުގެ ޙަވާރީން އެކަލޭގެފާނުގެ އަގެއްކަމުގައި ހަމަޖެއްސީ ތިރީސް ރުފިޔާއެވެ. ޔަޤީނުންވެސް އެކަލޭގެފާނަކަށްވުރެ މަނިކުފާނުގެ އަގު ބޮޑެއްނުވާނެއެވެ. އެހެންކަމުން މަނިކުފާނުގެ އަގަކަށް ޖެހެނީ އޮނަތިރީސް ރުފިޔާއެވެ.\nނޯކަރުގެ ޖަވާބުތަކުގެ ކުރިމަތީގައި ހަނުހުރުމަށްވުރެ މޮޅުގޮތެއް ރަސްގެފާނަކަށް ނުފެނުނެވެ.\n11 މާރޗް, 2013 | 10:13\nވަރަށް ފުރިހަމަ، މާޝާ ﷲ!\n11 މާރޗް, 2013 | 12:13\nހާދަ ބުއްދިވެރި ނޯކަރެކޭ!\n11 މާރޗް, 2013 | 4:20\nވަރަށް ސަޅި…. މާޝާ ﷲ\n27 ޖުލައި, 2013 | 11:16\nވަރަށް ބުއްދިވެރި މޮޅު ނޯކަރެއް!\n7 ސެޕްޓެމްބަރ, 2013 | 11:22\nހާދަ ބުއްދިވެރި ނޯކަރެއް!!!!!!! ހުރިހާ ބޭފުޅުންވެސް ބުއްދިގެ ބޭނިން ކުރަމާ!!! އޭރުން ހުރިހާ ކަމެއްގާ ކަމިޔާބު ވާނެ……………………..


Agnelli Juventus dhookohlanee?! | Mihaaru\nއަގްނެލީ ޔުވެންޓަސް ދޫކޮށްލަނީ؟!\nޔުވެންޓަސްގެ ރައީސް އަގްނެލީ.- ފޮޓޯ: އޭއެފްޕީ\n01 ޖެނުއަރީ 2021 - 09:23\nޓިއުރިން (ޖެނުއަރީ 1) - ކްލަބުގެ ދަރަނި ބޮޑުވުމާއި ލީޑަޝިޕުން އެހެން މީހަކަށް ފުރުސަތު ދިނުމުގެ ވިސްނުމުގައި ޔުވެންޓަސްގެ ރައީސް އަންދްރެއާ އަގްނެލީ އެ ޓީމު ދޫކޮށްލުމުގެ މަޝްވަރާތަކެއް ކުރަމުން އަންނަ ކަމަށް މީޑިއާ ރިޕޯޓްތައް ބުނެފި އެވެ.\nއިޓަލީގެ މަޝްހޫރު ވިޔަފާރި އާއިލާ އަކަށް ނިސްބަތްވާ އަގްނެލީ ޔުވެންޓަސްގެ މަގާމާ ހަވާލުވީ 2010 ވަނަ އަހަރު އެވެ. އޭގެ ފަހުން އަގްނެލީ އަންނަނީ ޔުވެންޓަސްގެ ބާރުގައި ޔޫރަޕްގެ ފުޓްބޯޅައިގެ އެކި މަގާމުތައް ފުރުއްވަމުންނެވެ. އޭނާ އަކީ 2012 ވަނަ އަހަރުން ފެށިގެން ޔޫރަޕިއަން ކްލަބް އެސޯސިއޭޝަން (އީސީއޭ)ގެ ޗެއާމަން އެވެ. އަދި އޭނާ އަންނަނީ 2015 ވަނަ އަހަރުން ފެށިގެން ޔުއެފާގެ އެގްޒެކްޓިވް ކޮމިޓީގައި ވެސް މަސައްކަތްކުރަމުންނެވެ.\nޔޫރަޕްގެ އެކި ގައުމުތަކުގައި ވިޔަފާރީގެ ބޮޑު ޕްރޮޖެކްޓްތަކެއް ހިންގަމުން އަންނަ އަގްނެލީ ޔުވެންޓަސް ދޫކޮށްލަން ބޭނުންވާ އެއް ސަބަބަކީ މި ސީޒަނުގެ ނިޔަލަށް އެ ކްލަބްގެ ދަރަނި 600 މިލިއަން ޔޫރޯ އަށް ވުރެން ބޮޑުވުމުގެ ފުރުސަތު އޮތުމުންނެވެ. ކޮވިޑް-19އާ ހެދި އަގްނެލީގެ ވިޔަފާރިތަކަށް ވެސް އަސަރުކޮށްފައިވާއިރު، ޔުވެންޓަސްގެ އާމްދަނީ ވެސް އެތައް ގުނަ އަކުން ވަނީ ކުޑަވެފަ އެވެ.\nރިޕޯޓްތައް ބުނާގޮތުގައި އަގްނެލީގެ ވިސްނުން ހުރީ މިހާރު އޭނާ އަށް ލިބިފައިވާ ފެރާރީގެ ވަޒީފާއާ ހަވާލުވެ ޔުވެންޓަސް ބައިނަލްއަގުވާމީ އިންވެސްޓަރުންގެ ގްރޫޕަކަށް ދޫކޮށްލުމަށެވެ. ބެލެވޭ ގޮތުގައި އެކަން ކުރާނީ އިޓަލީގެ ވިޔަފާރި ކުންފުންޏަކާ ގުޅިގެންނެވެ. ފެރާރީ ކުންފުނި ހިންގުމުގެ އިސް ވަޒީފާއެއްގެ ފުރުސަތު މީގެ ކުރިން ދެ ފަހަރެއްގެ މަތިން އަގްނެލީ އަށް ލިބުނު ނަމަވެސް އޭރު އޭނާގެ ފޯކަސް ހުރީ ޔުވެންޓަސް ކުރިއަށް ގެންދިއުމަށެވެ.\nޔުވެންޓަސް އިން މި ސީޒަނަށް ފަހު ވަރަށް ބޮޑަށް އެ ޓީމުގެ ހަރަދުތައް ކޮންޓްރޯލްކުރާނެ ކަމަށް މީގެ ކުރިން އެ ޓީމުގެ ސްޕޯޓިން ޑިރެކްޓާ ފަބިއޯ ޕަރަޓިޗީ ވަނީ ވިދާޅުވެފަ އެވެ. އޭނާގެ އެ ވާހަކަތަކާ ގުޅިގެން ޔުވެންޓަސް އިން ބޮޑު މުސާރަ ލިބޭ ކުންތެރިން ދޫކޮށްލާނެ ކަމަށް ވާހަކަދެކެވުނުއިރު، އެންމެ ފުރަތަމަ ވިއްކާލާނީ ކްރިސްޓިއާނޯ ރޮނާލްޑޯ ކަމަށް ރިޕޯޓްތައް ބުނެ އެވެ.


ޕޫޖާ ބަޓް: 90 ގެ އަހަރުތަކުގައި ވަރަށް ވިދައިލި ބަތަލާއެއް.\n26 މެއި 2019 - 08:33\nއަންނަ މަހު ރިލީޒްކުރާ، ޝާހިދުގެ ކަޕޫރުގެ ފިލްމު "ކަބީރު ސިންގް" ގެ ފުރަތަމަ ލަވަ ދައްކާލައިފި އެވެ.\n"ބޭޙަޔާލީ" ގެ ނަން ދީފައިވާ ލަވައިން ޝާހިދާ އެކު ބަތަލާ ކިއާރާ އަދުވާނީ ވެސް ފެނިގެން ދެ އެވެ. މި ލަވަ ކިޔާފައި ވަނީ ސަޗެޓް ޓަންޑަން އެވެ. ލަވައިގެ މިއުޒިކް ހަދާފައި ވަނީ ސަޗެޓާއި ޕަރަމްޕަރާ އެވެ.\n"ކަބީރު ސިންގް" އަކީ 2017 ގައި ނެރުނު ތެލެގޫ ފިލްމު "އަރުޖުން ރެޑީ" ގެ ހިންދީ ރިމެކެވެ. ދެ ފިލްމު ވެސް ޑައިރެކްޓްކޮށްފައި ވަނީ ސަންދީޕް ރެޑީ ވަންގާ އެވެ.\nމި ފިލްމުގައި ކިޔައި ދެނީ ލޯބީގެ މައްސަލަގަނޑެއްގައި ރަލާއި ދުންފަތަށް ދެވިހިފައި އަމިއްލަ ނަފުސު ހަލާކުކޮށްލާ މެޑިކަލް ސްޓޫޑަންޓެއްގެ ވާހަކަ އެވެ.\n"ކަބީރު ސިންގް" އަކީ މިދިޔަ އަހަރު ރިލީޒްކުރި "ޕަދުމާވަތު" އާއި "ބައްތީ ގުލް މީޓަރު ޗާލޫ" އަށް ފަހު ޝާހިދު ކުޅޭ ފުރަތަމަ ފިލްމެވެ.\nއަންނަ މަހުގެ 21 ގައި ރިލީޒް ކުރާ މި ފިލްމަކީ އޭނާ އާއި ކިއާރާގެ ޖޯޑު ބޮޑު ސްކްރީނުން ފެންނާނެ ފުރަތަމަ ފިލްމު ވެސް މެ އެވެ.\n"ސަޅަކް 2" ގެ ފުރަތަމަ ޝެޑިއުލް ނިންމާލައިފި\nމި މަހުގެ ކުރީކޮޅު ޝޫޓިން ފެށި މަހޭޝް ބަޓްގެ "ސަޅަކް 2" ފުރަތަމަ ޝޫޓިން ޝެޑިއުލް ނިންމާލައިފި އެވެ.\nފިލްމުގެ ރޯލެއް ކުޅޭ ބަތަލާ ޕޫޖާ ބަޓް ވަނީ އިންސްޓަގްރާމްގައި އެކަން ކަށަވަރުކޮށް ދީފަ އެވެ. ފުރަތަމަ ޝެޑިއުލް ނިންމައިލިކަން ހިއްސާކޮށް އޭނާ ވަނީ ކާސްޓާއި ކްރޫ އަށް ޝުކުރު ވެސް އަދާކޮށްފަ އެވެ.\n"ސަޅަކް 2" އަކީ ޕޫޖާ އާއި ސަންޖޭ ދަތު 1991 ގައި ކުޅުނު ފިލްމު "ސަޅަކް" ގެ ދެވަނަ ބައެވެ. އަދި ދެވަނަ ބައި ވެސް ޑައިރެކްޓް ކުރާނީ ފުރަތަމަ ބައި ވެސް ހެދި މަހޭޝް ބަޓެވެ. މިއީ 20 އަހަރު ފަހުން އޭނާ އަލުން ޑައިރެކްޝަނަށް ނުކުތް ފިލްމެވެ.\n"ސަޅަކް 2" ގެ ކާސްޓުގެ ތެރޭގައި އާލިއާ ބަޓް، އަދިތިޔާ ރޯއި ކަޕޫރް އަދި ސަންޖޭ ހިމެނެ އެވެ. މި ފިލްމު ރިލީޒް ކުރާނީ ޖުލައި، 10، 2020 ގަ އެވެ.\n"ކޯޑް އެމް" އަކީ ޖެނިފާގެ ވެބް ސީރީޒް\nމަޝްހޫރު ޓީވީ ބަތަލާ ޖެނިފާ ވިންގެޓް "ކޯޑް އެމް" ކިޔާ ވެބް ސީރީޒެއްގެ މަސައްކަތް ފަށައިފި އެވެ.\nއެކްތާ ކަޕޫރު ޕްރޮޑިއުސް ކުރާ މި ވެބް ސީރީޒްގައި ޖެނިފާ ފެނިގެން ދާނީ ފުލުހެއްގެ ރޯލުންނެވެ. "ކޯޑް އެމް" ގެ ޑައިރެކްޓަރަކީ އަކްޝޭ ޗޯބޭ އެވެ.\nކާމިޔާބު އެތައް ސިލްސިލާއެއް ކުޅެފައިވާ ޖެނިފާ އެންމެ ފަހުން ފެނިފައި ވަނީ ކަލާޒުން މިދިޔަ އަހަރު ގެނެސް ދިން "ބޭޕަނާ" އިންނެވެ. އޭނާއަކީ ބޮލީވުޑްގެ ބަތަލާ ބިޕާޝާ ބާސޫގެ ފިރިމީހާ އަދި އެކްޓަރު ކަރަން ސިންގް ގްރޯވާގެ ކުރީގެ އަންހެނުންނެވެ.\nޑިމްޕަލް އަށް މަރުހަބާގެ މެސެޖްތައް\nހޮލީވުޑްގެ މަޝްހޫރު ޑައިރެކްޓަރު ކްރިސްޓޯފާ ނޯލަންގެ އާ ފިލްމު "ޓެނެޓް" އިން ބޮލީވުޑްގެ ބަތަލާ ޑިމްޕަލް ކަޕާޑިއާ އަށް ފުރުސަތު ލިބުމުން އެތައް ބަޔަކު އޭނާ އަށް މަރުހަބާގެ މެސެޖްތައް ފޮނުވަން ފަށައިފި އެވެ.\nޑިމްޕަލް އަށް އެންމެ ފުރަތަމަ ޓްވިޓާގައި މަރުހަބާ ކީ މީހާއަކީ އޭނާގެ ފިލްމުތަކެއް ކުޅުނު އެކްޓަރު އަނިލް ކަޕޫރެވެ. އޭގެ ފަހުން ޑައިރެކްޓަރު އަނޫރާހް ކެޝަޕާއި ޕްރޮޑިއުސަރު ގުނީތު މޮންގާ އާއި އެތައް ތަރިންނެއް މަރުހަބާ ކިޔާފައިވެ އެވެ.\nއަދި ޑިމްޕަލްގެ ދޮށީ އަންހެން ދަރިފުޅު ޓްވިންކަލް ކަންނާ ވެސް ވަނީ މަންމައާ މެދު ފަހުރުވެރިވާ ކަމަށް ބުނެ ޓްވީޓްކޮށްފަ އެވެ. އޭނާ ބުނީ އުމުރަކީ ގޮންޖެހުމެއް ނޫންކަން މަންމަ ސާބިތުކޮށް ދެމުން އަންނަ ކަމަށެވެ.\n"ޓެނެޓް" އަކީ ޖުލައި، 17، 2020 ގައި ރިލީޒް ކުރާ ފިލްމެކެވެ. މީގެ ތަރިންގެ ތެރޭގައި ރޮބަޓް ޕެޓިންސަން، އެލިޒަބަތު ޑެބީކީ، ޖޯން ޑޭވިޑް ވޮޝިންޓަންގެ އިތުރުން ކެނެތު ބްރެނާ އަދި އާރޮން ޓޭލާ-ޖޯންސަން ހިމެނެ އެވެ.\nއިތުރު ލިޔުންތައް ބޮލީވުޑް ޕޫޖާ ބަޓް ޝާހިދު ކަޕޫރު ސަންޖޭ ދަތު ޑިމްޕަލް ކަޕާޑިއާ އެކްތާ ކަޕޫރު\n"ސަޅަކް 2" އަށް އެއްބަސްވީ ޝަރުތަކާ އެކު: ސަންޖޭ\nޑރ. އަލީ ލަތީފު: ދިވެހިންނަށް ނަމޫނާއަކީ ސިންގަޕޫރު


Covid akee vaki meehakah jehey bayyeh noon, siyaasee kameh ves noon: HPA | Mihaaru\nހެލްތު އިމަޖެންސީ އޮޕަރޭޝަން ސެންޓަރުގައި މިރޭ ބޭއްވި މީޑިއާ ބްރީގިންގެ މަންޒަރު ސްކްރީނަ،ކުން ދައްކަނީ.\nކޮވިޑަކީ ވަކި މީހަކަށް ޖެހޭ ބައްޔެއް ނޫން، ސިޔާސީކަމެއް ވެސް ނޫން: އެޗްޕީއޭ\n29 އޯގަސްޓް 2020 - 23:50 34 comments\nހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ބޭއްވި މީޑިއާ ބްރީފިންގައި އެ ސެންޓަރުގެ ތަރުޖަމާނު ޑރ. ނަޒްލާ ރަފީގު ވިދާޅުވީ އެޗްޕީއޭ އިން ކަނޑައަޅާފައިވާ ގައިޑްލައިންތަކަށް ތަބާނުވެ، ސިޔާސީ އެއްވުންތަކާއި ޕާޓީތައް ބޭއްވުން ފަދަ ކަންތައްތައް ކުރާތަން ފެނިވަޑައިގަންނަވާ ކަމަށެވެ. އެކަމަކު، މިއީ އެއްވެސް ތަނަަކަށް އެއްވާންވީ ވަގުތެއް ނޫން ކަމަށް އޭނާ ވިދާޅުވި އެވެ.\n"އަޅުގަނޑުމެން ފާހަގަކޮށްލަން ހަމަ ބޭނުން މިރޭ، މިއީ ވަކި މީހަކަށް ޖެހޭ އަދި ވަކި މީހަކަށް ނުޖެހޭނެ ބައްޔެއް ނޫން. މިއީ ސިޔާސީ ކަމެއް ވެސް ނޫން. ސިޔާސީ އެއްވުން ބޭއްވުމާއި ޕާޓީ ބޭއްވުމާއި ކަންތަތައް ކުރިއަށް ދާއިރުގައި ކުޅިބަލަން ތިބުމާއި މި ކަހަލަ ކަންކަން [ކުރާތަން އަދި] ކަނޑައަޅާފައިވާ ގައިޑްލައިންތަކަށް ތަބާނުވެ، އެއްވާ ތަން އަޅުގަނޑުމެންނަށް އެބަ ފެނޭ،" ޑރ. ނަޒްލާ ވިދާޅުވި އެވެ.\nއިދިކޮޅު ކޯލިޝަނުން އިއްޔެ ހަވީރު މާލޭގައި ބޭއްވި ސައިކަލްބުރާއި އެއްވުމުގައި ބައެއް މީހުން މާސްކު ނާޅައި ތިބިއިރު، ސޯޝަލް ޑިސްޓެންސިން އަށް ސަމާލުކަން ނުދިން މައްސަލަ ވަނީ ހޫނުވެފަ އެވެ. އަދި ރޭ މާލޭގައި ހިނގި އަލިފާނުގެ ބޮޑު ހާދިސާ ކޮންޓްރޯލް ކުރަން ސިފައިން މަސައްކަތް ކުރި ވަގުތު، އެ މަންޒަރު ބަލަން ވެސް އެތައް ބަޔަކު ކާފިއު ގަޑީގައި ޖަމާވުމުން ވެސް ފާޑުކިޔުން އަމާޒުވެފަ އެވެ.\nމިރޭގެ މީޑިއާ ބްރީފިންގައި، ކޮންމެން ދާން ޖެހޭ ތަނަކަށް ނޫނީ މި ދުވަސްވަރު ނުދާން އެޗްޕީއޭ އިން އާއްމުކޮށް ކުރަމުން އަންނަ އިލްތިމާސް ތަކުރާރު ކުރައްވަމުން ޑރ. ނަޒްލާ ވިދާޅުވީ މާސްކު އަޅައިގެން ވެސް ފަސް މީހުންނަށް ވުރެ ގިނައިން އެއްވުމަކީ ކޮށްގެން ވާނެ ކަމެއް ނޫން ކަމަށެވެ.\nއޭނާ ވިދާޅުވި ގޮތުގައި އާއްމު ސިއްހަތުގެ ކުއްލި ނުރައްކަލުގެ ހާލަތުގައި އެންމެ މުހިއްމީ ދުޅަހެޔޮ ސިއްހަތެއްގައި އުޅުމުގެ ހައްގެވެ. އެއީ ކޮންމެ މީހަކަށް ވެސް ލިބިގެންވާ ހައްގެއް ކަމަށް ވެސް ވިދާޅުވި އެވެ.\n"އެހެން އެއްވެސް ހައްގެއް މި ވަގުތު މި އަށް ވުރެ އިސްވެގެން ނުވާނެ،" ޑރ. ނަޒްލާ ވިދާޅުވި އެވެ.\nއަޅުގަނޑުމެން ފާހަގަކޮށްލަން ހަމަ ބޭނުން މިރޭ، މިއީ ވަކި މީހަކަށް ޖެހޭ އަދި ވަކި މީހަކަށް ނުޖެހޭނެ ބައްޔެއް ނޫން. މިއީ ސިޔާސީ ކަމެއް ވެސް ނޫން. ސިޔާސީ އެއްވުން ބޭއްވުމާއި ޕާޓީ ބޭއްވުމާއި ކަންތަތައް ކުރިއަށް ދާއިރުގައި ކުޅިބަލަން ތިބުމާއި މި ކަހަލަ ކަންކަން [ކުރާތަން އަދި] ކަނޑައަޅާފައިވާ ގައިޑްލައިންތަކަށް ތަބާނުވެ، އެއްވާތަން އަޅުގަނޑުމެންނަށް އެބަ ފެނޭ.---ޑރ. ނަޒްލާ\nކޮވިޑް ފެތުރޭވަރު އިތުރުވުމުން އެޗްޕީއޭ އިން ވަނީ އެ ބަލި ކޮންޓްރޯލްކުރަން އަޅާފައިވާ ފިޔަވަޅުތައް ކުރިއަށް ވުރެ ހަރުކަށިކޮށް، ބައެއް އާ ފިޔަވަޅުތައް ވެސް އަޅައިފަ އެވެ. އެ ފިޔަވަޅުތަކުގެ ނަތީޖާ މިހާރު ފެންނަން ފަށާފައިވޭތޯ ނޫސްވެރިއަކު ސުވާލުކުރުމުން އެޗްޕީއޭގެ އެޕިޑެމިއޮލޮޖިސްޓް ޑރ. އިބްރާހިމް އަފްޒަލް ވިދާޅުވީ ނަތީޖާ އަދި ނުފެންނަ ކަމަށެވެ. އެގޮތުން ކޮންމެ ދުވަަހަކު ވެސް ފެންނަ ކޮވިޑްގެ އާ ކޭސްތަކުގެ އަދަދު އަދިވެސް ހުރީ 100 އިން މަތީގައި ކަމަށް އޭނާ ވިދާޅުވި އެވެ.\nފިޔަވަޅުތައް ތަންފީޒު ކުރެވެނީ ކިހާވަރަކަށްތޯ "މިހާރު"ން ސުވާލު ކުރުމުން ޑރ. ނަޒްލާ ވިދާޅުވީ، ކަންކަން ތަންފީޒު ކުރަން ފުލުހުން ވެސް މަސައްކަތް ކުރާ ކަމަށާއި މީހުންނަށް ނަސޭހަތް ދިނުން ފަދަ ފިޔަވަޅުތައް އަޅާ ކަމަށެވެ.\nއެޗްޕީއޭގެ ގައިޑްލައިންތަކަށް އަމަލުކުރުމަކީ އޭނާ ވިދާޅުވި ގޮތުގައި އެންމެން ވެސް ކުރަން ޖެހޭނެ ކަމެކެވެ. އެއީ އެންމެންގެ ރައްކާތެރިކަމަށްޓަކައި ކުރަން ޖެހޭ ކަމެއް ކަމަށް ވެސް ވިދާޅުވިި އެވެ.\nރާއްޖޭން މިހާތަނަށް ވަނީ ކޮރޯނާވައިރަހަށް 7،578 މީހުން ޕޮޒިޓިވްވެފަ އެވެ. އަދި 4،925 މީހުން އެ ބަލިން ރަނގަޅުވި އިރު 28 މީހަކު ވަނީ އެބަލީގައި މަރުވެފަ އެވެ.\nއިތުރު ލިޔުންތައް ސިއްހަތު ސިއްހީ ކުއްލި ނުރައްކަލުގެ ހާލަތު ބަލިތައް ހެލްތު ޕްރޮޓެކްޝަން އެޖެންސީ ޑރ. ނަޒްލާ ރަފީގް (އެޗްޕީއޭ) ޑރ. އިބްރާހިމް އަފްޒަލް (އެޗްޕީއޭ) މުޒާހަރާ


ހދ. ޖުޑީޝަލް ދާއިރާގެ ދާއިރާ އިސްމެޖިސްޓްރޭޓް މައުސޫމް ވަކިކުރަން މަޖިލީހަށް ހުށަހަޅަން ނިންމައިފި\nއަލީ ޔާމިން 20 ޖުލައި 2020\nމުވައްޒަފަކަށް ޖިންސީ ފުރައްސާރަ ކުރުމާއި ރިޝްވަތު ނެގިކަމުގެ ތުހުމަތު ކުރެވުނު ހދ. ޖުޑީޝަލް ދާއިރާގެ އިސް މެޖިސްޓްރޭޓް މުހައްމަދު މައުސޫމް ވަކިކުރަން ރައްޔިތުންގެ މަޖިލީހަށް ހުށަހަޅަން ޖުޑީޝަލް ސާވިސް ކޮމިޝަން (ޖޭއެސްސީ)އިން ނިންމައިފިއެވެ.\nއިސް މެޖިސްޓްރޭޓް މައުސޫމަށް ކުރެވޭ ތުހުމަތުތަކުގެ ސަބަބުން އޭނާ ހުންނެވީ ވަޒީފާއިން ސަސްޕެންޑް ކޮށްފައެވެ.\nޖޭއެސްސީން ނެރުނު ބަޔާނުގައި ބުނީ ހދ. ހިރިމަރަދޫ ކޯޓުގައި މައްސަލައެއް ނިންމުމުގަ އާއި މަސްއޫލިއްޔަތު އަދާކުރުމުގައި މެޖިސްޓްރޭޓް މައުސޫމް ރިޝްވަތުގެ މުއާމަލާތްތައް ހިންގާފައިވާކަން ތަހުގީގަށް ސާބިތުވާ ކަމަށާއި އޭނާއަށް ލިބޭ މުސާރަ އާއި އިނާޔަތުގެ އިތުރަށް އޭނާގެ އެކައުންޓަށް ވަދެފައިވާ ގިނަ އަދަދެއްގެ ފައިސާއަކީ ނާޖާއިޒް ގޮތުގައި ލިބިފައިވާ ފައިސާކަން ސާބިތުވާ ކަމަށެވެ.\nމީގެ އިތުރުން ވަޒީފާގެ މާހައުލުގައި އެކަށީގެން ނުވާ ބަހުރުވައިން މުވައްޒަފަކާ މުއާމަލާތު ކުރި ކަމަށާއި އެކަންކަމަކީ ޖިންސީ ފުރައްސާރައިގެ ސިފަ އެކުލެވޭ ކަންތައްތަކެއް ކަން ތަހުގީގަށް ސާބިތުވާ ކަމަށާއި އެ އަމަލުތަކަކީ ފަނޑިޔާރުންގެ ގާނޫނާއި ފަނޑިޔާރުންގެ ސުލޫކީ މިންގަނޑާ ހިލާފު އަމަލުތަކެއް ކަމަށްވާތީ އޭނާ މަގާމުން ވަކިކުރަން މަޖިލީހަށް ފޮނުވަން ނިންމީ ކަމަށް ވެސް އެ ބަޔާނުގައި ވެއެވެ.\nމައުސޫމް ވަކިކުރަން މަޖިލީހަށް ހުށަހަޅާފައިވަނީ ޖޭއެސްސީން އިއްޔެ ބޭއްވި އެ ކޮމިޝަނުގެ 51 ވަނަ ބައްދަލުވުމުގައެވެ.\nމައުސޫމް މަގާމުން ވަކިކުރަން ނިންމިއިރު، އެހެން ބައެއް ފަނޑިޔާރުން ވެސް އެކި މައްސަލަތަކުގައި މަގާމުން ވަކިކުރަން މީގެ ކުރިން ވަނީ މަޖިލީހަށް ފޮނުވައިފައެވެ.\nއަރުޝީފަށް ނެގީ 20/07/2020 15:54\nއެންމެފަހުން އަޕްޑޭޓްކުރީ 20/07/2020 15:54\nއަބްދުއްލަތީފް 33 ސިކުންތު ކުރިން\nއަބްދުއްލަތީފް 55 ސިކުންތު ކުރިން\nދައުލަތް ބަގުރޫޓްވީ ރައީސްގެ ނާގާބިލްކަމުން: އަބްދުއްރަހީމް\nއަހުމަދު ހަމީދު އާދަމް5މިނެޓު ކުރިން


Male' school thakuge dharivarunnah filaavalhuthah nugelleyne...\nސްކޫލުތަކުގައި ކިޔަވައިދޭ ވަގުތު އިތުރުކުރުން\nގަޑި ނަގަނީ ފިޒިކަލްކޮށް ނުވަތަ އޮންލައިން ކޮށް\nމާލެ ސަރަހައްދު ސްކޫލުތަކަށް އޮންލައިން ކްލާސްތައް ގިނަވާނެ\nކޮވިޑްގެ ކޭސްއެއް ނެތް ރަށްރަށުގައި ފިޒިކަލް ކްލާސްތައް އިތުރުވާނެ\nކ. މާލެ | 1 އޮކްޓޯބަރ 2020 | ބުރާސްފަތި 02:10 | 2,730\nނިއު ނޯރމަލްގެ ދަށުން ސްކޫލެއްގެ ދަރިވަރުންނަށް ކިޔަވައިދެނީ - މިނިސްޓްރީ އޮފް އެޑިއުކޭޝަން\nކޮވިޑް ނެތް ރަށްރަށުގެ ސްކޫލުތަކުގައި ކިޔަވައިދޭ ވަގުތު އިތުރުކުރި ނަމަވެސް މާލެ ސަރަހައްދު ސްކޫލުތަކުގެ ދަރިވަރުންނަށް ވެސް ކިޔަވައިދޭ ވަގުތު ކުޑަނުވާނެ ކަމަށް އެޑިޔުކޭޝަން މިނިސްޓްރީން ބުނެފިއެވެ.\nކޮވިޑް ނެތް ރަށްރަށުގެ ސްކޫލުތަކުގައި ކިޔަވައިދޭ ވަގުތު އިތުރުކުރަން ނިންމައި، އަންނަ ހަފުތާއިން ފަށައިގެން އެގޮތަށް އަމަލުކުރުމަށް އެޑިއުކޭޝަން މިނިސްޓްރީން ވަނީ ނިންމާފައެވެ. މި ނިންމުމާ ގުޅޭ ގޮތުން ބުދަ ދުވަހުގޭ ރޭ އެޗްއީއޯސީން ބޭއްވި ނޫސްވެރިންގެ ބައްދަލުވުމުގައި ސުވާލުކުރުމުން އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވީ މާލެ ސަރަހައްދުގެ ސްކޫލުތަކާއި، އަތޮޅުތެރޭގެ އަދި ކޮވިޑްގެ ކޭސްއެއް ނެތް ސްކޫލުތަކުގައި ވެސް ކިޔަވައިދިނުމަށް ޚާއްސަ ޕްލޭންތައް އެކުލަވާލާފައިވާ ކަމަށެވެ.\nއެގޮތުން ކިޔަވައިދިނުމަށް ހަމަޖައްސާފައިވަނީ ވަކި ވަރަކަށް ގަޑި ކޮންމެ މާއްދާއަކަށް ހަފްތާއަކު ނަގާ ގޮތަށް ކަމަށް މިނިސްޓަރު ވިދާޅުވިއެވެ. އަދި ވިދާޅުވީ އެގަޑި ނަގަނީ ފިޒިކަލްކޮށް ނުވަތަ އޮންލައިން ކޮށް ކަމަށެވެ. މިނިސްޓަރު ވިދާޅުވީ ކޮވިޑްގެ ކޭސްއެއް ނެތް ރަށްރަށުގައި އޮންލައިން ކްލާސްތައް މަދުވާނެ ކަމަށާއި، ފިޒިކަލް ކްލާސްތައް އިތުރުވާނެ ކަމަށެވެ. އަދި މާލެ ސަރަހައްދު ސްކޫލުތަކުގައި އޮންލައިން ކްލާސްތައް ގިނަވެފައި ފިޒިކަލް ކްލާސްތައް މަދުވާނެ ކަމަށެވެ.\nކޮންމެ ގޮތެއް ވިޔަސް އަޅުގަނޑުމެން މި ސެޓްކޮށްފައި މިއޮންނަ ގަޑި ކޮންމެ މާއްދާއެއްގައި ވެސް ނަގަން ޖެހޭނެ. ސްކޫލަށް މަދުގަޑިކޮޅެއްގައި އާދެވޭ ކަމަށް ވެއްޖެއްޔާ ފިޒިކަލް ކްލާސްތަކުން ނުނެގޭބައި ދެން ނަގާނީ އޮންލައިން ކްލާސްތަކުގަ. އަޅުގަނޑުމެން މިހާރު ކަންކުރަން ނިންމާފަ އޮތް ގޮތަކީ މިއަންނަ ހަފްތާއިން ފަށައިގެން އަތޮޅުތެރޭގައި ފިޒިކަލް ކްލާސްރޫމްތައް ދެވޭ ވަގުތު އިތުރުކުރުން. އެހެންވީމަ އަތޮޅުތެރޭގައި އޮންލައިން ކްލާސްރޫމްގެ އަދަދު މަދުވާނެ. އެކަމަކު ޓޯޓަލް ނަންބަރު އޮފް ޕީރިއެޑްސް ހަމަ އެއްވާރުވާނެ މާލެއާ އަތޮޅުތެރޭގައި. އެހެންވީމަ ދަރިވަރުންނަށް ހަމައެއްވެސް ފިލާވަޅެއް ނުގެއްލޭނެ. އަޅުގަނޑުމެން މިއަމަލުކުރަމުން ގެންދާ ކަރިކިއުލަމްއާ އެއްގޮތަށް ގަޑިތައް ނެގެމުންދާނެ.\n~ އެޑިއުކޭޝަން މިނިސްޓަރު ޑރ. އައިޝަތު އަލީ\nކްލާސް ނަގަމުންދާ ވަގުތު ނުވަތަ ސްކޫލުގައި ހުއްޓައި އެ ދަރިވަރަކީ ކޮވިޑް-19 ކޮންޓެކްޓެއްކަން އެނގިއްޖެ ހާލަތެއްގައި ނުވަތަ ކުއްޖެއްގެ ފުށުން ބަލީގެ އަލާމާތެއް ފެނިއްޖެ ހާލަތެއްގައި އަމަލުކުރާނެ ގޮތަށް އަލިއަޅުއްވާލައްވައި މިނިސްޓަރު އައިޝަތު ވިދާޅުވީ، އެ ހާލަތުގައި ވެސް އެ ސްކޫލަކަށް އެކަށީގެންވާ ގޮތަށް އަމަލުކުރާނެ ތަފްސީލީ އެސްއޯޕީތަކެއް އެކުލަވާލާފައިވާ ކަމަށެވެ.\nއެސްއޯޕީގައި ވާގޮތުން އެފަދަ ހާލަތެއްގައި ދަރިވަރުން ގެންދާނީ ސްކޫލުގައި ހަދާފައި ހުންނަ އައިސޮލޭޝަން ރޫމްއަށް ކަމަށާއި، ކަމާބެހޭ ފަރާތްތަކާއި ގުޅިގެން އެދަރިވަރަކު ގެއަށް ގެންދިއުމުގެ މަސައްކަތްތައް ކުރާނެ ކަމަށް މިނިސްޓަރ ވިދާޅުވިއެވެ. އަދި ސްކޫލްތައް ހުޅުވާލި ނަމަވެސް އެންމެ އިސްކަމެއް ދޭނީ ދަރިވަރުންގެ ރައްކާތެރިކަމަށް ކަމަށް ވިދާޅުވެ ޑރ. އައިޝަތު ވަނީ ހުރިހާ ކަމެއް ވެސް ގާތުން މޮނީޓަރ ކުރެވެމުންދާނެކަމުގެ ޔަގީންކަން ދެއްވާފައެވެ.\nއަންނަ ހަފުތާގެ ތެރޭގައި މާލެ ސަރަހައްދުތަކުގެ ސްކޫލްތަކުގެ ކީ ސްޓޭޖް4(ގްރޭޑް 10-9) އަދި ކީ ސްޓޭޖް5( ގްރޭޑް 12-11) ގެ ކިޔަވާ ކުދިންނަށް ސްކޫލަށް ގޮސްގެން ކިޔަވައިދޭން ފެށުމަށް ނިންމާފައެވެ.


Inthihaabee Corruption4Massala Akah Dhauvaa Kuran Fonuwaifi - Vaguthu\nކޮވިޑް-19: ރާއްޖެއަށް އިތުރު ނުރައްކަލެއް، އެޑްމިޓް ކުރަންޖެހޭ މީހުންގެ އަދަދު ދުވަހުން ދުވަހަށް މައްޗަށް - 21 މިނެޓް ކުރިން\nރައްޔިތުން މަޖިލިސް އިންތިޚާބާއި ގުޅިގެން އެންޓި ކޮރަޕްޝަން ކޮމިޝަން (އޭސީސީން) ތަޙްޤީޤުކޮށްފައިވާ އިންތިޚާބީ ކޮރަޕްޝަންގެ ހަތަރު މައްސަލައެއް ދަޢުވާ ކޮށްދިނުމަށް ޕްރޮސިކިއުޓަރ ޖެނެރަލް (ޕީޖީ) އޮފީހަށް ފޮނުވައިފިއެވެ.\nއޭސީސީން މިއަދު ބުނީ، މަޖިލީހުގެ އިންތިޚާބާ ގުޅޭގޮތުން އެންޓި-ކޮރަޕްޝަން ކޮމިޝަން (އޭސީސީ) އިން ތަޙްޤީޤުކުރި އިންތިޚާބީ ރިޝްވަތުގެ މައްސަލަތަކުގެ ތެރެއިން 16 މައްސަލަ ތަޙްޤީޤުކޮށް ނިންމައިފިއެވެ.\nމި މައްސަލަތަކަކީ، ނިމިދިޔަ ރައްޔިތުންގެ މަޖިލީހުގެ އިންތިޚާބާ ގުޅޭގޮތުން އޭސީސީއިން އިސްނަގައިގެން އަދި އެކި ފަރާތްތަކުން އޭސީސީއަށް ހުށަހަޅާފައިވާ ޝަކުވާތަކާ ގުޅިގެން އެ ކޮމިޝަނުން ތަޙްޤީޤުކޮށްފައިވާ މައްސަލަތައް ކަމަށް އޭސީސީން ބުންޏެވެ.\nއެގޮތުން، ނިމިދިޔަ ރައްޔިތުންގެ މަޖިލީހުގެ އިންތިޚާބާގުޅޭ އިންތިޚާބީ ކޮރަޕްޝަންގެ ޖުމްލަ 22 މައްސަލަ އެ ކޮމިޝަނުން ތަޙްޤީޤުކޮށްފައިވާއިރު މި މައްސަލަތަކުގެ ތެރޭގައި ހިމެނެނީ އެ ކޮމިޝަނުން އިސްނަގައިގެން ބަލަން ފެށި 10 މައްސަލައާއި، އެކި ފަރާތްތަކުން ހުށަހެޅި ޝަކުވާތަކާ ގުޅިގެން ބަލަން ފެށި 12 މައްސަލައެވެ.\nއޭސީސީން ބުނީ، ކޮރަޕްޝަންގެ 22 މައްސަލައިގެ ތެރެއިން މިހާތަނަށް ޖުމްލަ 16 މައްސަލައިގެ ތަޙްޤީޤު މަރުޙަލާ ނިމިފައިވާއިރު، މީގެތެރޭގައި ހިމެނޭ ދަޢުވާކުރެވޭ މިންވަރަށް ހެއްކާއި ޤަރީނާހުރިކަމަށް ބެލެވޭ މައްސަލަތަކުގައި ދަޢުވާކުރުމާ ގުޅޭގޮތުން ޕްރޮސިކިއުޓަރޖެނެރަލްގެ އޮފީހާއެކު އޭސީސީއިން ޑިއުޓީ ޕްރޮސިކިއުޝަން މަރުޙަލާ ފުރިހަމަކުރަމުންދާ ކަމަށެވެ.\nއެގޮތުން، ޑިއުޓީ ޕްރޮސިކިއުޝަން ކުރިއަށްދަނީ 04 މައްސަލައެއްގެއެވެ. ހަމައެއާއެކު، އިންތިޚާބީ ކޮރަޕްޝަންގެ އިތުރު 06 މައްސަލައެއް ކޮމިޝަނުން ދަނީ ތަޙްޤީޤުކުރަމުންނެވެ.\nއިންތިޚާބުތަކާ ގުޅިގެން ހުށަހެޅޭ ރިޝްވަތާބެހޭ މައްސަލަތައް ބަލައި ތަޙުޤީޤުކުރަންވާނީ އެންޓި-ކޮރަޕްޝަން ކޮމިޝަނުންނެވެ.\nސަރުކާރުގެ ކުންފުނިތަކުން ފައިސާ ހޯދައިގެން ޑެޕިއުޓީ އެމްބެސެޑަރަކު ނޫހެއް ހިންގަވަނީ!\nދީބާޖާއަށް ކުޑަކުރަތު ދިން މައްސަލަ ބެލުމަށް އޭސީސީއަށް


Apple iPhone 13 India gai ufahdhanee\nއެޕަލް އައިފޯން 13 އިންޑިއާގައި އުފައްދަނީ\nއެޕަލް އައިފޯން 13 އިންޑިއާގައި އަދި އުފައްދަނީ އިންޑިއާ ކަސްޓަމަރުންނަށް ވާވަރަށް ކަމަށް އެޕަލްއިން ބުނެފި އެވެ. އެޕަލުން ބުނާ ގޮތުން އައިފޯން 13 ނޫން މޮޑެލްތައް، އައިފޯން 12 އަދި އައިފޯން 11 ވެސް އިންޑިއާ ކަސްޓަމަރުންނަށް މިހާރު އުފައްދަނީ އިންޑިއާގަ އެވެ.\nޗައިނާ / ޓައިވާން ފޮކްސްކޮން ފެކްޓަރީގެ ގޮފިތައް އިންޑިއާގައި ވެސް ހުރީ ބިނާ ކޮށްފަ އެވެ. އެޕަލްއަށް އައިފޯން އެންމެ ގިނައިން އުފައްދައި ދެނީ ފޮކްސްކޮން، ޗައިނާއިންނެވެ. އެހެން ނަމަވެސް އެޕަލުން ބުނާ ގޮތުން މުސްތަގުބަލުގައި އިންޑިއާގައި އައިފޯން އުފައްދާ އަދަދު އިތުރު ކުރާނެ އެވެ.\nއެޕަލުން އުންމީދު ކުރަނީ ޗައިނާއަށް ބަރޯސާ ކުރުން ކޮންމެވެސް ވަރަކަށް މަދު ކުރުމަށެވެ. އެޕަލް އުންމީދު ކުރާ ގޮތަށް އެކަން ވާން އޮތީ އިންޑިއާގައި އުފައްދާ އަދަދު އިތުރު ކޮށްގެންނެވެ. އަނެއްކޮޅުން އިންޑިއާގައި ފޯނު އުފެއްދުމުން އެޕަލްއަށް ފައިދާ ބޮޑު ކަމަށް ވެސް ވަނީ ބުނެފަ އެވެ.\nއެމެރިކާ އިސްވެ ޗައިނާއަށް ދަތިކުރަން އަޅާފައި ހުރި ފިޔަވަޅުތަކުގެ ސަބަބުން، ޗައިނާގައި އުފައްދައި އެމެރިކާއަށް އެތެރެކުރާ އިލެކްޓްރޯނިކް އާލާތްތައްކަށް ނަގާ ޓެކްސް، އެމެރިކާ ކަސްޓަމަށް ފެނިއްޖެ ހިނދެއްގައި ބޮޑުކުރެ އެވެ. މި ބިރުވެރި ކަމުން ސަލާމަތްވުމަށް އެޕަލްއަށް އޮތް ގޮތަކީ އެ ގައުމެއްގައި އެގައުމަކަށް ބޭނުންވާ ވަރަށް ފޯނު އުފެއްދުމެވެ.\nއައިފޯން އުފައްދަން އެޕަލްއިން ގައުމުތައް ކަނޑައަޅާފައި ހުރިއިރު ސައުތު އެފްރިކާގައި ވެސް އަދި ފޯނު އުފައްދާނެ އެވެ. އެއީ ބައްރުގެ އާބާދީއަށް ބަލައި އަދި ޓެކުހުން ރެކެވެން ހުރި ބާގަނޑުތައް ހޯދައިގެން އެޕަލުން ކުރާ މަސައްކަތެކެވެ.\nއައިފޯން 14 ގައި އައިފޯނެއްގައި ނެތް ފީޗާތަކެއް


Gaza gai hingaa kankan hani nazarakun nuballavaasheve - vNews.mv\nޣައްޒާގައި ހިންގާ ކަންކަން ހަނި ބާގަނޑަކުން ނުބައްލަވާށެވެ!\nޖާދުﷲ ސައީދު 19 May 2021, 02:39\nއިޒުރޭލުން ފަލަޞްޠީނަށް ޙަމަލާއެއް ދޭއިރު އަބަދުވެސް އިވޭ ދެ ވާހަކައެއް އޮވެއެވެ. އެއްވާހަކައަކީ އިޒުރޭލުން އަމަލުކުރަނީ އެ ޤައުމުގެ ދިފާއުގައެވެ. އަނެއް ވާހަކައަކީ އިޒުރޭލުން ޣައްޒާއަށް އަޅަމުންދާ ބޮންތަކަކީ ފަލަޞްޠީނުގެ ރައްޔިތުން ނިކަމެތިކޮށް އަދަބު ދިނުމަށް އިޒުރޭލުން ބޭނުންވާކަން ދައްކުވައިދޭ ނަމޫނާއެއް ކަމުގައެވެ.\nއެހެން ނަމަވެސް މިއީ އެއްފަދަވެގެންވާ ވާހަކަތަކެއް ނޫނެވެ. ނުވަތަ ހަމައިގެ އެއްވެސް ޙުއްޖަތެއް ނެތް ވާހަކަތަކެކެވެ. އެވާހަކަތަކީ ސަބަބެއް ނެތް މަޝްވަރާތަކަކުން އިޒުރޭލުގެ ނުރަނގަޅު ނިޔަތްތަކަށް އަމަލީ ސިފަ ގެނައުމަށްޓަކައި މެދުވެރިކުރާ ކަމަކަށް ވެދާނެއެވެ.\nއެހެން ނަމަވެސް ތަފްޞީލު ގޮތެއްގައި މިކަމަށް ބަލައިލަން ޖެހެނީ މިހާރު އިޒުރޭލުން ޣައްޒާއަށް ދެމުން ގެންދާ ޙަމަލާތަކުގެ މަޤުޞަދަށެވެ. އިޒުރޭލުން ގެންގުޅޭ ޒަމާންވީ އަޅުވެތިކުރުމުގެ ސިޔާސަތެވެ. އެހެން ނޫންނަމަ ޣައްޒާއަށް ޤައުމެއްގެ ސިފައިން އަރައިގަނެގެން ދެމުންދާ ޙަމަލާތައް ދޭތެރެ ދޭތެރެއިން މެދުކެނޑުމަށްފަހު އަނެއްކާވެސް އެނބުރި އައީ ކީއްވެގެން ހެއްޔެވެ. އަދި އިޒުރޭލުގެ ޙަމަލާތައް ފަލަޞްޠީނުގެ ނިކަމެތި ރައްޔިތުންނަށް އަމާޒުވެގެން މިދަނީ ކީއްވެގެން ހެއްޔެވެ. ރާވައިގެން ދުވަސް ދުވަސްކޮޅުން ކޮންމެވެސް ރޭވުމެއްގެ ތެރެއިން ކުރާ މިކަންތައްތައް އަނބުރައި އަންނަތަން މި ފެންނަނީ ކީއްވެ ހެއްޔެވެ؟\nއެމެރިކާގެ ޑިމޮކްރެޓިކް ޕާޓީގެ ވައަތު ބަނޑުފިލައިގާ މަދަނީ އަދި ޚާރިޖީ ސިޔާސަތުތަކުގެ އެތައް މައްސަލަތަކެއް ހުރިނަމަވެސް، ޖޯ ބައިޑެންގެ ސަރުކާރު ވެއްޓިގެން ދިޔައީ އެމެރިކާގެ ޢާންމު ފޯމިއުލާއަށެވެ. ޕްރޮގްރާމް ކޮށްފައިވާ ބަހުރުވައިގެ ތެރެއިން އިޒުރޭލަށް ދިފާޢުވުމުގެ ޙައްޤު އޮތް ކަމަށް ބުނީއެވެ. ފަލަޞްޠީނުން ޝަހީދުވެގެންދިޔަ ރައްޔިތުންގެ ނަން ގަތުމަށް ނުކުޅެދިގެން ވަޑައިގެންހުންނެވި ޙާލު މިދިޔަ ހަފްތާގެ ބުރާސްފަތި ދުވަހު ޖޯ ބައިޑެން ވިދާޅުވީ ފާހަގަކޮށްލެވޭފަދަ ގޮތަކަށް ކަހާތަން ހިރުވާވަރު އިޒުރޭލުން ދައްކައިފައިނުވާހެން ހީފުޅުވާ ކަމަށެވެ. މިގޮތަށް ވިދާޅުވެ އިޒުރޭލަށް ދެއްވީ ފަލަޞްޠީނަށް ބޮންއެޅުން އިތުރުކުރާނެ ފެހި ސިގުނަލުތަކެކެވެ.\nވައިޓްހައުސްއޮތީ ބައިޑެން އިޒުރޭލަށް ކުރައްވާ ތާއީދުގެ މައްޗަށް އަލިއަޅުވައިލުމަށް އަވަސްވެގެންފައެވެ. އެކަމުގެ ސަބަބުން އުފެދޭ ސުވާލުތަކުގެ ތެރޭގައި ކުޑަކޮށް ނަމަވެސް އެމެރިކާގެ ތާއީދު އިޒުރޭލާއި ދިމާއިން ކައްސައިލަފާނެ އެއްވެސް ކަމެއް އެކެރިކާއިން ކޮށްފާނެތޯ ވެއެވެ. މި ސުވާލަކީ ފަހަށް ރައްކާކޮށްފައި ބޭއްވުމަށްވުރެ ބޮޑަށް މިހާރު ކުރުން މުއާލާތްކަން ބޮޑު ސުވާލެކެވެ. ސަބަބަކީ ފަލަޞްތީނުގެ އެތައް ސަތޭކަ ބަޔަކު ޝަހީދުވެގެން ދިޔައިރު އޭގެ ތެރެއިން ހަތަރުބައިކުޅަ އެއްބަޔަށްވުރެ ގިނައީ ކުޑަކުދީންނެވެ. މިވީ ކުޑަ ދުވަސްކޮޅުގެ ތެރޭގައި އިޒުރޭލުން ދެމުންދިޔަ ލާއިންސާނީ އަދި ޢުދުވާނީ ޙަމަލާތަކުގައެވެ.\nފަލަޞްޠީނުގެ ޙައްޤުގައި ވާހަކަ ދައްކާ ކަމަށް ދުނިޔޭގެ ހުރިހާ މީޑިއާއަކުން ދަނީ ދައްކަމުންނެވެ. ނަމަވެސް ހެއްލިގެންދަނީ އިޒުރޭލުގެ ރޭވުންތަކުގެ ތެރެއަށެވެ. ހުރިހާ ސަމާލުކަމެއް ދައްކަމުންދިޔައީ ޙަމާސްއިން އިޒުރޭލަށް ރޮކެޓުގެ ޙަމަލާތަކެއް ދޭންފެށި ވާހަކައެވެ. އެމީހުންގެ ބަހަނާއަކީ ހަމަ ޔަހޫދީންގެ ބަހަނާތަކެވެ. ރައްދު ޙަމަލާދިނުން ނޫން އެހެން ގޮތެއް އިޒުރޭލަށް ނެތީ ކަމުގައެވެ. އެއީ ކޮންމެ ޤައުމަކުންވެސް ކަންކުރާނެ ގޮތް ކަމަށެވެ.\nބައެއް ފަރާތްތަކުން ބުނަނީ ތާރީޚަށް ބަލައިލިނަމަވެސް އިޒުރޭލު ސިފައިންނަކީ މަދަނީންގެ ފުރާނައަކަށް ބެލުމެއްނެތި އަރައިގަތުމުގައި އިސްވެ ތިބި ބައެއް ކަމުގައެވެ. އިންޞާފެއްނެތި މީހުން މަރާ ބައެއްކަމަށް ހީވާގޮތަށްވެސް ބައެއް ފަހަރު ވާހަކަ ދައްކައެވެ. ނަމަވެސް މިފަހަރުގެ ޙަމަލާއައި ގޮތުގެ އެއްވެސް ތަފްޞީލެއްދޭން ނޭނގޭކަން ފާހަގަކުރެވިފައިވެއެވެ.\nމިހުރިހާކަމެއް މިހާރު މި ހިނަގަނީ ކީއްވެހެއްޔެވެ. ހަމަ ވައިބަންދު ގޮޅިއެއްގެ ތެރޭގައި އޮވެގެން ހަނގުރާމަތަކާއި ޤަވާޢިދާއި އިންޞާފުންބޭރު ޢަމަލުތަކެއް ނުހިނގާނެއެވެ. އެފަދަ ކަންކަމަކީ އަހަރުތަކާއި ޒަމާންތަކުން ފެށިގެން އައިސްފައިވާ ޢަމަލުތަކަކާއި ރައްދުތަކެއްގެ ނަތީޖާއެވެ.\nމިފަދަ ވާހަތަކުގެ ތެރެއިން އުފެދޭ އެހެން ސުވާލުތައްވެސް ވެއެވެ. އަދި މިފަދަ ސުވާލުތައް އުފައްދާ މީހުންނަކީ ޙަމާސް ޖަމާޢަތުގެ ޢަމަލުތަކަށް ތާއީދުކުރާ ނުވަތަ އެއީ އިންޞާފުކަމުގައި ދެކޭ މީހުންކަމުގައި ބަލައި އެމީހުނާއި ދިމާއަށް ފާޑުކިޔުން އަމާޒުވާ މީހުނެވެ.\nނަމަވެސް މިއީ އެއްދޮނުގައި ދެބުޅިޖެހުންފަދަ ކަމެއް ކަމަށް ވެދާނެއެވެ. އެއިގެ ތެރެއިން އެއްކަމަކީ ޙަމާސްއަކީ އެމެރިކާއިން ޓެރަރިސްޓު ޖަމާޢަތެއްކަމަށް ކަނޑައަޅައިފައިވާ ބައެކެވެ. ބައެއް މީހުނަށް އެއީ ހަމަ ތެދެކެވެ. އަދި އެމެރިކާގެ މި ކަނޑައެޅުން އުވައިލެވޭނެވަރުގެ ބައެއް ތިބި ކަމަކަށް ނުވެއެވެ. އެމީހުން ދެކޭ ގޮތުގައި ޙަމާސްގެ ރޮކެޓުތަކަކީ އިޒުރޭލުގެ މަދަނީން ބިރުގަންނަވަން ފަރުމާކޮށްފައިވާ އެއްޗެއް ކަމުގައެވެ. އެއީ އެއިން ރޮކެޓެއް ސްކޫލަކަށް ނުވަތަ ހޮސްޕިޓަލަކަށް ވެއްޓިދާނެއެވެ. ނުވަތަ އެއްވެސް ތަނަކަށް ނުވެއްޓި ރަށުތެރެއަށްވެސް ވެއްޓިދާނެއެވެ. އެހެންވީމާ މިކަން ސާފު ނުވެ އޮތުމަކީ ޙަމާސްގެ ވަރުގަދަކަމާއި ސާބިތުކަންވެސް ފެންނަ ކަމެއް ކަމަށް އެމީހުން ބުނއުޅެއެވެ. ހިއުމަން ރައިޓްސް ވޮޗްއިން ބުނެފައިވަނީ މިއީ ހަނގުރާމައިގެ ކުށްތަކެއް ކަމުގައެވެ.\nދެވަނަ ކަމަކީ މިހާރު ޣައްޒާގައި އިޒުރޭލުން ދެމުންދާ ލާއިންސާނީ ޙަމަލާތަކަކީ އިޒުރޭލުން ފަލަޞްޠީނުގެ ބިންތައް ހިފުމަށް އެމީހުން ކުރާ މަސައްކަތުގެ ބައެކެވެ. މިއީ އެމީހުން ތާއަބަދު ކުރަން ބޭނުންވެފައިވާ ކަމެކެވެ. މުޅި ޣައްޒާއާއި ހުޅަނގު އައްސޭރި އަދި އަލްޤުދުސަކީ އެމީހުންގެ މިލްކަކަށް ހަދަން ކުރާ މަސައްކަތްތަކެވެ. އިޒުރޭލަށް ލިބޭ ކޮންމެ ފުރުޞަތެއްގައި ޣައިރު ޤާނޫނީ ބާރު ދެކުންނޫން އެހެން ކަމެއް ނެތެވެ.\nތަޅައިފޮޅުމާއި ޓެރަރިޒަމް ހުއްޓުވުމަކީ ކޮބައިތޯއެވެ؟ މުސްތަޤުބަލުގައި އެފަދަ ކަންކަން ހުއްޓުވަން ބޭނުންނަމަ ކުރަން ޖެހޭ ކަންތައްތަކުގެ ތެރޭގައި އެފަދަ ކަންކަން މެދުވެރިކުރުވާ ސަބަބު ހޯދަން ޖެހެއެވެ. މިއީ މިފަދަ ކަންކަމަށް ވާގިދިނުމަށް އުފައްދާ ސުވާލެއް ނޫނެވެ.\nއެމެރިކާއަށް ސެޕްޓެމްބަރު 11 ގެ ޙަމަލާ ދިނުމާއި ގުޅިގެން މިއީ ކިހިނެއްވެގެން ހިނގައިދިޔަ ކަމެއްތޯ ޓެރަރިޒަމްގެ ނުބައި ކަމާމެދު ލަދުވެތިވާ މީހުންވެސް ސުވާލު އުފެއްދިއެވެ. ޢިލްމުވެރީންނާއި ދިރާސާކުރާ ފަރާތްތަކުންވެސް އެމެރިކާއަށް އެފަދަ ހަމަލާއެއް ދިން ގޮތަކާއިމެދު ހައިރާންވެވަޑައި ނުގަނޭތޯއެވެ؟ އެހެން ނަމަވެސް އެ ޢަމަލު ހިނގީ އެމެރިކާގައި ކަމަށްވުމާއިއެކު އެކަން ދެނެގަނެ އެކަމަށް ޙައްލު ހޯދުމަށް އެމެރިކާއިން މަސައްކަތް ފެށިއެވެ.\nވިސްނަވައިލައްވާށެވެ. ކަމެއްގެ މޫ އޮތްގޮތާއިމެދު ދެކެވުނު ވާހަކަތަކާއިމެދު ފިކުރު ކޮށްލައްވާށެވެ. ސެޕްޓެމްބަރު 11 ގެ ޙަމަލާއަށްފަހު އެއިރު އެމެރިކާގެ ރައީސްކަމުގައި ހުންނެވި ޖޯރޖް ޑަބްލިޔު ބުޝްގެ ސަރުކާރުން ބުނީ ކީކޭތޯއެވެ. ބުޝްއާއި އޭނާގެ އެންމެ އިސް މުސްތަޝާރުން ވިދާޅުވީ ރައްޔިތުންތަކަކަށް އަމާންކަން ގެއްލިއްޖެނަމަ އެމީހުންގެ މެދުގައި ހަމަނުޖެހުމާއި ހަލަބޮލިކަން އުފެދި އަނިޔާވެރިކަމަށްވެސް މަގުފަހިވެގެން ހިނގައިދާނެއެވެ. އެއީ އެމީހުންގެ ހިތާމަތަކާއި ވޭންތައް ބިނާކުރަނިވި ގޮތެއްގައި ހާމަނުކުރެވޭ ޙާލަތަށް ދިއުމުންކަމަށް ވިދާޅުވެފައިވެއެވެ.\nކަން މިހެން އޮތް ނަމަވެސް ސެޕްޓެމްބަރު 11 ގެ ޙާދިސާ ހިނގައި ދިޔައީ މިނިވަންކަން އޮވެމެ ޢަރަބީންގެ ސަބަބުން ނޫންކަމަށް ލިޔުންތަކުން ފެންނާން އެބަހުއްތެވެ. އޭގެ ބަދަލުގައި އެއީ މެދުއިރުމަތީގެ ސިޔާސީ މަސްރަޙާއިހެދި އުފެދެމުންދިޔަ ރުޅިވެރިކަމަކުން އެކަންޏެއްވެސް ނޫނެވެ. ނަމަވެސް މެދުއިރުމައްޗަށް ވަދެގެންދިޔަ ކަޅު ނުފޫޒުތަކާއި ޚާރިޖީ ސިޔާސަތުތަކާއި ދަހިވެތިކަމެވެ. އެކަމުގެ ސަބަބުން ރުޅިވެރިކަން ނަފްރަތަށް ބަދަލުވެ ޙަސަދަވެރިކަން އިތުރުވެގެން ދިޔައީއެވެ.\nމިކަމަށް ދާއިމީ ޙައްލެއް ހޯދުމުގެ ނަމުގައި ދެން ފެނުނީ ޑިމޮކްރެޓިކް އިޞްލާޙުތަކާއި ސިޔާސީ ޙައްޤުތައް ކުރިއެރުވުމުގެ މަސައްކަތް ފެށިތަނެވެ. ނަމަވެސް މާގިނަ ދުވަހެއްނުވެ އިސްލާމިކް ސްޓޭޓްގެ ނަމުގައި ބަޔަކު ނިކުމެ މުޅި ވެށި ތަޣައްޔަރު ކުރިތަން ފެނިގެންދިޔައީ ކީއްވެތޯ އެއްވެސް ފަރާތަކުން ސުވާލެއް ނުކުރެއެވެ. އެމީހުން މުޅި ދުނިޔެއަށް ބިރުވެރިކަން ފެތުރި ކަމަށް ވާހަކަ ދެކެވެމުންދާއިރު އިޒުރޭލުން މުޅި ޢަރަބި ދުނިޔެއަށް ބިރަކަށް ވެފައިވާކަން ހަނދާން ނައްތައިލައިގެންނެވެ.\nމިހާރު ޣައްޒާގެ ޙާލަތަށް ބަލާއިރު އެއްވެސް ބަޔަކު ޙަމާސްގެ ކަންބޮޑުވުންތަކާއި ހިތާމަތަކަށް ބަލައެއް ނުލައެވެ. އަދި އެއީ ކޮންމެހެން ކުރަންވެސް ޖެހޭ ކަމެއްނޫނެވެ. އަދި ޙަމާސް ޖަމާޢަތް އުފެދިގެން އައީ ކިހިނެއްކަމާއި މިހާރު ޙަމާސް ޖަމާއަތުން އެއްވެސް ކަމެއް ކުރޭތޯ ބަލާނެ ވަގުތެއްވެސް ނެތެވެ. ނަމަވެސް ފަލަޞްޠީނުގެ ރައްޔިތުން އިޒުރޭލާއި ދެކޮޅުވެރިކަން ފާޅުކުރީ ކިހައި ހިސާބަކުންތޯއާއި ޙަމާސް އުފެދުނީ ކީއްވެތޯ ސުވާލު ކުރަންވެސް ޖެހެއެވެ.\nޙަމާސްގެ ޢަމަލުތަކަކީ ސިއްރުން ހިނގާ ކަންކަމެއްނޫނެވެ. ފާޅުގައި އިޒުރޭލާއި ދެކޮޅުވެރިކަމަށް ބުނަމުންދަނީއެވެ. އަދި އެމީހުންނަށް ލިބޭ ކޮންމެ ވަގުތެއް އެއީ އިޒުރޭލާއި ދެކޮޅަށް ތެދުވާނެ ފުރުޞަތެއްކަމުގައި ދެކެއެވެ. އިޒުރޭލުގެ ކޮންމެ އަނިޔާވެރި ޢަމަލަކާއި އެކު އެމީހުން ފެންނަނީ އިޒުރޭލުގެ ތެރެއަށް ރޮކެޓެއް ފޮނުވައިލާތަނެވެ. ނަމަވެސް މިކަމަކީ އިޒުރޭލުގެ ޢަސްކަރީ ބާރުގެ އަނިޔާވެރިކަން ފަލަޞްޠީނުގެ ނިކަމެތި ރައްޔިތުންގެ މައްޗަށް ފާވެގަންނަ ކަމަކަށް ވެގެންދެއެވެ. އަދި އިޒުރޭލުން މިފަދަ ކޮންމެ ވަގުތެއްގައި ކަމާއި ނުބެހޭ އެތައް ބަޔަކު ޝަހީދުކޮށް ފަލަޞްޠީނުގެ ރައްޔިތުންގެ ވަޒަންތަށް އަޅުވެތިކުރެއެވެ. އެމީހުންގެ މުދަލާއި ގެދޮރު ހަލާކު ކުރެއެވެ.\nނިޔުޔޯރކް ޓައިމްސްއިން ރިޕޯރޓު ކޮށްފައިވާ ގޮތުގައި ހަމަނުޖެހުން ފެށުނީ ފާއިތުވެދިޔަ ހަފްތާގެ ހޯމަދުވަހު ބަރުހަތިޔާރާއިއެކު އަލްޤުދުސްގައި ހުންނަ މަސްޖިދުލް އަޤްޞާ މިސްކިތަށް އިޒުރޭލު ފުލުހުން ވަދެގަތް ހިސާބުންނެވެ. ދިރާސކުރާ ފަރާތްތަކުންވެސް ޓްވިޓަރ އާއި އިންސްޓަގްރާމާއި ފޭސްބުކުން ކަންހިގައިދިޔަ ގޮތާއި މަންޒަރުތައް ވަގުތުން ބަލަމުން ގެންދެވިއެވެ. އޭގެފަހުން ކަންވެގެން ދިޔަ ގޮތްވެސް ސޯޝަލް މީޑިއާގައި ދިޔައީ ދައުރުވަމުންނެވެ. ނަމަވެސް ދޭތެރެދޭތެރެއިން ބައެއް މަންޒަރުތަކާއި އަޑުތައް ސެންސަރުވެގެން ދިޔަތަންވެސް ފެނިގެން ގޮސްފައިވެއެވެ. ނާޒުކު ކަންތައްތަކެއް ހުރެގެން ކަމަށް ބުނެފައެވެ. އަދި މިހާރު ގޫގުލްއިން ދުނިޔެ ފެންނަ ޗާރޓުގައި ޣައްޒާ ފެންނަނީ ފުސްކޮންނެވެ. އެއީ ކީއްވެގެން ކަމެއް އެއްވެސް ބަޔަކު ހާމަކޮށްފައެއް ނުވެއެވެ.\nފަލަޞްޠީނާއި އިޒުރޭލާއި ދެމެދު ނުތަނަވަސްކަން ބޮޑުވަމުން އައިސްފައިވަނީ މިއަދަކު އިއްޔެއަކު އެކަންޏެއް ނޫނެވެ. އެކަން ހިނގާތާ ޒަމާންތަކެއް ވެއްޖެއެވެ. ބަޔަކު ދިރިއުޅެމުންދިޔަ ބިމެއްގައި ޤައުމެއް އުފައްދައި އިން ވަކިކޮށް ޣައިރު ދީނެއްގެ ބަޔަކަށް ވަކި ދީނެއްގެ މިލްކަކަށް ފަލަޞްޠީނުގެ ބިމުން ބައެއް ދިން ހިސާބުން މުޅި ބިމަކީ އެމީހުންގެ ތަނަކަށް ހަދަން މަސައްކަތް ފެށީއެވެ. ނަމަވެސް މިފަހަރުގެ ނުތަނަވަސްކަން ބޮޑުވެގެންދިޔަ ހިސާބަކީ އިރުމަތީ ޤުދުސްގެ ރަށްބޭރުގައި އޮންނަ ޝައިޚް ޖައްރާޙުގައި ތިބި ފަލަޞްޠީނުގެ ޢާއިލާތަކެއް ގެދޮރުން ބޭރުކޮށްލާނެކަމުގެ އިންޒާރު އިޒުރޭލުންދިން ހިސާބުންނެވެ. އިޒުރޭލުން ބިރު ދެއްކުމާއި އަނިޔާވެރިކަން ބޮޑުވި ހިސާބުން އެ ސަރަޙައްދުގައި ފެށުނު ކުޑަކުޑަ އިޙުތިޖާޖެއް ބޮޑުވެގެން ދިޔައީއެވެ. ނަމަވެސް މިއިން ކަމެއްގެ ވާހަކަ ފާޅުގޮތެއްގައި އެއްވެސް ބަޔަކަށް ދައްކާކަށް ނުކެރުނެވެ.\nޝައިޚް ޖައްރާޙަކީ ކޮންތަނެއްތޯއެވެ؟ އެތަން މާ މުހިންމުވެގެން މިއުޅެނީ ކީއްވެތޯއެވެ. އަދި އެތަނުން ފަލަޞްޠީނުގެ ރައްޔިތުން ނެރެ ބޭރުކުރަން އިޒުރޭލުން އުޅެނީ ކީއްވެގެންތޯއެވެ؟ އެމީހުންގެ ވަޒަނުން އެމީހުން ބޭރުކުރަން ބަޔަކު ނިކުމެ މުޅި ފަލަޞްޠީނު ބިރުވެރިތަނަކަށް ހަދަން މިއުޅެނީ ކީއްވެގެންތޯއެވެ؟\nމި ސުވާލުތަކުގެ ޖަވާބު ވަރަށް ސާފެވެ. އެ ބިމަކީ ނުވަތަ ޝައިޚް ޖައްރާޙަކީ އިޒުރޭލުން ޔަހޫދީން ވަޒަންވެރި ކުރުވަންފެށި ފަލަޞްޠީނުގެ އަވަށެކެވެ. އަދި އެ ބިމުގައި ޔަހޫދީންނަށް އަޅައިދިން ގެދޮރުތައް މަދުވެގެން އިތުރު ގެދޮރު އަޅާނެ ޖާގަ ހޯދުމަށްޓަކައި އެބިމިގެ އަހުލުވެރީން ބޭރުކުރަނީއެވެ. އަދި މި ބިމަކީ އިޒުރޭލުން އިރުމަތީ ޤުދުސް ނުވަތަ ހިފައިފައިވާ ފަލަޞްޠީނުގެ ބިން އިޒުރޭލުގެ ފުރިހަމަ ބާރުގެ ދަށަށް ގެނެވެން އޮތް މަގެވެ. އެހެންވީމާ އެބިމުން އެތާނގެ ވަޒަންވެރީން ބޭރުކޮށް އިޒުރޭލުގެ އަތްދަށުލުމަށް ފެށި މަސައްކަތުގެ ނަތީޖާއަކަށްވީ ފަލަޞްޠީނުގެ ރައްޔިތުން ކުރަންފެށި މުޒާހަރާތަކަށް އިޒުރޭލު ސިފައިން ޙަމަލާތައް ދޭން ފެށުމެވެ. އެހެން ނަމަވެސް ޙަމާސްއިން އިޒުރޭލަށް ޙަމަލާދިންކަމަށްބުނެ ބަހަނާއެއް ދައްކައިގެންނެވެ.\nފަލަޞްޠީނުގެ ރައްޔިތުންގެ ޙައްޤުތަކަކީ ބައިނަލްއަޤުވާމީ މުޖުތަމަޢާއި މުސްލިމް ދައުލަތްތަކުންވެސް މުހިންމު ސަމާލުކަމެއްދޭ ކަންކަމަށް ބުނެއެވެ. ނަމަވެސް މާބޮޑު ކަމެއް ނުކޮށް އަނގަބަހުން އިޒުރޭލުގެ ޢުދުވާނީ ޢަމަލުތައް ކުށްވެރިކޮށްލައިގެން ތިބެނީއެވެ. ނަމަވެސް ފަލަޞްޠީނުގެ ރައްޔިތުންގެ އުއްމީދުތަކަށް މުހިންމު ސަމާލުކަމެއް ދޭންޖެހެއެވެ. އެކަމަކު އެންމެ ބޮޑު ސަމާލުކަމެ އްދީފައިވަނީ އިޒުރޭލަށް ދިފާޢުވުމުގެ ޙައްޤު ލިބިގެންވާ ކަމަށެވެ. އިޒުރޭލުން ހަތިޔާރެއްނެތް ބައެއްގެ ބޮލަށް ބޮންއަޅަމުން ގެންދަނީއެވެ. އިޒުރޭލުން އަރައިގަނެ ޤައިރު ޤާނޫނީ ގޮތުން ހިފައިފައިވާ ބިންތަކެއް ފެންނަ ބަޔަކު ނެތެވެ. އަދި އިޒުރޭލުން ބައެއްގެ ބިން ހިފައިގެން ތިބިކަން އިހުސާސެއްވެސް ނުކުރެއެވެ. އެބޮޑު ނުބައި ޢަމަލާއި އެކުވެސް ތިމާމެންގެ ދިފާޢީ ޙައްޤު އޮތް ކަމަށް ބުނެ އެކަމުގައި ބައިނަލްއަޤުވާމީ މުޖުތަމަޢުވެސް ބައިވެރި ކުރުވަނީއެވެ.\nޙަޤީޤަތަކީ ކޮބައިތޯއެވެ. އަނިޔާ ލިބެމުންދަނީ ފަލަޞްޠީނަށާއި ފަލަޞްޠީނުގެ ރައްޔިތުންނަށެވެ. އަނިޔާވެރީންނަކީ އިޒުރޭލާއި އިޒުރޭލުގެ ވެރީންނެވެ. އިޒުރޭލަށް މިއިން ކަމެއް ނުފެނި އަނެއްފަރާތް އޮތީ ކޮންޙާލެއްގައި ކަން ނޭނގޭ ކަމަކު ބައިނަލްއަޤުވާމީ މުޖުތަމަޢަށް އެކަން ނޭނގެންވީ ސަބަބެއް ނެތެވެ. ނަހަމަ އާއި ބޭއިންޞާފު ފާހަގަ ނުވާނަމަ ޢަދުލުވެރިކަމެއް އޮންނާނީ ކޮން ހިސާބެއްގައި ބާވައެވެ. މިއީ ހަމައެކަނި ބުނެލާ ބަހަކަށް އޮންނާނެ ކަމެއް ނޫނެވެ.\nއެމެރިކާގެ ސިޔާސަތު ކަނޑައަޅާ ފަރާތްތަކުން ފަލަޞްޠީނުގެ ރައްޔިތުންނަށް އަބުރުވެރިކަމާއި އެކު ދިރިއުޅުމުގެ ޙައްޤު ލިބިގެންވާކަމަށް ބުނި ނަމަވެސް ޒަމާނީ ހަތިޔާރާއި އެކު އޮތް ޤައުމަކުން އެއްވެސް އާރެއް ބާރެއްނެތް ބައެއްގެ މައްޗަށް އަނިޔާވެރިވެ ގަންނަކަން ދަންނަ ކަމަކަށް ނުވެއެވެ. މި ނަހަމަކަން ދަންނަން ޖެހޭނެއެވެ. އަދި ނަހަމަކަމާއި ބާރާއި އާރުގެ ޤާބިލްކަން ދައްކަމުން ދިއުމަކީ ޞުލްޙައަށް އޮތް އެންމެ ބޮޑު ހުރަހެވެ. ނުވަތަ ޞުލްޙަ ނުގެނެވޭނެކަމުގެ ހެތްކެވެ. ހަމަ އެއާއި އެކު ބައިނަލްއަޤުވާމީ މުޖުތަމަޢުގެ ޣައިރު ޙާޒިރާއި އެކު އެންމެ ބާރުގަދަ ޤައުމުން އަނިޔާ ލިބެމުންދާ މީހުނާއި މެދު އިންޞާފުގެ ނަޒަރަކުން ބަލައި ނުލުން ޞުލްޙައިގެ މަގުން ބައްދަންހުރި ބާގަނޑުތައް ފުޅާކޮށް ދުރުކުރެއެވެ.\nމިހާރު ބައިޑެންގެ ސަރުކާރުން ދައްކަނީ ފާއިތުވެދިޔަ 50 އަހަރަށްވުރެ ދިގު މާޒީއަކީ ނުވެސް ނެތް އެއްޗެއްކަމަށް ހީވާކަހަލަ ގޮތަކަށެވެ. އަދި ފަލަޞްޠީނަށް ހަމަޖެހުމާއި މައިތިރިކަން އަންނާނީ ހަނގުރާމަ ހުއްޓައިލުމުން ކަމަށް ބުނެވެސް ތަކުރާރު ކުރަމުން ގެންދަނީ އޭނާގެ ކުރީގެ ވެރީން ކޮށްފައިވާ ކުށްތަކެވެ. އެހެން ނަމަވެސް އިންޞާފާއި ޢަދުލްވެރިކަމުގެ ބިންގަލެއްނެތި އަދި ފަލަޞްޠީނުގެ ރައްޔިތުންގެ ޤައުމީ އުއްމީދުތައް ފުނޑުފުޑުކޮށްލައިގެން ގެނެވޭނީ ކޮން ޞުލްޙައެއް ހެއްޔެވެ؟ އެކަންކަމަށް ވަކާލާތުކޮށް ރަހީނުކޮށް ޙިޞާރުކޮށްފައިވާ ބިންތައް ދޫކޮށްލައިގެންމެނުވީ ހަމަޖެހުން ގެނެވޭ ބާވައެވެ.


Premier League: Tottenham ge mahchah Liverpool kurihaodhi iru,...\nޕްރިމިއާ ލީގު: ޓޮޓެންހަމްގެ މައްޗަށް ލިވަޕޫލް ކުރިހޯދިއިރު، އާސެނަލް އެއްވަރުވެއްޖެ\nލިވަޕޫލް މޮޅުވީ ޓޮޓެންހަމްއާ ވާދަކޮށް 1-2 ގެ ނަތީޖާއަކުން\nއާސެނަލް އެއްވަރުވީ ކްރިސްޓަލް ޕެލަސްއާ ވާދަކޮށް 2-2 ގެ ނަތީޖާއަކުން\nކ. މާލެ | 28 އޮކްޓޯބަރ 2019 | ހޯމަ 08:47 | 2,065\nލިވަޕޫލް އަދި ޓޮޓެންހަމް ބައްދަލުކުރި މެޗުގެ ތެރެއިން - ޓްވިޓަރ\nޕްރިމިއާ ލީގުގައި ޓޮޓެންހަމް ހޮޓްސްޕަރގެ މައްޗަށް ލިވަރޕޫލް ކުރިހޯދިއިރު، އާސެނަލް އެއްވަރުވެއްޖެއެވެ.\nއާދީއްތަ ދުވަހުގެ ރޭ ކުޅުނު މެޗުން ލިވަރޕޫލް މޮޅުވީ ޓޮޓެންހަމްއާ ވާދަކޮށް 1-2 ގެ ނަތީޖާއަކުންނެވެ.\nލިވަރޕޫލް ދަނޑުގައި ކުޅުނު މި މެޗު ފެށިގެން ފުރަތަމަ މިނެޓުގައި ޓޮޓެންހަމުން ވަނީ ލީޑު ނަގާފައެވެ. މި ލަނޑު އެޓީމަށް ކާމިޔާބުކޮށްދިނީ އިނގިރޭސި ފޯވަރޑް ހެރީ ކޭންއެވެ.\nމި ލަނޑާއެކު ލިވަރޕޫލުން ވަނީ އެޓީމުގެ ކުޅުން ވަރުގަދަކޮށް، ޓޮޓެންހަމްގެ ހާފަށް ބާރުބޮޑުކޮށްފައެވެ. އެގޮތުން ލަނޑު ޖެހުމަށް ލިވަރޕޫލުން ދިޔައީ ފުލުފުލުގައި ފުރުސަތު ހޯދަމުންނެވެ.\nދެވަނަ ހާފް ފެށިގެންވެސް ލިވަރޕޫލްގެ ފަރާތުން އެޓޭކިންގ މޮޅު ކުޅުމެއް ފެނިގެން ގޮސްފައިވާއިރު، އެޓީމުން ނަތީޖާ ހަމަހަމަ ކުރީ 52 ވަނަ މިނެޓުގައެވެ. މި ލަނޑު އެޓީމަށް ކާމިޔާބުކޮށްދިނީ ހެންޑަސަންއެވެ.\nމި ލަނޑާއެކުވެސް ލިވަރޕޫލުން ކުރިޔަށް ޖެހި ލީޑު ނެގުމަށް ދިޔައީ މަސައްކަތް ކުރަމުންނެވެ. އެގޮތުން 75 ވަނަ މިނެޓުގައި އެޓީމުން ވަނީ ލީޑު ނަގާފައެވެ. މި ލަނޑު ލިބުނު ޕެނަލްޓީއަކުން އެޓީމަށް ކާމިޔާބުކޮށްދިނީ މުހައްމަދު ސަލާހުއެވެ.\nމެޗުގެ ފަހު 10 ވަރަކަށް މިނެޓު ތެރޭގައި ޓޮޓެންހަމުން އެޓޭކްތަކެއް ކުރިއެވެ. ނަމަވެސް އެޓީމަށް އެ އެޓޭކްތަކުގެ ބޭނުން އެންމެ ރަނގަޅު ގޮތެއްގައި ހިފިފައެއް ނުވެއެވެ.\nމި ނަތީޖާއާއެކު ލިވަރޕޫލް އޮތީ ކުޅުނު 10 މެޗުން ލިބުނު 28 ޕޮއިންޓާއެކު ޕޮއިންޓް ތާވަލުގެ އެއްވަނައިގައެވެ. މެޗުން ބަލިވި ޓޮޓެންހަމް އޮތީ ކުޅުނު 10 މެޗުން ލިބުނު 12 ޕޮއިންޓާއެކު ޕޮއިންޓް ތާވަލުގެ 11 ވަނައިގައެވެ.\nއާދީއްތަ ދުވަހުގެ ރޭ ކުޅުނު މެޗުން އާސެނަލް އެއްވަރުވީ ކްރިސްޓަލް ޕެލަސްއާ ވާދަކޮށް 2-2 ގެ ނަތީޖާއަކުންނެވެ.\nއާސެނަލް ދަނޑުގައި ކުޅުނު މި މެޗު ފެށިގެން އެޓީމުން ދިޔައީ ރަނގަޅު ކުޅުމެއް ދައްކަމުންނެވެ. އެގޮތުން އެޓީމުން ވަނީ މެޗުގެ ކުރީކޮޅު ދެ ލަނޑުގެ ލީޑެއްވެސް ނަގާފައެވެ.\nއާސެނަލްއިން ފުރަތަމަ ލަނޑު ކާމިޔާބުކުރީ ހަތްވަނަ މިނެޓުގައެވެ. މި ލަނޑު ކާމިޔާބުކުރީ ސޮކަރޓިސްއެވެ. އޭގެ ދެ މިނެޓު ފަހުން ޑޭވިޑް ލުއިޒް ވަނީ އާސެނަލްގެ ދެވަނަ ލަނޑު ކާމިޔާބުކޮށްފައެވެ.\nމި ލަނޑުތަކާއެކު އާސެނަލްއިން ދިޔައީ ރަނގަޅު ކުޅުމެއް ދައްކަމުންނެވެ. އެގޮތުން އެޓީމުން ދިޔައީ ލަނޑު ޖެހުމަށްވެސް ފުރުސަތުތައް ހޯދަމުންނެވެ.\nނަމަވެސް އާސެނަލްއިން ރަނގަޅަށް ކުޅެމުންދަނިކޮށް 32 ވަނަ މިނެޓުގައި ޕެލަސްއިން ވަނީ ނަތީޖާގެ ފަރަގު ކުޑަކޮށްފައެވެ. މި ލަނޑު އެޓީމަށް ލިބުނު ޕެނަލްޓީއަކުން ކާމިޔާބުކުރީ މިލަވޮއެވިޗްއެވެ.\nދެވަނަ ހާފް ފެށިގެން ޕެލަސްއިން ވަނީ ނަތީޖާ ހަމަހަމަކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ އަޔިއުއެވެ. މި ލަނޑަށްފަހުވެސް އެޓީމަށް ވަނީ ލަނޑު ޖެހުމަށް އިތުރު ފުރުސަތުތަކެއް ލިބި ބޭކާރުވެފައެވެ.\nމެޗުގެ ފަހު 20 މިނެޓު ތެރޭގައި އާސެނަލްއިން އެޓީމުގެ އެޓޭކްތައް ގިނަ ކޮށްފައިވާއިރު، ފުލުފުލުގައި ލަނޑު ޖެހުމަށް ވަނީ ފުރުސަތުތަކެއް ހޯދާފައެވެ. ނަމަވެސް އެ ފުރުސަތުތަކުގެ ބޭނުން އެޓީމަށް އެންމެ އެދެވޭ ގޮތެއްގައި ހިފިފައެއް ނުވެއެވެ.\nމެޗުގެ 83 ވަނަ މިނެޓުގައި އާސެނަލްއިން ލީޑު އަނބުރާ ހޯދިއެވެ. ނަމަވެސް "ވީއޭއާރް" ބެލުމަށްފަހު ރެފްރީ ވަނީ އެ ލަނޑު ބަލައިނުގަންނަން ނިންމާފައެވެ.\nމި ނަތީޖާއާއެކު އާސެނަލް އޮތީ ކުޅުނު 10 މެޗުން ލިބުނު 16 ޕޮއިންޓާއެކު ޕޮއިންޓް ތާވަލުގެ ފަސް ވަނައިގައެވެ. ޕެލަސް އޮތީ ކުޅުނު 10 މެޗުން ލިބުނު 15 ޕޮއިންޓާއެކު ޕޮއިންޓް ތާވަލުގެ ހަވަނައިގައެވެ.


Ras Online - މޫސުމީ ބަދަލުތަކާއެކު އިންސާނީ ހައްޤުތައް ހިމާޔަތްކުރުމަކީ މުހިންމު ކަމެއް - މިނިސްޓަރ ޝާހިދު\nމޫސުމީ ބަދަލުތަކާއެކު އިންސާނީ ހައްޤުތައް ހިމާޔަތްކުރުމަކީ މުހިންމު ކަމެއް - މިނިސްޓަރ ޝާހިދު\nމިނިސްޓަރ އޮފް ފޮރިން އެފެއަރޒް ޢަބްދުﷲ ޝާހިދު.\nމޫސުމީ ބަދަލުތަކާއެކު ރާއްޖެއާއި ކުދި ޖަޒީރާ ޤައުމުތަކުގައި އިންސާނީ ހައްޤުތައް ހިމާޔަތްކުރުމަކީ މުހިންމުކަމެއްގެ ގޮތުގައި މިނިސްޓަރ އޮފް ފޮރިން އެފެއަރޒް ޢަބްދުﷲ ޝާހިދު ފާހަގަކުރަށްވައިފިއެވެ.\nމިނިސްޓަރ މިހެން ވިދާޅުވެފައިވަނީ އދގެ އިންސާނީ ހައްޤުތަކާ ބެހޭ ކައުންސިލްގެ 46 ވަނަ ދައުރުގެ ހައި-ލެވެލް ސެގްމަންޓްގައި ދެއްވި ވީޑިއޯ މެސެޖެއްގައެވެ. ހައި-ލެވެލް ސެގްމަންޓަކީ އިންސާނީ ހައްޤުތަކާ ބެހޭ ކައުންސިލްގެ މިއަހަރުގެ ސެޝަންގެ ފުރަތަމަ ސެގްމަންޓެވެ. މި އަހަރުގެ ކައުންސިލްގެ ބައްދަލުވުންތައް ކުރިއަށްދަނީ ޖެނީވާގައި ބާއްވާ ބައިތަކުގެ އިތުރުން ވަރޗުއަލް އިވެންޓްތަކެއްގެ ގޮތުގައެވެ.\nމިނިސްޓަރ ޝާހިދުގެ ވާހަކައިގައި ރާއްޖޭގައި ފާހަގަކުރެވޭ އިންސާނީ ހައްޤުތަކުގެ މައްސަލަތައް ހައްލުކުރުމަށް ރާއްޖެއިން ކުރަމުންދާ މަސައްކަތްތަކަށްވެސް އަލިއަޅުއްވާލެއްވިއެވެ. އެގޮތުން އިންސާނީ ވަގުވިޔަފާރި ހުއްޓުވުމާއި، ޤަނޫނުގެ ވެރިކަން ނެގެހެއްޓުމާއި އިންތިޤާލީ އިންސާފު ޤާއިމްކުރުމުގެ އިތުރުން ނުރައްކަލައް ހުށަހެޅިފައިވާ މުޖްތަމައުގެ ފަރުދުންނަށް ބޭނުންވާ ރައްކާތެރިކަން ކަށަވަރުކުރުމާ ބެހޭ ގޮތުން މިނިސްޓަރ ވާހަކަ ދެއްކެވިއެވެ. އަދި މޫސުމީ ބަދަލުތަކުގެ ސަބަބުން ރާއްޖެއާއި ކުދި ޖަޒީރާ ޤައުމުތަކަށް އިންސާނީ ހައްޤުތައް ހިމާޔަތްކުރުމުގައި ދިމާވާ އިތުރު ގޮންޖެހުންތަކާ ބެހޭ ގޮތުން މިނިސްޓަރ ވާހަކަ ދެއްކެވިއެވެ.\n"މޫސުމީ ބަދަލުތަކުގެ ސަބަބުން ރާއްޖެއާއި ކުދި ޖަޒީރާ ޤައުމުތަކަށް އިންސާނީ ހައްޤުތައް ހިމާޔަތްކުރުމުގައި ކޮވިޑުގެ ބަލިމަޑުކަމާއެކު އެތައް ގޮންޖެހުންތަކެއް ކުރިމަތިވެފައިވޭ. ނަމަވެސް ރާއްޖޭގެ ސަރުކާރުން ގަބޫލު ކުރާގޮތުގައި މޫސުމީ ބަދަލުތަކުން ތިމާވެއްޓަށް ކުރިމަތިވާނޭ އެކި ކާރިސާތަކުން އަރައިގަނެ ރައްކާތެރިވުމަށް ކުރެވޭ މަސައްކަތެއް ނުހުއްޓުވޭނެ. އެއީ އަހަރުމެން ދިވެހިންނަކީ ތިމާވެއްޓާ ގާތް ގުޅުމެއް ހުރި ބައެއް. ދިވެހިރާއްޖޭގެ ރަށްތައް ހިމާޔަތް ކުރުމާއި ދެމެހެއްޓެނިވި ތަރައްގީއަށް މަސައްކަތްކުރުން ހުއްޓާލައިފިނަމަ ރާއްޖޭގަ އެންމެ ނާޒުކު ސަރަހައްދުތަކުގައި ފެންބޮޑުވެ، ކާބޯތަކެއްޗަށް ޖެހުމުގެ ފުރުސަތު އެބައޮތް." މިނިސްޓަރ ޝާހިދު ވިދާޅުވިއެވެ.\nމިނިސްޓަރ ޝާހިދުގެ ވާހަކައިގައި އިންސާނީ ހައްޤުތައް ހިމާޔަތްކޮށް، ކުރިއަރުވަން ރާއްޖެއާ ރާއްޖެއިން ބޭރުގައި ކުރަމުންދާ މަސައްކަތްތަކަށް އަލިއަޅުއްވާލެއްވިއެވެ. އަދި އިންސާނީ ހައްޤުތަކުގެ ދާއިރާގައި ރާއްޖެއަށް ހޯދުނު ކާމިޔާބުތަކަކީ ރައީސުލްޖުމްހޫރިއްޔާ އިބްރާހިމް މުހައްމަދު ސާލިހްގެ ސަރުކާރުގެ ޚާރިޖީ ސިޔާސަތާއި ތަރައްޤީގެ ފްރޭމްވޯކްގެ ކާމިޔާބުކަމަށް ވިދާޅުވިއެވެ. އަދި އެންމެ ފަހުގެ ޔުނިވަރސަލް ޕީރިއަޑިކް ރިވިއުގައި ރާއްޖޭގެ އިންސާނީ ހައްޤުތަކުގެ ޙާލަތު އިތުރަށް ރަނގަޅުކުރުމަށް ޤައުމުތަކުން ދީފައިވާ ރެކޮމެންޑޭޝަންތައް ތަންފީޒްކުރުމަށް މަސައްކަތްކުރަމުންދާކަން ފާހަގަކުރައްވައި، އިޤްތިޞާދީ، އިޖްތިމާޢީ އަދި ސަގާފީ ހައްޤުތަކާ ބެހޭ ބައިނަލްއަޤްވާމީ މުޢާހަދާގެ އޮޕްޝަނަލް ޕްރޮޓޮކޯލް ރާއްޖެއިން ތަންފީޒުކުރިކަންވެސް މިނިސްޓަރ ފާހަގަކުރެއްވިއެވެ.\nކޮވިޑް-19ގެ ސަބަބުން ދުނިޔެއަށް ކުރިމަތިވެފައިވާ ގޮންޖެހުންތަކާ ބެހޭ ގޮތުން ވާހަކަފުޅު ދައްކަވަމުން، މި ގޮންޖެހުންތަކުން އަރައިގަތުމުގައި އދގެ ޗާޓަރުގައި ކަށަވަރުކޮށްދޭ އިންސާނީ ހައްޤުތަކަށް ސަމާލުވުމަށް މިނިސްޓަރ ގޮވާލެއްވިއެވެ. އަދި ގޮންޖެހުންތަކުން އަރައިގަތުމަށް މިކުރެވޭ މަސައްކަތަކީ އެއްވެސް މީހަކު ބާކީ ވިޔަނުދޭނެ އިޖްތިމާއީ ރައްކާތެރިކަން ކަށަވަރުކުރުމަށް އޮތް ފުރުސަތެއްކަމަށް ވިދާޅުވިއެވެ.\nމިނިސްޓަރ ޝާހިދުގެ ވާހަކަފުޅު ނިންމަވާލެއްވުމުގެ ކުރިން ފަލަސްތީނުގެ މުސްލިމުންނާއި މިޔަންމާގެ ރޮހިންޔާ މުސްލިމުންނަށް ދިމާވެފައިވާ އިންސާނީ ކާރިސާއާ ބެހޭ ގޮތުން ވާހަކަފުޅު ދެއްކެވިއެވެ.


December gai Chelsea ge hiyydhathikan vee ithuru\nޑިސެމްބަރުގައި ޗެލްސީގެ ހިތްދަތިކަން ވީއިތުރު\nއެސްޓަން ވިލާ އަތުން މޮޅު ނުވެވި، ޑިސެމްބަރުގައި ޗެލްސީގެ ހިތްދަތި ކަމަށް ބޮޅެއް އިތުރު ވެއްޖެ އެވެ.\nއަމިއްލަ ދަނޑު، ސްޓެމްފޯޑް ބުރިޖުގައި 1-1 ން އެއްވަރުވެ، ޗެލްސީ އެންމެ ފަހުން ކުޅުނު ފަސް މެޗުގެ ތެރެއިން ހަތަރު މެޗުން މޮޅު ވުމުގައި ޗެލްސީއަށް ކާމިޔާބެއް ނުހޯދުނެވެ. ޑިސެމްބަރު ކުރީ ކޮޅު ފުރޭންކް ލަމްޕާޑްގެ ޓީމު ފެންނަން އޮތީ ލީގަށް ވާދަ ކުރުމުގެ ރޭހުގައި ފޭވަރިޓް ޓީމެއް ގޮތުގަ އެވެ. އެހެންނަމަވެސް މި މަހު ފަހުން ކުޅުނު މެޗުތަކުގައި އަޑިއަޅާލައި އެ ޓީމު މިހާރު އޮތީ ތާވަލުގެ ހަ ވަނަ އަށް ވެއްޓިފަ އެވެ.\nއެ ޓީމުގެ ކުރީގައި އޮތް ފަސް ޓީމުގެ ތެރެއިން ހަތަރު ޓީމާ ދެކޮޅަށް ޗެލްސީ ކުޅެފައި ވީނަމަވެސް، އެ ޓީމު އޮތީ އެ ފަސް ޓީމަށް ވުރެ ދަށުގަ އެވެ. ވިލާ އާއި މެންޗެސްޓާ ޔުނައިޓެޑް، އެވަޓަން އަދި އެންމެ ކުރީގައި ލިވަޕޫލް އާ ދެކޮޅަށް ޗެލްސީ ކުޅުނެވެ. ގަދަ ފަހެއްގައި އޮތް ޓީމުތަކުގެ ތެރެއިން ޗެލްސީ އަދި ކުޅެފައި ނުވަނީ ލެސްޓާ ސިޓީ އާ ދެކޮޅަށެވެ.\nރޭގެ މެޗުގެ ފުރަތަމަ ހާފުގައި ބެން ޗިލްވެލް ފެނުނީ ރަނގަޅު ފޯމެއްގަ އެވެ. ހަމަލާތަކުގައި އޭނާގެ ދައުރު ފެނުނެވެ. ނަމަވެސް ތަނަވަސް ކުރެވުނު ގިނަ ފުރުސަތުތައް ޗެލްސީގެ ޓީމަށް ބޭނުމެއް ނުކުރެވުނެވެ. ޗެލްސީގެ ލަނޑު އޮލިވާ ޖިރޫ ކާމިޔާބު ކުރީ ޗިލްވެލް ދިން ފުރުސަތަކުންނެވެ.\nދެ ވަނަ ހާފު ފަށައިގެން ޗެލްސީގެ ޓީމަށް ލީޑް ގައި އޮވެވުނީ ފަސް މިނެޓްގަ އެވެ. ވިލާގެ އަންވަރު އެލް ގާޒީ އެ ޓީމަށް ނަތީޖާ ހަމަހަމަ ކޮށްދިނެވެ. ކްރިސްޓަލް ޕެލަސް އާ ލެސްޓާ ކުޅުނު މެޗު ނިމުނީ 1-1 ން އެއްވަރު ވެގެންނެވެ.


ރައީސްއާއި ބައްދަލުކުރެއްވީ ވާހަކަ ދައްކައިގެން ނޫނީ ވެރިކަން ބަދަލުވާއިރު ކަންކަން އަމާންކަމާއެކު ނުގެންދެވޭނެތީ- ނަޝީދު ރައީސްއާއި ބައްދަލުކުރެއްވީ ވާހަކަ ދައްކައިގެން ނޫނީ ވެރިކަން ބަދަލުވާއިރު ކަންކަން އަމާންކަމާއެކު ނުގެންދެވޭނެތީ- ނަޝީދު\nރައީސްއާއި ބައްދަލުކުރެއްވީ ވާހަކަ ދައްކައިގެން ނޫނީ ވެރިކަން ބަދަލުވާއިރު ކަންކަން އަމާންކަމާއެކު ނުގެންދެވޭނެތީ- ނަޝީދު\nރޭގެ ވަގުތެއްގައި ރައީސުލްޖުމްހޫރިއްޔާ ޑރ.މުހައްމަދު ވަހީދު ހަސްންއާއި ބައްދަލުކުރެއްވީ މިވަގުތު ވެރިކަމުގައި ތިއްބެވި ބޭފުޅުންނާއި ވާހަކަ ދައްކައިގެން މެނުވީ އިންތިޚާބަށްފަހު ވެރިކަން ބަދަލުވާއިރު ރާއްޖޭގެ ކަންކަން އަމާންކަމާއި އެކު ނުގެންދެވޭނެތީކަމަށް އެމް.ޑީ.ޕީ ގެ ރިޔާސީ ކެންޑިޑޭޓް މުހައްމަދު ނަޝީދު ވިދާޅުވެއްޖެއެވެ.\nމިއަދު ހައްދުންމައްޗަށް ކުރައްވަމުން ގެންދަވާ ދަތުރުފުޅުގައި ކައްދޫ އެއަރޕޯޓްގައި ނޫސްވެރިންނާއި ބައްދަލުކުރައްވާ ވާހަކަފުޅު ދައްކަވަމުން ނަޝީދު ވިދާޅުވީ\nއިންތިޚާބު ވިޔަސް ވެރިކަމަށް ވަޑައިނުގެންނެވޭނެ ކަމަށް އިދިކޮޅު ބައެއް ފަރާތްތަކުން ބުނަމުން ދިއުމަކީ ވެސް ރައީސް ވަހީދާ ބައްދަލުކުރެއްވި އެއް ސަބަބު ކަމަށާއި، އެކަން ކަމާއިމެދު ރައީސް ޑރ.ވަހީދު ވިސްނަވާނެކަމަށް އުއްމީދު ކުރައްވާކަމަށެވެ.\nނަޝީދު ވިދާޅުވީ ސިފައިންނާއި ފުލުހުންގެ ވޯޓުވެސް އެމަނިކުފާނަށް ލިބިވަޑައިގަންނަވާނެ ކަމާއިމެދު ޝައްކު ނުކުރައްވާކަމަށާއި، އެ ދެ މުއައްސަސާގައި ގިނައިން ތިއްބެވީ އެމަނިކުފާނަށް ތާއީދު ކުރައްވާ ބޭފުޅުންކަމަށެވެ.


މި ސްކޫލަށް ތިރީގައި މިދަންނަވާ މަޤާމަށް މީހަކު ބޭނުންވެއްޖެއެވެ.\nމި ސްކޫލުގެ ނަންބަރު: GS209/IUL/2016/007 (21 މާރިޗު 2016) އިޢުލާނާ ގުޅިގެން ހުށަހަޅާފައިވާ ފާރާތްތަކުގެ ތެރޭގައި ޝަރުޠު ހަމަވާ ފަރާތެއް ނެތުމުގެ ސަބަބުން އެއިޢުލާން ބާޠިލުކޮށް، އަލުން އިޢުލާން ކުރަމެވެ.\nމުސާރަ:-/3875ރ ސަރވިސް އެލަވަންސް:-/1000ރ\nހަމަޖެހިފައިވާ އުސޫލުގެ މަތިން އިތުރުގަޑީގައި މަސައްކަތް ކުރަންޖެހޭނަމަ އިތުރުގަޑީގެ ފައިސާ ލިބޭނެއެވެ.\n- އިންފޮމޭޝަން ޓެކްނޮލޮޖީގެ ދާއިރާއަށް ބޭނުންވާ ތަމްރީނެއް/ލައިސަންސެއް/ހުއްދައެއް/ސަނަދެއް ހާސިލުކޮށްފައިވުމާއެކު، އިންފޮމޭޝަން ޓެކްނޮލޮޖީގެ ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\n- އިންފޮމޭޝަން ޓެކްނޮލޮޖީގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 1 ގެ ސަނަދެއް ހާސިލުކޮށްފައިވުން.\nޕްރިންޓްކުރަންޖެހޭ ތަކެތި ޕްރިންޓްކުރުން\nޕްރިންޓްކުރާ ތަކެތީގެ ކޮޕީ ފައިލްކޮށް ބެލެހެއްޓުން\nޕްރިންޓްކުރުމަށް ބޭނުންކުރާ ހުރިހާ މެޝިނަރީޒްތައް ސަރވިސް ކުރުވައި ބެލެހެއްޓުން\nޕްރިންޓްކުރުމަށް ބޭނުންވާ ކަރުދާސް ދެލިފަދަ ތަކެތި ދުރާލައި ހޯދުން\nޕްރިންޓްރޫމް ސާފުކުރުވައި ތަރުތީބުކޮށް ބެލެހެއްޓުން\nހަވާލުކުރެވޭ ތަކެތި ލެމިނޭޓް ކުރުމާއި ބައިންޑްކުރުން\nމިވަޒީފާއަށް އެންމެ ޤާބިލު ފަރާތެއް ހޮވުމަށް ބެލޭނެ ކަންތައްތައް:\nތަޢުލީމާއި ތަމްރީނު ލިބިފައިވާ މިންރު\nމަސައްކަތުގެ ތަޖުރިބާ ލިބިފައިވާ މިންވަރާއި މަސައްކަތުގެ އަޚުލާޤު\nމަސައްކަތުގެ ހުނަރާއި ފެންވަރާއި، ޤާބިލުކަމާއި ސިފަތައް އިންޓަރވިއު ޕެނަލަށް ސާބިތުކޮށްދެވޭ މިންވަރު\nހ. (ވަޒީފާއަށް/ މަޤާމަށް މީހަކު ހޮވުމަށް އިންޓަރވިއު ބާއްވާ ތަނާއި ތާރީޚު، އިޢުލާނުގެ މުއްދަތު ހަމަވާތާ5ދުވަހުގެ ތެރޭގައި ލިޔުމުން އެންގޭނެއެވެ.)\nހ- ފުރިހަމަކޮށްފައިވާ އެޕްލިކޭޝަން ފޯމު (www.csc.gov.mv އަދި މި ސްކޫލުގެ ކައުންޓަރުން ރަސްމީގަޑީގައި ލިބެން ހުންނާނެއެވެ.) ލިބިވަޑައިގަންނަވާނެއެވެ.\n- ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅުއްވާނީ ފިޔޯރީ ސްކޫލަށެވެ. އީމެއިލް ކުރައްވާނަމަ ސުންގަޑި ހަމަވުމުގެ ކުރިން [email protected] އަށެވެ.\n- ތަކެތި ހުށަހެޅުމުގެ ސުންގަޑިއަކީ 14 އެޕްރީލް 2016 ވާ ބުރާސްފަތި ދުވަހުގެ 13:00 ގެ ކުރިން\nމި އިޢުލާނާ ގުޅިގެން މި މަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠު ހަމަވާ ފަރާތްތައް އިންޓަރވިއު ކުރުމަށްފަހު އެންމެ މަތީ މާކްސް ލިބޭ، އަދި އެންމެ ޤާބިލުކަމަށް ފެންނަ ފަރާތަކަށް މިވަޒީފާ ހަމަޖައްސައިދެވޭނެއެވެ. މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން ފިޔޯރީ ސްކޫލުގެ ނަންބަރު 7983086 ފޯނަށްރަސްމީގަޑީގައި ގުޅުއްވުން އެދެމެވެ.\nޕަބްލިޝްކުރި ތާރީޚު: 12 އޭޕްރިލް 2016\nސުންގަޑި: 14 އޭޕްރިލް 2016 1300


Hajj aj gendhan bid balaigathumuge massala eh fenmathivejje\nހައްޖަށް ގެންދަން ބިޑު ބަލައިގަތުމުގެ މައްސަލައެއް ފެންމަތިވެއްޖެ\nދިވެހި ހައްޖުވެރިންތަކެއް: -- ފައިލް ފޮޓޯ\nމި އަހަރު ރާއްޖެއިން ހައްޖަށް މީހުން ގެންދެން ޝައުގުވެރިވާ ފަރާތްތަކުން ހުށަހެޅި ޕްރޮޕޯޒަލްތައް ބަލައިގަތުމުގައި އިސްލާމިކް މިނިސްޓްރީން އުސޫލުތަކާ ހިލާފުވެފައި މައްސަލައެއް ފެންމަތިވެއްޖެ އެވެ.\nއަވަސް އަށް މައުލޫމާތު ލިބިފައިވާ ގޮތުގައި އަލް ހަރަމައިން ހައްޖު ގްރޫޕުން ހުށަހެޅި ޕްރޮޕޯޒަލްގައި ދެ އަގެއް ހިމަނައިފައި ވެއެވެ. ނަމަވެސް، އެ ޕްރޮޕޯޒަލް ބާތިލު ނުކޮށް، އެއް އަގު ހުށަހެޅުމުގެ ފުރުސަތު މިނިސްޓްރީން ދީފައިވަނީ އުސޫލުތަކާ ހިލާފަށް ކަމަށް ބިޑް ހުށަހެޅި އެހެން ފަރާތްތަކުން ވަނީ ބުނެފަ އެވެ.\nމިނިސްޓްރީން އާންމުކޮށްފައިވާ އުސޫލުގައި ބުނަނީ ކޮންމެ ކުންފުންޏަކަށް ވެސް ހުށަހެޅޭނީ އެއް ޕްރޮޕޯޒަލް ކަމަށާއި، އެއަށްވުރެ އިތުރަށް ޕްރޮޕޯޒަލް ހުށަހަޅައިފި ނަމަ، އެ ކުންފުންޏަކުން ހުށަހެޅި ހުރިހާ ޕްރޮޕޯޒަލްތަކެއް ބާތިލުވާނެ ކަމަށެވެ.\nނަމަވެސް، ހަރަމައިން ގުރޫޕުން ދެ ޕްރޮޕޯޒަލް ހުށަހަޅާފައި ނުވާ ކަމަށާއި، އެ ގުރޫޕުން ހުށަހެޅި ޕްރޮޕޯޒަލެއްގައި ދެ ހިދުމަތަކަށް ދެ އަގެއް ހުށަހަޅާފައި ވާތީ، އެތަނުން ކޮންމެވެސް އެއް އަގެއް ހިޔާރު ކުރުމުގެ ފުރުސަތު ދިން ކަމަށް އެކަމުގެ ދިފާއުގައި އިސްލާމިކް މިނިސްޓްރީން ބުނި ކަމަށްވެ އެވެ.\nއެހެނަސް، ބިޑް ހުށަހެޅި އެހެން ފަރާތްތަކުގެ ވިސްނުން ތަފާތެވެ. އެ މީހުންގެ ނަޒަރުގައި ބިޑުގައި ދެ އަގެއް ހިމަނާފައިވާތީ މުޅި ޕްރޮޕޯޒަލް ބާތިލު ކުރަންޖެހޭނެ އެވެ.\nއަދި ހުރިހާ ފަރާތްތަކުން ހުށަހެޅި އަގުތައް، ބިޑް ހުށަހެޅި ވަގުތު ސޮއި ކުރަންޖެހޭ ލިޔުމުގައި ހިމަނާފައިވާއިރު، އޭގެ ފަހުން ބިޑު ކުރި އަގަށް ބަދަލު ގެނައުމުގެ ފުރުސަތު ދެވިގެން ނުވާނެ ކަމަށް އެ މީހުން ގަބޫލުކުރެ އެވެ.\nމި މައްސަލާގައި ބިޑު ހުށަހެޅި އެއްވެސް ފަރާތެއް އިއުތިރާޒު ކުރާނަމަ، ހަރަމައިންގެ ޕްރޮޕޯޒަލް ބާތިލު ކުރާނެ ކަމަށް އެ މިނިސްޓްރީން ބުނި ކަމަށްވެ އެވެ. ނަމަވެސް، އެކަން އަދި ޔަގީންކުރެވޭ ގޮތެއް ނުވެ އެވެ.\nރާއްޖެއިން ހައްޖަށް މީހުން ގެންދަން ކޮންމެ އަހަރަކު ވެސް ހުއްދެ ދެނީ ސަރުކާރުގެ ހައްޖު ކުންފުނި ހިމެނޭ ގޮތުން ފަސް ކުންފުންޏަަކަށެވެ.\nމީގެ ކުރިން އަލް ހަރަމައިން ހައްޖު ގްރޫޕަށް އިސްލާމިކް މިނިސްޓްރީން ހުއްދަ ދިން މިން ވަރަށް ވުރެ އިތުރަށް މީހުން އަތުން ފައިސާ ނަގާފައިވާ ކަމުގެ މައްސަލައެއް ފެންމަތިވި އެވެ.


Bollywood Ge Mash'hooru Thari, Sridevi Maruvejje - Vaguthu\nބޮލީވުޑްގެ މަޝްހޫރު ތަރި، ސްރީ ދޭވީ މަރުވެއްޖެ\nބޮލީވުޑްގެ މަޝްހޫރު އެކްޓަރު، ސްރީ ދޭވީ މަރުވެއްޖެ އެވެ.\nއުމުރުން 54 އަހަރުގެ ސްރީދޭވީ މަރުވެފައިވަނީ ރޭގެ ވަގުތެއްގައި ހާޓް އެޓޭކެއް ޖެހިގެން ކަމަށް އޭނާގެ ބޭބެއާ ހަވާލާދީ އިންޑިއާގެ ބޮޑެތި ނޫސްތަކުގައި ވަނީ ރިޕޯޓުކޮށްފައެވެ. މަރުވި ވަގުތު ސްރީ ދޭވީ ހުރީ އޭނާގެ ފިރިމީހާ، ބޯނީ ކަޕޫރު އަދި ދަރިފުޅު ޚުޝީއާ އެކު ކަމަށްވެސް ޚަބަރުތައް ބުނެއެވެ.\nމީޑިއާ ރިޕޯޓުތައް ބުނާ ގޮތުގައި ސްރީ ދޭވީ މަރުވީ ޑުބާއީ ގައި އޮތް ކައިވެނީގެ ހަފްލާއަކަށް ގޮސް އުޅެނިކޮށެވެ. އެ ކައިވެންޏަށް މުޅި ކަޕޫރު އާއިލާވެސް ވަނީ ގޮސްފައެވެ.\nހިންދީ ފިލްމުތަކުން ފެނުމުގެ ކުރިން ސްރީ ދޭވީ ވަނީ ޓަމިލް، މަލަޔާލަމް ތެލެގޫ، ކަންނާޑާ ފިލްމުތަކުގައި މަސައްކަތް ކޮށްފައެވެ. ބޮލީވުޑަށް އޭނާ މަޝްހޫރުވެގެން ދިޔައީ 1975 ވަނަ އަހަރު ނެރުނު ޖޫލީ ފިލްމުންނެވެ. އެ ފިލްމުގައި ކުޅުނީ ކުޑަކުއްޖެއްގެ ރޯލެވެ. އެއަށްފަހު 1976 ވަނަ އަހަރު އުމުރުން 13 އަހަރުގައި އޭނާ ވަނީ ޓަމިލް ފިލްމެއް ކަމަށްވާ "މޫންޑްރު މުޑިޗު" ގައެވެ.\nއެއަށްފަހު އެކި ފިލްމުތަކުން ލިބުނު ލީޑް ރޯލްތަކާއެކު ސްރީ ދޭވީ ވެގެން ދިޔައީ ބޮލީވުޑުން އުފެދުނު އެންމެ މަޝްހޫރު އަންހެން އެއް ތަރިއަށް ވެފައެވެ. އެގޮތުން 2013 ވަނަ އަހަރު އިންޑިއާގެ ސަރުކާރުން ވަނީ، އެގައުމުގެ ރައްޔިތަކަށް ދެވޭނެ އެންމެ މަތީ ލަގަބުތަކުގެ ތެރެއިން ހަތަރުވަނަ ލަގަބު، "ޕަދްމަ ޝްރީ"ގެ ލަގަބު އަރުވާފައެވެ.\nސްރީ ދޭވީގެ އެންމެ މަގުބޫލު އަދި އެންމެ މަޝްހޫރު ފިލްމުތަކުގެ ތެރޭގައި ސަދްމާ، ޗާންދްނީ، ހިންމަތުވަލާ، ޗާލްބާޒް، މިސްޓަ އިންޑިއާ، ނާގިނާ އާއި ގުމްރާހު އަދި މިނޫންވެސް އެތައް ފިލްމެއް ހިމެނެއެވެ. ޖުދާއީ ނަމަކަށް ކިޔާ ފިލްމުން ފެނުމަށްފަހު 15 އަހަރުގެ ޗުއްޓީއެއް ނަގައި، ފިލްމީ ދާއިރާއާ ދުރަށް ޖެހިލުމަށްފަހު ދެން އޭނާ ފެނިފައިވަނީ 2012 ވަނަ އަހަރު ނެރުނު އިގްލިޝް ވިންގްލިޝް ފިލްމުންނެވެ. އޭގެ އިތުރުން މިދިޔަ އަހަރު ނެރުނު "މޮމް" ފިލްމުންވެސް އޭނާ ފެނިފައިވެއެވެ.\nފެބުރުއަރީ 25, 2018 09:07\nސީރިޔާގައި އެތައް ސަތޭކަ މުސްލިމުންނެއް މަރުވެއްޖެ... އިންސާނުން ގާތުގައި އެމީހުންގެ ގަދަރެއް ނެތަސް ﷲ ގެ ޙަޟުރަތުގައި އެމީހުންގެ ދަރަޖަ އެތައް ގުނައެއް މަތިވެރިވާނެ.\nފެބުރުއަރީ 25, 2018 09:46\nސުބްހާނަﷲ ވަރަށް ތެދު ވާހަކައެއް. އަޅެ މީގެންނޫހެއްގަ އިއްޔެ ޝަހީދުކޮށްލެވުނު ސީރިޔާ ގެ ކުޑަކުދިންތަކުގެ ވާހަކަ ޖަހާނުލާތާނގައި ކަމެއް ވެގެންއުޅޭހެންވެސް ހީނުވޭ. އާއިލާތައްހުރިގޮތަށް އެހަރަދުއްވާލަނީ. ފަލަސްތީނުގަ އެކަނިތޯ މުސްލިމުންތިބީ؟


ރޯދަ ހިފުން ނަހީކުރައްވާފައިވާ ދުވަސްތަކާއި ޙާލަތްތައް –7– ޖަމްޢިއްޔަތުއް ސަލަފް\nރޯދަ ހިފުން ނަހީކުރައްވާފައިވާ ދުވަސްތަކާއި ޙާލަތްތައް – 7\nތާރީޚް: 11:40 14 ޖުލައި 2020\n«لاَ يَحِلُّ لِلْمَرْأَةِ أَنْ تَصُومَ وَزَوْجُهَا شَاهِدٌ إِلَّا بِإِذْنِهِ» [رواه البخاري في صحيحه برقم: (5195)]\nމާނައީ: “ ގާތުގައި ފިރިމީހާ ހުއްޓާ، އޭނާގެ ހުއްދަ ނެތި ސުންނަތް ރޯދަ ހިފުން އަންހެނަކަށް ހުއްދަވެގެން ނުވެއެވެ.“\n1. ޢީދުދުވަހު ރޯދަ ހިފުން\n2. އައްޔާމުއް ތަޝްރީޤުގެ ތިން ދުވަހު ރޯދަ ހިފުން\n3. ހަމައެކަނި ހުކުރު ދުވަހު ރޯދަ ހިފުން\n4. ހަމައެކަނި ހޮނިހިރު ދުވަހު ރޯދަ ހިފުން\n5. ޝަޢުބާންމަސް ދެބައިވުމުން ރޯދަ ހިފުން\n6. ޝައްކުގެ ދުވަހު ރޯދަ ހިފުން\n7. އަހަރުގެ ހުރިހާ ދުވަހެއްގައި ރޯދަ ހިފުން\n8. ވިޞާލުކޮށް ރޯދަ ހިފުން\n9. ޙައިޟުގެ ދުވަސްވަރުގައި ނުވަތަ ނިފާސްގެ ދުވަސްވަރުގައި ރޯދަ ހިފުން\n10. ފިރިމީހާ ގާތުގައި ހުއްޓާ އޭނާގެ އިޛުނަ ނެތި ސުންނަތް ރޯދަ ހިފުން


Shahid ge thauziyaa Indonesia rahyithunnah\nއިންޑޮނީޝިއާގެ ސަބްމެރިން އަކަށް ދިމާވި ހިތާމަވެރި ހާދިސާގައި އެ ސަބްމެރިންގައި މަސައްކަތް ކުރި އެންމެން މަރުވުމާ ގުޅިގެން ފޮރިން މިނިސްޓަރު އަބްދުﷲ ޝާހިދު ތައުޒިޔާގެ މެސެޖެއް ފޮނުއްވައިފި އެވެ.\nއިންޑޮނީޝިއާގެ ކޭއާރްއައި ނަންގަލާގެ ނަން ދީފައިވާ ސަބްމެރިން ވީނުވީއެއް ނޭނގި ގެއްލުނީ މިދިޔަ ބުދަ ދުވަހު އެވެ. ނަމަވެސް ކަނޑުގެ 800 މީޓަރު އަޑިން ސަބްމެރިން މިހާރު ވަނީ ހޯދާފަ އެވެ. ސަބްމެރިން އޮތް ސަރަހައްދުގެ ގޮތުންނާއި ލިބިފައިވާ ގެއްލުންތަކަށް ބެލުމަށްފަހު އިންޑޮނީޝިއާގެ ކަނޑުގެ ސިފައިން ވަނީ ސަބްމެރިންގައި ތިބި 53 މީހުން ވެސް މަރުވެފައިވާ ކަމަށް ނިންމާފަ އެވެ.\nހިތާމަވެރި މިހާދިސާއާއި ގުޅިގެން މިނިސްޓަރު އަބްދުﷲ ޝާހިދު ވަނީ އިންޑޮނީޝިއާގެ ފޮރިން މިނިސްޓަރު ރެޓްނޯ އެލްޕީ މަރްސޫދީއަށް ތައުޒިޔާގެ މެސެޖެއް ފޮނުއްވާފަ އެވެ.\nޝާހިދުގެ މެސެޖްގައި ވިދާޅުވެފައިވަނީ ސަބްމެރިންގެ ހިތާމަވެރި ހަބަރު އެއްސެވީ ފުން ހިތާމަ އާއި އެކުގައި ކަމަށެވެ. އެހެންކަމުން ދިވެހި ސަރުކާރާއި ދިވެހި ރައްޔިތުންނާ އަދި އެމަނިކުފާނުގެ އަމިއްލަ ނަންފުޅުގައި ތައުޒިޔާ ވިދާޅުވެފައިވެ އެވެ. އަދި މަރުވި މީހުންގެ އާއިލާތަކަށް ތައުޒިޔާ ރައްދުކޮށްދެއްވުމަށްވެސް އެދިވަޑައިގެންފައިވެ އެވެ.\nސަބްމެރީން ގެއްލުނީ ކަނޑުއަޑީގައި މިސައިލުގެ ތަމްރީން ތަކެއް ކުރިއަށް ގެންދަނިކޮށެވެ. ސަބްމެރިން އޮތް ފުން ހިސާބުގެ ގޮތުންނާއި ސަބްމެރިންގައި ހުރީ ތިން ދުވަހުގެ އޮކްސިޖަން ކަމަށްވާތީ ފަޅުވެރިން މިހާރު ތިބޭނީ މަރުވެފައި ކަމަށް އިންޑޮނީޝިއާގެ އަސްކަރީ އޮފިޝަލުން ނިންމެވީ އިއްޔެގެ ވަގުތެއްގަ އެވެ.\nއަބްދުﷲ ޝާހިދު އިންޑޮނޭޝިއާ\nހަ ގައުމެއްގެ މިނިސްޓަރުންނާ ޝާހިދު ބައްދަލު ކުރައްވައިފި


Fake Account Hadhaigen Ulhey Meehunnah Thajoobege Hoonu Raddheh - Vaguthu\nފޭކް އެކައުންޓް ހަދައިގެން އުޅޭ މީހުންނަށް ތަޖޫބެގެ ހޫނު ރައްދެއް\nމަޝްހޫރު ކޮމީޑިއަން ޝާޒް\nފޭކް އެކައުންޓު ހަދައިގެން ޓުވިޓާގައި އުޅޭ މީހުންނަށް މަގްބޫލު ކޮމެޑިއަން އަހުމަދު ޝާޒް ތަޖޫބެ ވަރަށް ބޮޑަށް ފާޑު ކިޔައިފިއެވެ.\nޝާޒް އޭނާގެ އަމިއްލަ ޓްވިޓަރ އެކައުންޓުން ކުރި ޓްވީޓެއްގައި ބުނެފައި ވަނީ ފެކް އެކައުންޓު ހަދައިގެން ޓްވީޓް ކުރާ މީހުން އަނބިމީހާގެ ބިއްދަށަށް އަރާ ނިދިއްޔާ މާ ރަނގަޅުވާނެ ކަމަށެވެ.\nޝާޒްގެ މި ޓްވީޓުގައި އެއްވެސް މީހެއްގެ ނަން ބޭނުންކޮށްފައި ނުވާ އިރު ޝާޒް ވަނީ ފިލާ ތިބެ ޓްވީޓް ކުރުމަކީ ވަރަށް ފިނޑި އަމަލެއްގެ ގޮތުގައި ސިފަކޮށްފައެެވެ. އޭނާ ބުނީއަމިއްލަ މީހާގެ މޫނު ފޮރުވައިގެން ދަމާ ކަނޑާ އުސޫލުން އުޅުމަށްވުރެ، އަމިއްލަ އަންހެނުންގެ ބިއްދަށަށް ވަދެ ނިދަން އޮތުންވެސް މާ ރަނގަޅުވާނެކަމަށެވެ.\nFake account hadhaigen moonuforuvaigen Twitter gai dhamaakandan ulhumahvure anbimeehaage biddhashah araa nidhiyyaa maarangalhuvaane.\n— Ahmed Shaz (Thajoo) (@shaazthajoo) January 5, 2021\n" ފޭކް އެކައުންޓު ހަދައިގެން މޫނު ފޮރުވައިގެން ޓްވިޓާގައި ދަމާކަނޑަން އުޅުމަށްވުރެ، އަނބިމީހާގެ ބިއްދަށަށް އަރާ ނިދިއްޔާ މާ ރަނގަޅުވާނެ." އެ ޓްވީޓގައިވެއެވެ.\nވަކި މީހެއްގެ ނަން އެ ޓްވީޓުގައި ނެތް ނަމަވެސް ބައެއް މީހުން ވަނީ ތަޖޫ މިހެން ބުނެފައިވަނީ ކުރީގެ ރައީސް މުހައްމަދު ނަޝީދަށް ނިސްބަތްކޮށް ކަމަށް ބުނެފައެވެ. ސަބަބަކީ މިހާރު މަޖިލިސް ޗުއްޓީގައި އޮތް އިރު ރައީސްނަޝީދު ގެންގުޅުއްވާ ފޭކް އެކައުންޓްކަމަށް ބުނާ (އެލްކެސް ޓްވިޓާ) ގެ އެކައުންޓުން ގިނަ ޓްވީޓްތަކެއް ކޮށް އެކި ކަންކަމާއި މެދު ޚިޔާލު ފާޅުކުރަމުންދާތީއެވެ. އެގޮތުން ސަރުކާރާއި ސިޠާސީ ބައެއް ބޭފުޅުންނަށް ރައްދު ދެއްވާ ފާޑުވިދާޅުވަމުންދާކަން ފާހަގަކޮށްލެވެއެވެ.\nނަމަވެސް ރައީސް ނަޝީދު ނޫން މަޝްހޫރު އެހެން ބޭފުޅުންވެސް ފޭކް އެކައުންޓުތައް ގެންގުޅުއްވައެވެ. އެހެންނަމަވެސް މިހާ ފާޅުކަން ބޮޑުކޮށް އެފަދަ އެކައުންޓެއް ގެންގުޅުއްވާ އެހެން ބެފުޅެއް ފާހަގައެއް ނުވެއެވެ.\nޖެނުއަރީ 5, 2021 17:53\nތިއީ އަންނިއަށް ބުނެލި ބަހެެއްދޯ\nޖެނުއަރީ 6, 2021 11:28\nކިހިނެއްތޯ އަންނިއަށް ވާނީ؟ ލައިލާ ވަރިވެއްޖެއޭ. މިހާރުކޮންދުވަހެއް. ނަޝީދަކީ މިހާރު ހުއްސަރިބައި މީހެއް. ހިސާނު ކާރި އަހާބަލަ މީދޮގެއްތޯ!\nޖެނުއަރީ 5, 2021 18:12\nޖެނުއަރީ 5, 2021 19:16\nޢަޅުގަނޑަށް ހީވާ އެއްޗެއް ބުނެލާފާނަން. ސިޔާސީ ވުމަށް ފުރަތަމަ ސްޓެޕް ނަގަނީހެން.\nޖެނުއަރީ 5, 2021 19:42\nމިއީ ވެސް ދައުވާ ކުރަންޖެހޭ މީހެއް.. ޒުވާންޖީލަކަށް މާ މޮޅު ކޮމީޑިއަންއަކަށް ވެގެން އަވަގުރާނަ ގޮވަން ދަސްކޮއްދީ އެކުދިންގެ ސުލޫކާ ކުޅޭމީހެއް. އަދި މިއީ ބަޢާވާތުގެ ބޮޑެއް.. މައްސަލަ ބަލަންފެށީމަ ކެކިއަރަނީ..\nޖެނުއަރީ 6, 2021 09:31\nކާކު މައްސަލަ ބަލަނީ؟ ތި ބޭފުޅާތަ ބައްލަވާނީ؟ ހިހީ\nޖެނުއަރީ 5, 2021 19:59\nމީނަ އެބުނީ މަގޭ ވާހަކަ ދޯ. ތަޖޫބެ ކައިރީގައި ބުނޭ މަށަކީ މިހާރު އެކަނިވެރި ބަފައެކޭ. އަނބިމީހާ ބިއްދަށް އަރާއޮވެ ނިދޭނެ ގޮތެއް ނެތޭ. އެކަމަކު އަންހެނެއްގެ ބިއްދަށަށް އަރާއޮވެ ނިދާފާނަމޭ.\nޖެނުއަރީ 5, 2021 20:37\nމީ ހާދަވަރުގަދަ ރައްދެކޭ! ފޭކުއެކައުންޓްގެންގުޅޭމީހުން ބިރުންފުއްކަނޑައިގެން ގޮސްފި. މަވެސްމިހުރީ ބިރުން...\nޖެނުއަރީ 6, 2021 09:37\nތިކަހަލަ ފިޑިންނަށް ނުވެސް ވިސްނޭނެ...\nޖެނުއަރީ 5, 2021 23:12\nޗީޑި! މިދެންކާކުތަ! ހައްޕުނޑުޝާޒު ދޯ!\nޖެނުއަރީ 6, 2021 09:34\nހަމަ އެބުނީ ތެދެއް... އެލްކްސް ވަރަށް ފިޑި.. އަންނި ކުރިން ނުއުޅޭ ފާޑަށް އުޅޭތީ ކަމަކު ނުދޭ..\nޖެނުއަރީ 5, 2021 23:45\nތިދެން ކާކު؟؟ ދެން އަމިއްލައަކަށް މާމަޖާވެގަނެގެން ރަނޑު ފާޑަކަށް އުޅޭކަށް؟؟\nޖެނުއަރީ 6, 2021 00:13\nތިހެން ބުނަން ތަންކޮޅެއް ލަސް ވެއްޖެ ފޭސްބުކުގައިވެސް ގިނައީ ފޭކު\nޖެނުއަރީ 6, 2021 01:22\nކަޑަވާނެ. ރަނޑު ފާޑަކަށް މާ މަޖާވެގަނެގެން.. ކެކެކެ ކެކެކެކެކެކެ ކެކެެކެ ކެކެކެކެ ކެކެކެ\nޖެނުއަރީ 6, 2021 12:56\nވަރަށް ފޫހި މީހާ ގަނޑެްއްތީ.


އެސްޓީއޯ ރަމަޟާން ބާޒާރާ ޔޫރޯ ފޯރިއާ 2016 ފަށައިފި\nކޮންމެ އަހަރަކު ވެސް ރަަމަޟާން މަހަށް ޚާއްޞަކޮށްގެން ވީހައި ހެޔޮ އަގުތަކުގައި އެސްޓީއޯ އިން ވިއްކާތަކެތި ކަސްޓަމަރުންނަށް ލިބޭނެ ގޮތް ފަހިކޮށްދިނުމަށް އެސްޓީއޯ އިން ކުރިއަށް ގެންދާ ރަމަޟާން ބާޒާރާއި ޔޫރޯ ފޯރިއާ މިއަހަރުވެސް ފަށައިފިއެވެ.\nއެސްޓީއޯ އިން ބުނީ މިއަދުން ފެށިގެން ޖޫން މަހުގެ 16 ވަނަ ދުވަހަށް ކުރިއަށް ގެންދާ ރަމަޟާން ބާޒާރުގައި ވަރަށް ބޮޑެތި ޑިިސްކައުންޓުތަކެއް ލިބޭނެ ކަމަށެވެ. މިގޮތުން ރަމަޟާންމަހަށް ގިނަ ބައަކު ބޭނުންވާ ބަދިގޭ ސާމާނާއި ގެތެރޭގެ ސާމާނު މި ޕްރަމޯޝަނުގައި ޚާއްޞަ ޑިސްކައުންޓުތަކާއިއެކު ލިބޭނެ ކަމަށް އެސްޓީއޯ އިން ބުނެއެވެ.\nއެއާއިއެކު ޔޫރޯ ޔޫރޯ ފޯރިއާ އާއި ދިމާކޮށް ފިލިޕްސް، ހީޓާޗީ އަދި ސަމްސުންގ ޓީވީތަކުން ބޮޑެތި ޑިސްކައުންޓުތަކާއިއެކު ބޮޑެތި އިނާމުތަކެއްވެސް ލިބޭނެ ކަމަށް އެސްޓީއޯ އިން ބުނެއެވެ. މިތިން ބްރޭންޑްގެ ބާވަތްތައް ގަތުމުން ލިބޭ އިނާމުގެތެރޭގައި ޓީވީ، ދޮންނަ މެޝިން، ރެފްރިޖިރޭޓަރ، އަދި މޯބައިލް ފޯނުވެސް ހިމެނެއެވެ.\nމިޕްރަމޯޝަން ކުރިއަށް ގެންދާއިރު ބައެއް ބާވަތްތައް ގަތުމުން ވަގުތުން އިނާމު ލިބޭ ޕްރަމޯޝަންތަކެއްވެސް ކުރިއަށް ގެންދާނެއެވެ.\nއެސްޓީއޯ އިން ބުނީ މި ޕްރަމޯޝަން ކުރިއަށްގެންދާއިރު ޕްރަމޯޝަންގެ މައުލޫމާތު ދިނުމަށް ރޯޑް ޝޯތަކާއި ޑެމޯ ސެޝަންތަކެއް ކުރިއަށް ގެންދާނެ ކަމަށެވެ.\nމި ޕްރަމޯޝަން އެސްޓީއޯ ހޯމް އިމްޕްރޫވްމަންޓުގެ އިތުރުން އެސްޓީއޯގެ 13 ރީޖަނަލް ފިހާރައިގައިވެސް ކުރިއަށް ގެންދާނެއެވެ.


ސްކޫލްތަކުގައިވެސް މާސްކް އެޅުން މަޖުބޫރެއް ނޫން | Feshun.mv\nސްކޫލްތަކުގައިވެސް މާސްކް އެޅުން މަޖުބޫރެއް ނޫން\n13 މާރޗް 2022 - 21:49\nރާއްޖޭގެ ސްކޫލްތަކުގައިވެސް މާސްކް އެޅުން މަޖުބޫރު ނޫންކަމަށް މިނިސްޓްރީ އޮފް އެޑިޔުކޭޝަނުން ވިދާޅުވެއްޖެއެވެ.\nއެ މިނިސްޓްރީން ދާދި ދެންމެ ކުރެއްވި އިޢުލާނެއްގައި ވިދާޅުވީ، ހެލްތު ޕްރޮޓެކްޝަން އޭޖެންސީން އާންމު ތަންތަނުގައި މާސްކު އަޅަން ނުޖެހޭކަމަށް ނިންމުމާ ގުޅިގެން ދަރިވަރުން ސްކޫލަށް ހާޟިރުވާއިރު މާސްކު އެޅުމަކީ މަޖުބޫރުކަމެއް ނޫން ކަމަށެވެ.\n"ނަމަވެސް ބެލެނިވެރިޔާ އާއި ދަރިވަރުން ބޭނުން ނަމަ ދަރިވަރުން މާސްކު އަޅައިގެން ސްކޫލަށް ފޮނުވިދާނެ. އަދި ހައިރިސްކު ދަރިވަރުން ސްކޫލަށް ހާޟިރުވާއިރު މާސްކު އެޅުމަކީ އެދެވިގެންވާ ކަމެއް." އެޑިޔުކޭޝަން މިނިސްޓްރީން ވިދާޅުވިއެވެ.\nސްކޫލުގައި އުޅޭ ވަގުތުތަކުގައި މާސްކު އެޅުމަކީ މަޖުބޫރުކަމެއް ކަމުގައި ނުވިޔަސް، ރައްކާތެރިކަމުގެ ފިޔަވަޅުތަކެއްގެ ގޮތުން ސްކޫލުގައި ހުންބެލުމާއި ގިނަގިނައިން އަތްދޮވުމުގެ ކަންތައް ކުރިއަށްގެންދެވޭނެ ކަމަށްވެސް އެ މިނިސްޓްރީން ވިދާޅުވިއެވެ.\nރާއްޖޭގައި މާސްކް އެޅުން އުވާލާފައި މިވަނީ ދެ އަހަރަށްފަހު ޢާއްމު ޞިއްޙަތުގެ ކުއްލި ނުރައްކަލުގެ ހާލަތު އުވާލުމާއި ގުޅިގެންނެވެ.\nކުޑަ, ކޮވިޑް-19, ފޭސް މާސްކް\nއަރަބި ބަސް ކިޔަވައި ދިނުމާ ގުޅޭ ސެމިނާއެއް ފަށިގެން ކުރިއަށްދަނީ\nކަލިނަރީ އާރޓްސް އެގްޒިބިޝަނުން ރ.އަތޮޅު ޓޫރިޒަމް އެކްސްޕޯ ފަށައިފި\nފިޝަރީޒް މިނިސްޓަރުގެ ތުރުކީ ދަތުރުފުޅުގެ ޓިކެޓަށް އެކަނި ބައި ލައްކައަށްވުރެ ގިނަ ރުފިޔާ ޚަރަދުކޮށްފި\nކައުންސިލްތަކުގެ ހިޔާލާ އެއްގޮތަށް މަޝްރޫއުތައް ގެންދަން މަސައްކަތް ކުރާނަން: ރައީސް\nފުޓްބޯޅަ ދަނޑު ނުހަދައިގެން މަރަދޫ ޒުވާނުން މުޒާހަރާ ކުރަން ފަށައިފި\nޚިޔާލު ފާޅުކުރުމުގެ މިނިވަންކަމަށް ސަރުކާރުން ހުރަސްއަޅާ މައްސަލަ ޔޫއެންއާއި ހިއްޞާކޮށްފި\nވިލިމާލޭގައި ކުޑަކުދިންތަކަކަށް މުއްދަތު ހަމަވި ވެކްސިންއެއް ދިން މައްސަލަ ބަލަން ފަށައިފި\nEmail: [email protected] | Phone: +960 7352121\nCopyright 2020 - 2022, Feshun Media, All Rights reserved ©


COVID-19: Oxford ge vaccine furathama maruhala nimma dhevana maruhala ah | ThePress\nEnglish Edition Thursday, May 28, 2020 28.46 °C light rain\nކޮވިޑް-19: އޮކްސްފޯޑްގެ ވެކްސިން ފުރަތަމަ މަރުހަލާ ނިންމާ ދެވަނަ މަރުހަލާއަށް\n22 May 2020, 15:19\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19)އަށް ވެކްސިންއެއް އުފެއްދުމަށް ކުރަމުންދާ މަސައްކަތުގެ ތެރެއިން/ފޮޓޯ: އެސްސީއެމްޕީ\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް ވެކްސިންއެއް ތަރައްގީ ކުރުމަށް ކުރަމުންދާ މަސައްކަތުގެ ތެރެއިން އޮކްސްފޯޑް ޔުނިވާސިޓީއިން ފިޔަވަޅެއް ކުރިއަށް އަޅައިފިއެވެ.\nއޮކްސްފޯޑް ޔުނިވާސިޓިއިން މިއަދު ނެރުނު ބަޔާނެއްގައި ބުނެފައިވަނީ ވެކްސިންއެއް ތަރައްގީ ކުރުމަށް ކުރިއަށްދާ ދިރާސާގައި އެއް މަރުހަލާ ދެވަނަ މަރުހަލާއަށް ވަންނަމުންދާ ކަމަށާ، މި މަރުހަލާއަކީ އިންސާނުންގެ ހަށިގަނޑުގައި ވެކްސިން ޓެސްޓު ކުރާ މަރުހަލާ ކަމަށެވެ. މި މަރުހަލާގައި 10260 މީހުން ބައިވެރިވާ ކަމަށްވެސް އޮކްސްފޯޑް ޔުނިވާސިޓީއިން ބުނެއެވެ.\nއޮކްސްފޯޑް ޔުނިވާސިޓީގެ ދިރާސާ ޓީމުން މިމަޝްރޫއު ކުރިއަށް ގެންދަނީ އެ ގައުމުގައި ހަރަކާތްތެރިވާ ބައިނަލްއަގުވާމީ ފާމަސޫޓިކަލް ކުންފުނި އަސްޓްރާޒެނެކާ ގުޅިގެންނެވެ. މި ކުންފުންޏަކީ ވެކްސިން ކާމިޔާބު ވެއްޖެނަމަ ފުޅާ ދާއިރާއެއްގައި ވެކްސިން ތަރައްގީކޮށް، ވިއްކަން ނެރޭނެ ކުންފުންޏެވެ.\nއޮކްސްފޯޑް ޔުނިވާސިޓީގެ ބަޔާން ބުނާ ގޮތުގައި ދިރާސާގެ ފުރަތަމަ މަރުހަލާ މިހާރު ވަނީ ނިމިފައެވެ. ދެވަނަ މަރުހަލާއަށް ފަށާއިރު، މި މަރުހަލާގައި ގިނަ އަދަދެއްގެ ކުޑަކުދިންނާ ދޮށީ އުމުރުގެ މީހުންވެސް ބައިވެރިވާނެ ކަމަށް އެ ޔުނިވާސިޓީއިން ބުނެއެވެ.\nދިރާސާގެ3ވަނަ މަރުހަލާއަކީ އުމުރުން 18 އަހަރުން މަތީގެ ގިނަ ބައެއްގެ ތެރޭގައި ވެކްސިން މަސައްކަތްކުރާނެ ގޮތެއް ވިލަރެސް ކުރުމުގެ މަރުހަލާއެވެ.\nއޮކްސްފޯޑް ވެކްސިން ގުރޫޕުގެ އިސްވެރިޔާ ޕްރޮފެސާ އެންޑްރޫ ޕޮލާޑް ވިދާލުވީ ދިރާސާގެ މަސައްކަތް ކުރިއަށްދަނީ އެދެވޭ ރޫހެއްގައި ކަމަށާ، ދެން އޮތީ އާބާދީގެ ބޮޑު ބަޔަކަށް ވެކްސިންގެ ޒަރިއްޔާއިން ރައްކާތެރިކަން ކަށަވަރުވޭތޯ ބެލުން ކަމަށެވެ.\nއަސްޓްރާޒެނެކާއިންވަނީ ވެކްސިން ކާމިޔާބު ވެއްޖެނަމަ 400 މިލިއަން ޑޯޒް އުފެއްދުމުގެ އެއްބަސްވުމެއްގައި ސޮއިކޮށްފައެވެ.\nކޮވިޑް-19 ވެކްސިން ލައިފްސްޓައިލް ސިއްހަތު


Riz Ahmed: oskaaah nomineytvee furathama muslim ektaru\nރިޒް އަހުމަދު: އޮސްކާއަށް ނޮމިނޭޓްވީ ފުރަތަމަ މުސްލިމް އެކްޓަރު\nރިޒް އަހުމަދު: ބެސްޓް އެކްޓަރު ކެޓަގަރީން އޮސްކާ އަށް ވަނީ ނޮމިނޭޓް ވެފައި\nއެންމެ މޮޅު އެކްޓަރުންގެ ކެޓަގަރީން އޮސްކާ އެވޯޑަށް ނޮމިނޭޓްވުމަކީ ވަރަށް މަދުން ނޫނީ އެކްޓަރަކަށް ހުވަފެނުން ވެސް ފެންނާނެ ކަމެއް ނޫނެވެ. ރިޒް އަހުމަދަށް ވަނީ މި އުފާ ހާސިލުވެފަ އެވެ. އޭނާއަކީ މިހާތަނަށް އޮސްކާއަކަށް ނޮމިނޭޓްވީ މުސްލިމް ހަމައެކަނި އެކްޓަރު ވެސް މެއެވެ.\nއޮސްކާ ނޮމިނޭޝަންސް އިއުލާން ކުރިއްސުރެ ސޯޝަލް މީޑިއާގައި ރިޒްގެ ޓްރެންޑްގެ އޮއިވަރު ވަނީ ގަދަވެފަ އެވެ. ރިޒް ނޮމިނޭޓްވީ "ސައުންޑް އޮފް މެޓަލް"ގައި އޭނާ ކުޅެފައިވާ ބައިންނެވެ.\nބެސްޓް ސަޕޯޓިން އެކްޓަރުގެ އޮސްކާ އެވޯޑް މީގެ ކުރިން މުސްލިމް އެކްޓަރަކަށް ލިބިފައި ވެއެވެ. އެއީ 2017ގައި ރިލީޒްކުރި "މޫންލައިޓް"ގައި ދެއްކި ޕާފޯމަންސަށް މެހެރްޝާލާ އަލީ އަށެވެ. މިހާރު ރިޒް މިވަނީ ބެސްޓް އެކްޓަރު ކެޓަގަރީން ނޮމިނޭޓް ވެފަ އެވެ.\nރިޒް އަކީ ޕާކިސްތާން ބްރިޓިޝް އެކްޓަރެކެވެ. އޮސްކާގެ ފިނާލޭ އާ ހަމައަށް ދެވުމަކީ ވެސް ރިޒް އަށް ވަރަށް ބޮޑު ކާމިޔާބެކެވެ. މިހާރު އޭނާ ނޭވާ ހިފަހައްޓާލައިގެން ހުރީ ބެސްޓް އެކްޓަރުގެ އެވޯޑު ލިބިދާނެކަމުގެ އުންމީދުގަ އެވެ.\nލޮސް އެންޖަލިސް ޓައިމްސް އަށް ދީފައިވާ އިންޓަވިއު އެއްގައި ރިޒް ބުނީ މި ވަގުތު އޭނާއަށް ކުރެވެނީ މިފަދަ އެވޯޑަކަށް ނޮމިނޭޓްވީމަ އެހެން އެކްޓަރުންނަށް ވުރެ ކުރެވޭ ކަހަލަ އިހްސާސް ތަކެކެވެ. އެއީ ވަރަށް ހިތްގައިމު އިހްސާސް ތަކެއް ކަމަށް ވެސް އޭނާ ބުންޏެވެ.\n"ބައެއް މީހުން ބުނާނެ ފުރަތަމަ މުސްލިމް އެކްޓަރޭ. އަނެއް ބަޔަކު ބުނާނެ ޕާކިސްތާނާއި އިނގިރޭސި ވިލާތަށް ނިސްބަތްވާ ފުރަތަމަ އެކްޓަރޭ. އަނެއް ބަޔަކު ބުނާނެ ލަންޑަންގެ ވެމްބްލީގައި ދިރިއުޅޭ ފުރަތަމަ އެކްޓަރޭ. އެކަންކަމަށް ވުރެ އަހަރެންނަށް މުހިއްމީ އަހަރެންގެ މަސައްކަތް ދުނިޔެއަށް ފާހަގަ ކުރެވުނުކަން،" ރިޒް ބުންޏެވެ.\nރިޒް އަކީ ލީޑް އެކްޓިން އެމީ ލިބުނު ފުރަތަމަ މުސްލިމް އެކްޓަރު އަދި ފުރަތަމަ އޭޝިއާ އެކްޓަރު ވެސް މެއެވެ. އެ އެވޯޑު އޭނާ އަށް ލިބުނީ 2017 ގައި ރިލީޒްކުރި "ދަ ނައިޓް އޮފް" ކުޅެގެންނެވެ.\nއޮސްކާސް އެވޯޑްސް އިސްލާމީ ދުނިޔެ\nވިލް ސްމިތުގެ ތަފާލުން ހޮލީވުޑަށް ލޮޅުން!\nއޮސްކާ 2022: އެންމެންގެ ލޯ ޖަޑާ ޕިންކެޓްގެ ހެދުމަށް\nއޮސްކާ އެވޯޑަށް އެންމެ ވާދަކުރާނެ ފަރާތްތައް


BREAKING: Thilafushi Gai Thibi Bidheyseennai Fuluhunnaa Medhu Hamanujehun Hingaifi - Vaguthu\nތިލަފުށީގައި ތިބި ބިދޭސީންނާއި ފުލުހުންނާ މެދު ހަމަނުޖެހުން ހިންގައިފި\nތިލަފުށީގައި ތިބި އައިމާ ކޮންސްޓްރަކްޝަންގެ ބިދޭސީންނާއި ފުލުހުންގެ މެދުގައި ހަމަނުޖެހުން ހިންގައިފިއެވެ.\nއެ ރަށުން "ވަގުތަށް" މައުލޫމާތު ދިން މީހަކު ބުނީ އެ ހަމަނުޖެހުން ހިނގަން މެދުވެރިވީ ބިދޭސީންގެ މުސާރަ އައިމާ ކޮންސްޓްރަކްޝަނުން ނުދޭ ކަމަށް ބުނެ ޝުއޫރު ފާޅުކުރަން ހިންގި ހަރަކާތްތަކަށް ފަހުގައެވެ. އޭނާ ބުނީ މިއަދު ހެނދުނު މުސާރަ ނުލިބޭ މައްސަލައިގައި އެތަނުގައި ނަގާކިޔާ ބައެއް ފުލުހުން ތިލަފުށީގެ ޕޮލިސް ސްޓޭޝަނަށް ގޮސްފައިވާ ކަމަށެވެ.\nއަދި އެ މީހުންނަށް މުސާރަ ނުލިބޭކަމާއި، އެތަނުގައި ތިބެން ބޭނުން ނުވާކަމަށް އެ ބިދޭސީން ބުނެފައިވާކަމަށެވެ. ބިދޭސީންގެ އެ ޝަކުވާތަކާއި ގުޅިގެން ފުލުހުންނަށް ކޮށްދެވޭނެ ކަމެއް ނެތްކަމަށް ބުނުމުން އެ މީހުން އަނބުރާ އެ މީހުން ދިރިއުޅޭ ތަނަށް ގޮސްފައިވާ ކަމަށް އޭނާ ކިޔާދިނެވެ.\nއޭގެ ފަހުން ޕެޓްރޯލް ކުރަން އުޅުނު ބައެއް ފުލުހުންނަށް ބައެއް ބިދޭސީން ލަޓިބުރި ފަދަ ތަކެތި ހިފައިގެން އުޅުނު މަންޒަރު ފެނިފައިވާކަމަށާއި، ހަމަނުޖެހުން ހިނގީ އެ ލަޓިބުރިތައް ހޯދަން އުޅުނު ހިސާބުން، ބިދޭސީން ގަދަ ދެއްކުމުން ކަމަށް އޭނާ ކިޔާދިނެވެ.\n" ބައެއް މީހުން އުޅުނު އެގެ ތެރޭގައި ތަނަށް ގެއްލުން ދޭން އުޅުނު މީހުންވެސް. މިހާރު އެބަ އަންނަކަމަށް ވަނީ އިތުރު ފުލުހުންނާއި އަދި އިންވެސްޓިގޭޝަންވެސް. އައިމާއިން މުސާރަ އެއް ނުދެޔޭ އެ މީހުން ބުނަނީ. އަދި ކާން ވެސް ރަނގަޅަކަށް ނުލިބެޔޭ." އޭނާ ކިޔާދިނެވެ.\nއައިމާ ކޮންސްޓްރަކްޝަންގެ ބިދޭސީންނަށް މުސާރަ ނުދޭ މައްސަލަ ފެންމަތިވެފައިވާ އިރު އެ ކުންފުނިން އެ ވާހަކަތައް ދޮގު ކުރެއެވެ. އަދި އެ ބިދޭސީން ހަމަނުޖެހުން ހިންގަން ގަސްތުގައި މަސައްކަތް ކުރާ ކަމަށާ، އެ މީހުން އަނބުރާ ކުންފުންޏަށް ފޮނުވާލަން މަސައްކަތް ކުރާ ކަމަށް ވެސް ބުނެއެވެ.\nޖޫން 2, 2020 16:48\nބިދޭސީންވެސް އުޅެނީ އެމްޑީޕީ ގުންޑާއިން އުޅޭ ވައްތަރައް\nޖޫން 2, 2020 18:21\nހިސާބައްވުރެގިނަވީމައިވާނީއެހެން. މިހާރުވެސް ބޮޑެތި ގޯތިތަކުގައި މާރުކޭޓްހަދައިންގެން އެތިބެނީ. މިފަދަދަތި ދުވަސްވަރެއްގައި ދިވެއްސަކުކުރާނެމަސައްކަތެއްނެތް


Azza Dharifulhah Ganedhinee PS5 Eh - Vaguthu\nއައްޒަ ދަރިފުޅަށް ގަނެދިނީ ޕީއެސް5 އެއް\nރާއްޖޭގެ އެންމެ މަޝްހޫރު ފިލްމީ ތަރި މަރިޔަމް އައްޒަ ވެފައި ވަނީ ގިނަބަޔަކު އެންމެ ގަޔާވާ އެކަކަށެވެ. އަހްލާގީ ފެންވަރު ރަނގަޅު ގިނަބަޔަކު އެންމެ ގަޔާާވާ އެކަކެވެ. ފިލްމީ ތަރިންގެ ތެރެއިން އައްޒަވެފައި ވަނީ ފޭނުންނާއި ވެސް ވަރަށް ގާތްކޮށް އުޅޭ ތަރިއެއްގެ ގޮތުގައެވެ.\nއެގޮތުން އޭނާ އަކީ މީސް މީޑިއާވެސް ވަރަށް ރަހުމަތްތެރި ފަންނާނެކެވެ. ދިރިއުޅުމުގެ ގިނަ ކަންކަމާއި އުފާވެރި ވަގުތުތައް އާއްމުކޮށް މީސް މީޑިއާގައި ހިއްސާ ކުރާ އެއް ފަންނާނަކީ އައްޒަ އެެވެ. އެކަން ވަރަށް ރަނގަޅަށް އޭނާގެ އިންސްޓަގްރާމް އެކައުންޓާއި ސްނެޕްޗެޓް ސްޓޯރީ ބެލުމުން އެނގެއެވެ.\nއެގޮތުން މިއަދު އައްޒަ މި ވަނީ އޭނާގެ ހުރި ހަމައެކަނި ދަރިފުޅު ކަމަށްވާ އީތަންއަށް ޕީއެސްް5 އެއް ގަނެދީ އެކަން މީސް މީޑިއާގެ ސަމާލުކަމަށް ގެނެސްފައެވެ.\nއޭނާ އެ ޕީއެސް5 ދަރިފުޅަށް ގަނެދިނުމަށް ފަހު ހިއްސާކުރި އެއް ފޮޓޯގައި ލިޔެފައި ވަނީ ދަރިފުޅުގެ އެ ހިނިތުންވުން ދެކިލުމަށް ކުރެވެން ހުރި ކޮންމެ ކަމެއް ކުރާނެ ކަމަށެވެ.\nއީތަންއަކީ އައްޒައާއި ފިލްމީ ތަރި އިސްމާއިލް ޖުމައިހްގެ ދަރިފުޅެވެ.\nއައްޒަ އީތަންއަށް ގަތް ޕީއެސް5ގެ އަގު މިހާރު އުޅެނީ 11500ރ އާއި 12500ރ އާ ދެމެދުގެ އަގެއްގައެވެ.\nއައްޒަ މިހާރު ކައިވެނިކޮށްގެން އުޅެނީ ފިލްމީ ތަރި މުއާާޒް އާއެވެ.\nޖެނުއަރީ 15, 2021 17:24\nއަގުބޮޑު ކުޅޭ އެއްޗަކަށް ވުރެ ރަނގަޅު އިސްލާމީ ތަރުބިއްޔަތެއް މާމުހިންމު\nއަގުބޮޑެތި ތަ ކެތި ގަނެގެން ކުދިންގެ ހިނިތުންވުން ދެމި ހުންނާނީ ހިނދު ކޮޅަ ކައް. ފޯނު ދޫ ކޮއްލާފަ ދަރިފުޅާ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ ެެަެެެެަެެެަެެެެަެެަެެެެަެެެަެެެެަެެަެެެެަެެެަެެެެަެެަެ\nޢެ ކީގައި ވަގުތު ހޭދަ ކޮއްފި ނަމަ އުމުރު ދުވަހު އެހިނިތުން ވުން ދެމިހުންނާނެ ޢިންޝާﷲ\nއަޅެ ތަންފު ކެއް ބޮޑުވަރުދޯމީ...އައްޒަ މުއާއަށް. ބޮ ކްސާއެއް ގަނެދީފި...ދަރިފުޅަށް ދަތްއުގުޅާ ބުރުހެއް ގަނެދީފި..މުއާ އައްޒަށް ތަތްނުލަވާ ތަވައެއް ގަނެދީފި..އެބައެއްގެ ފުދުންތެރި ކަން ހުރިވަރަ ކުން ހަދިޔާދިނުމާ ބެހެމާ އޮންނާނެ އެއްމެންގެވެސް..މިވަރަށް ދެއް ކެން ނޫޅުނަސް ވެދާނެ..އެހެންމީހުންގެ ހަސަދަވެރި ކަން ވަންނަވަރަށް ދެއް ކެންއުޅެންނުވާނެ..މާލީތަނަވަސް ކަންނެތް ކިތައް ދިވެހިން އެބަތިބި ދަރިންދެ ކެ ލޯބިވިޔަސް ކިރުތައްޓެ މޭވާ ކޮޅެ ނުދެވޭ ހާލުގަ...މާދަމާ ނޫހުގަޖަހާފާނެ އައްޒަ ދަރިފުޅަށް ކިރުތައްޓެދީފި..\nޖެނުއަރީ 15, 2021 18:20\nދެއްކުންތެރިކަންނޫން ކަމެއް ނެތް. ފާހާނާކޮއްފަ އެވާހަކަވެސް ޖަހާބަލަ ސްޓޯރީގަ\nޖެނުއަރީ 15, 2021 18:55\nކޮންމެ މަޔަކުވެސް އެމީހެއްގެ ދަރިންގެ އުފަލައްޓަކައި ވެވެން ހުރި ކަމެއްކުރާނެ. އިސްތިހާރުނުކުރިޔަސް.\nޖެނުއަރީ 15, 2021 18:56\nމި ސޮރު ހާދަ ލަދުގަންނާނެބާއޭ ހިތަށް އަރާ މަންމަ އުޅޭ ވައްތަރުން\nޖެނުއަރީ 15, 2021 19:01\nއައްޒާ ދަރިފު ޅަށް މުސައްލައެއް ގަނެދީފަ ފޭސްބުކުގައި ނަހާބަލަލަ. ނޫނީ ފިރިމީހާ ނަމާދައް ދަނިކޮއް ފޮޓޯއެއްޖަހާބަލަ.\nޖެނުއަރީ 15, 2021 19:12\nދަރިފު ޅަށްޓަކައި ދަރިފު ޅުގެ ބައްޕަ އާ ކައިވެނި ނުކުރީ ކީއްވެބާ....؟؟ ދަރިންނަށްޓަކައި ދެމަފިރިން ދިރިއު ޅުމަކީ ވެވޭ ޖިހާދެކޭ...\nދެއްކުންތެރިކަން ނޫން އެއްވެސް ކަމެއް ނެތް.....\nޖެނުއަރީ 15, 2021 19:19\nޖެނުއަރީ 15, 2021 19:39\nނިކަމެއްޗަކަށް އެހީގެ އަތެއް ފޯރުކޮއްލަދީބަލަ ތިކަހަލަ ލިބޭ މީހުން، އާދޭސް!\nމިހާރުވެސް މިއުޅެނީ ސަހަލު ޢަގެއްގަ ވަންނާނެ ތަނެއް ނުލިބިގެން..\nސަދަގާތެއް ކޮނމެވެސް ފަގީރަކަށް ދިއްކޮއްލާބަލަ\nޖެނުއަރީ 15, 2021 19:42\nމިދެން ބޮޑުވަރު ފޮޑިއެއް ޖެހިޔަސް އެވާހަކަ ވެސް ޖަހާލައްޗެ\nޖެނުއަރީ 15, 2021 19:52\nތިދެން އެހާވަރު ކަމެއްތަ އިސްތިހާރު ކުރަން. މަގޭ ދަރިފުޅަށް ވެސް ގަނެދީފިން ތިޔަ ބުނާ އެއްޗެއް. އިސްތިހާރެއް ނުކުރަން. ދެއްކުން ތެރިކަން ނޫން ދެން ކޮން ކަމެއް ތީ...\nޖެނުއަރީ 15, 2021 19:54\nމަގޭ ދަރިފުޅު އަތުގަ އިންނާނެ ޕީއެސް4އެއް އަަައްޒަ ދަރިފުޅު އަަތުގަ އެކަންޏެއް ނޫން ގޭމް ކުޅޭ އެއްޗެހި ހުންނަނީ. ވަރަށް ފޫހިވޭ އަބަދު ވެސް ފޮނިކަނޑަން އުޅޭ މީހެއް.😠😠\nޖެނުއަރީ 15, 2021 19:56\nލިޔާނެ ޚަބަރު ނެތިއްޔާ ނޫސް ހުއްޓާލާ!\nޖެނުއަރީ 15, 2021 19:59\nޖެނުއަރީ 15, 2021 20:51\nޢަހަރެން މިހާރުވެސް ހަދާން އެބަހުރި އަހަރެން ކިޔަވައިންދިން ކުލާހެއްގައި އިން 10ވަރަކަށް އަހަރުގެ ކުއްޖަކު އިންޓަވަލް ނުބޮއި އިން ދުވަސް ކީއްވެތޯ އަހާލުމުން ބުނީ (އަޅުގަޑު ބޮއިއުޅޭ އެއްޗިއްސޭއް ނޫނޭ )) އެކުއްޖާ 24 ގަޑިއިރު ތެރޭ އެއްފަހަރު ކާންލިބެނީ އެވެސް އޭނަގެ މާމަ ހެދުނު ދޭ ސައިކޮޅު މިހާރުވެސް ލޯމަރާލުމުންވެސް އެކުއްޖާ ގެ މައުސޫމް ލޮލުން އައި ކަރުނަ ފެންނަހެން ހީވޭ ބަޔަކު އުދުހެމުންދާއިރު ވޭނީ ކަރުނަ އަޅާ ނުކައި ނުބޮއި އުޅޭ ކުޑަ ކުދިން މިރާއްޖޭގަވެސް އެބަތިބި\nޖެނުއަރީ 15, 2021 23:23\nއެކުއްޖާއަށް ކަލޭ ބޯނެ އެއްޗެއް ދިނިން ހެއްޔެވެ؟ ގައިމުވެސް ތިފަދަ ކުއްޖަކު މަށާ ދިމާވާނަމަ ޚާއްޞަ އެހީތެރި ކަމެއް ދޭނަމެވެ. ބޯނެ އެއްޗެއްސާ ކާނެ އެއްޗެހިވެސް ދޭނަމެވެ. އަދި އިތުރު ގޮތެއް ފެނޭތޯ މަސައްކަތް ކުރާނަމެވެ.\nޖެނުއަރީ 15, 2021 20:58\nޢަހަރެންގެ ދަރިފުޅުގެ 2000 ރުފިޔާގެ އައިނެތް މުއްސަދި މަޝްހޫރު މީހަކު ގެ ދަރިފުޅަކު ތަޅާލުމުން ޓީޗަރު މައްސަލަ ނިއްމާލީ ސޮރީ އަކުން އެކަމަކު އަހަރެންގެ ދަރިފުޅުގެ އަތު ކުއްޖެއްެްެއެް\nޖެނުއަރީ 15, 2021 20:59\nދެން މާ ތުއިވެގެން މީޑިއާގެ ސަމާލުކަން ހޯދަން\nޖެނުއަރީ 15, 2021 21:05\nމި ލޮކްޑައުންގަ އޮންލައިން ކޮން ނެޓްނެތިގެން ކުލާހުގަ ބައިވެރިނުވެވި އާއިލާތައް ހާލުގަޖެހި ދަރިން ސްކޫލުން ވަކިކޮށްގެން ރަަަަަށަް ގޮސްފި\nޖެނުއަރީ 15, 2021 22:02\nމީ ނޫސްވެރިކަންތަ ، ނޫނީ ފަސާދަކުރުންތަ ، ނުކެރޭނެ މި ޖަހާލާކަށެއް ، ހަޖަމެއްނުވާނެ\nޖެނުއަރީ 15, 2021 23:53\nnot ps5 pray5times\nޖެނުއަރީ 16, 2021 02:26\nއައްޒަގެ ދަރިއަށް އަހަރުން ނުޖެހޭ ޕީއެސް5 ގެންދޭކަށް\nޖެނުއަރީ 16, 2021 08:47\nޖެނުއަރީ 16, 2021 09:51\nއެންމެނޭ! ޢައްޒަ ފޮޑިއެއް ޖަހައިފި. އެނގޭ ދޯ އެކަން މާކުރިންވެސް.\nޖެނުއަރީ 16, 2021 13:56\nމިދުނިޔެޔަކީ ތިކަހަލަ އެއްޗެއް ވަރަށް ހެއްލުންތެރި ވާނެ\nޖެނުއަރީ 16, 2021 14:38\nނޮޓް ޕީއެސް(ޕްލޭ ސްޓޭށަން)5ބަޓް ޕީއެސް ( ޕްރޭ ސަލާ)5ޓައިމްސް.\nމާތް ﷲ ހެޔޮ ވިސްނުން ދެއްވާށި... އާމީން


Mulakugai Mifco port eh tharahagee kuran MTCC aa havaal koffi | ThePress\nމުލަކުގައި މިފްކޯގެ ޕޯޓެއް ތަރައްގީ ކުރަން އެމްޓީސީސީއާ ހަވާލު ކޮށްފި\n11 February 2021, 15:40\nމ. މުލަކުގައި މިފްކޯގެ ޕޯޓެއް ތަރައްގީ ކުރުމުގެ މަޝްރޫއު ސަރުކާރުން އެމްޓީސީސީއާ ހަވާލުކުރުމަށް މިއަދު ބޭއްވި ރަސްމިއްޔާތުގައި، އެމްޓީސީސީގެ ފަރާތުން ޗީފް އޮޕަރޭޓިންގް އޮފިސަރު ޝާހިދު ހުސައިން މޫސާ އަދި މިނިސްޓްރީ އޮފް ނޭޝަނަލް ޕްލޭނިންގް، ހައުސިންގް އެންޑް އިންފްރާސްޓްރަކްޗާގެ ފަރާތުން ޑިރެކްޓަރާ ޖެނެރަލް ފާތުމަތު ޝާނާ ސޮއިކުރައްވަނީ / ފޮޓޯ: އެމްޓީސީސީ\nމ. މުލަކުގައި މިފްކޯގެ ޕޯޓެއް ތަރައްގީ ކުރުމުގެ މަޝްރޫއު ސަރުކާރުން މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮންޕެނީ އެމްޓީސީއާއި މިއަދު ހަވާލުކޮށްފިއެވެ.\nއެމްޓީސީސީން ބުނީ އެ މަޝްރޫގެ ދަށުން، 22،240 ކިއުބިކް މީޓަރުގެ ސަރަހައްދެއްގެ ބިން ހިއްކުމާއި، 8،640 ކިއުބިކް މީޓަރުގެ ސަރަޙައްދެއްގެ ބަނދަރު ފުންކުރުމާއި، 160 މީޓަރުގެ ސަރަހައްދެއްގައި އެއްގަމުތޮށި ލުން ހިމެނޭ ކަމަށެވެ. އަދި 68.90 މީޓަރުގެ ސަރަހައްދެއްގައި ރިވެޓްމެންޓް ޖެހުމާއި، 3،200 އަކަ މީޓަރުގެ ސަރަހައްދެއްގައި ޕޭވްމަންޓް ހެދުން ހިމެނެއެވެ. އެ މަޝްރޫއުގެ އަގަކީ 56.13 މިލިއަން ރުފިޔާއެވެ.\nއަދި އެ މަޝްރޫއަކީ 300 ދުވަހުގެ ތެރޭ ނިންމުމަށް ހަމަޖެހިފައިވާ މަޝްރޫއެކެވެ.\nމ. މުލަކުގައި މިފްކޯގެ ޕޯޓެއް ތަރައްގީ ކުރުމުގެ މަޝްރޫއުގައި ސޮއި ކުރުމަށް ބޭއްވި ރަސްމިއްޔާތުގެ ތެރެއިން / ފޮޓޯ: އެމްޓީސީސީ\nއެ ކުންފުންޏާއި ހަވާލުކުރުމަށް މިއަދު ބޭއްވި ރަސްމިއްޔާތުގައި، އެމްޓީސީސީގެ ފަރާތުން އެއްބަސްވުމުގައި ސޮއިކުރެއްވީ ޗީފް އޮޕަރޭޓިންގް އޮފިސަރު ޝާހިދު ހުސައިން މޫސާއެވެ. އަދި މިނިސްޓްރީ އޮފް ނޭޝަނަލް ޕްލޭނިންގް، ހައުސިންގ އެންޑް އިންފްރާސްޓްރަކްޗާގެ ފަރާތުން ސޮއިކުރެއްވީ ޑިރެކްޓަރ ޖެނެރަލް ފާތުމަތު ޝާނާ ފާރޫގެވެ.\nއެމްޓީސީސީ ވިޔަފާރި މިނިސްޓްރީ އޮފް ނެޝަނަލް ޕްލޭނިން، ހައުސިން އެންޑް އިންފްރާންސްޓްރަކްޗާ